
Li Hondži

Neki od vas prisutnih ovde su stariji učenici, dok su mnogi novi učenici. 

Nekoliko godina je prohujalo otkad sam počeo da predajem Fa. Kad sam prošli put išao da predajem Fa u Francuskoj, prethodno sam stao u Nemačkoj. Došao sam da vidim kakva je sredina na ovom mestu. Ovo je drugi put da dolazim u Frankfurt, ali se prvi put susrećem sa novim učenicima iz nekih drugih delova Evrope. Mislim da nas je predodređenost dovela ovde da zajedno vežbamo Dafu. U Buda-školi, mi verujemo u predodređenost. Kad je tako, treba da cenimo ovaj Fa. Mnogi od vas prisutnih niste duboko proučavali Fa, često ga tretirajući kao običan čigong. Širenje ovog Fa u Kini je rezultovalo sa 100 miliona ljudi koji ga uče i vežbaju. Broj ljudi u oblastima izvan Kine takođe je prilično velik. Zašto je to tako, i zašto je obrazovanje onih koji uče ovaj Fa relativno visoko? Mnogi su zapaženi pojedinci iz intelektualnih krugova. U mnogim oblastima Kine, kao i na drugim mestima, ima ljudi na relativno visokom društvenom položaju, koji vežbaju. Naravno, u doba kad je obični čigong prvobitno predstavljen kineskoj javnosti, većina koji su ga upražnjavali bili su stariji ljudi, i ljudi sa bolestima. Ljudi su ga smatrali za vrstu fizičkih vežbi i nešto što će im održavati zdravlje. Naravno, čigong jeste raspravljao o nekim paranormalnim pojavama, koje se ne viđaju lako u običnom ljudskom društvu, što je čigong stavilo pod veo misterije, ali to je bilo sve.

Mnogi nisu u stanju da do kraja shvate o čemu se radi u čigongu. Od vremena kad je Dafa obnarodovan, ja sam razotkrio neke neobjašnjive pojave u čigongu, kao i stvari u krugovima čigonga, koje nisu bile objašnjene. Ali ovo nije razlog zašto tako puno ljudi uči Dafu. To je zato što naš Fa zaista može da omogući ljudima da se Ispune, što zaista spasava ljude i omogućava vam da se kroz proces kultivacije stvarno uzdignete na visoke nivoe. Bilo da je to vaše mentalno stanje, ili fizički kvalitet vašeg tela, Fa vam zaista omogućuje da dostignete standarde različitih nivoa. On apsolutno može preuzeti tu ulogu.

Upravo sam pomenuo da mnogi ljudi uče Fa. Dobro obrazovani ljudi su razboriti, i generalno ništa ne bi prihvatili zdravo za gotovo. Kad jednom nauče Fa, ovi ljudi su obično jako postojani, znajući njegovu dragocenost. Knjiga razotkriva mnoge nebeske tajne, i što je još bolje, njena unutrašnja značenja su ogromna. Koliko god visok domen, ili koliko god visok nivo želiš da postigneš kultivacijom, ona je sposobna da te vodi. Ljudsku vrstu niko do sada nije poučavao ovom Fa. Kad ne bi učio Dafu, ovo znanje ne bi mogao steći bez obzira koliko knjiga pročitao, i šta god postigao u ljudskom društvu. To je zato što ovo nije nešto što se može naučiti iz knjiga, pronaći među ljudskim znanjem. Možeš preturiti svaku postojeću knjigu – drevnu ili savremenu, istočnu ili zapadnu – i opet ga nećeš moći naći.

Postoji još jedno pitanje: Da bi izvodio kultivaciju, čovek puno mora da čita knjigu. Mnogi u svojoj kultivaciji ne obraćaju pažnju na učenje Fa. To nije u redu. Zašto ovim povodom imam veoma stroge zahteve? Često kažem da ako želite da se kultivišete, morate puno čitati knjigu, morate je čitati iznova i iznova. Knjiga ima ogromno unutrašnje značenje – ono je nezamislivo. Mnogi novi učenici nemaju korenito razumevanje ovog, i ne obraćaju na to dovoljno pažnje. Misle da je knjiga naprosto crna boja na belom papiru: „Kad je jednom pročitam, znaću o čemu se radi.“ Naravno, sve knjige u ljudskom društvu jesu ovakve, jer su ograničene na prosto, površinsko znanje, i nedostaje im unutrašnje značenje; dovoljno je samo jedno čitanje da znate šta govore. Ipak je ova knjiga drugačija, jer vodi ljude kroz kultivaciju. Ako želite da se unapredite u ovom Fa, ovu knjigu treba iznova čitati. Samo tada će moći da vas vodi kroz kultivaciju.

Razmislite o ovom: u praksi kultivacije, ranije je bilo da učitelj vodi svog učenika. Kad bi ti došlo vreme da napreduješ, on bi ti rekao kako da vežbaš, kako da se popraviš, i kako je na pojedinom nivou, u pojedinom domenu. Ali to je bilo izvodljivo samo u maloj meri, sa malim brojem ljudi. Danas imamo tako puno ljudi – ovo uči, ni manje, ni više, nego 100 miliona ljudi. Nemoguće mi je da svakog ponaosob poučim i pokažem mu svaki pokret u vežbi. Da bih odgovorio na ovaj izazov, ja sam u toj knjizi napisao sve što vam mogu dati, i sve što vam može omogućiti da se poboljšate i transformišete se – sve to je utisnuto u ovo delo Fa. Ne samo da će njegovi principi upravljati vašim napretkom: u pozadini Fa postoji moćno unutrašnje značenje. Njegovi koncepti su nešto izuzetno, to apsolutno nisu teorije svakodnevnih ljudi. Ono o čemu govorimo prevazilazi domen svakodnevnih ljudi. Zato će poučavanje ovim stvarima imati dejstvo na životne oblike koji prevazilaze obične ljude, i na to kakve su druge dimenzije. Drugim rečima, iako knjiga izgleda kao crna boja na beloj hartiji, iza svake reči u njoj nalaze se beskonačne dimenzije na različitim nivoima, a iza reči se manifestuju čak i bude, taoi i bogovi različitih dimenzija.

Neka svi razmisle - ja neprekidno naglašavam da treba da cenite knjigu. Ako ne znate koliko je dragocena, tada na nju nećete obraćati mnogo pažnje, i naravno da se neće smatrati da niste u pravu. Ali ako već znate koliko unutrašnjeg značenja ona sadrži, a i dalje je ne poštujete i ne uzimate za ozbiljno, onda bih rekao da je to nešto drugo, i da ne treba da budete takvi. Naravno, s druge strane, onda kad ste svesni koliko unutrašnjeg značenja ima u njoj, sami po sebi ćete umeti da je cenite. 

Neki od naših učenika kažu: „Zaista je čudno – nalazim da je knjiga drugačija svaki put kad je pročitam. Sledeći put kad je pročitam, još jednom je potpuno drugačija.“ Posle prvog čitanja knjige, imate puno pitanja: „Zašto je ovo? Zašto je ono?“ Ali kad je drugi put pročitate, otkrivate da su sva vaša pitanja razrešena – ona na sve daje odgovor. Ipak ćete imati nova pitanja, jer kultivacija je proces uzdizanja. Nova pitanja što izranjaju su na višem nivou nego pitanja i odgovori koje ste dobili kad ste prvi put čitali knjigu. Kad treći put pročitate knjigu, primetićete da su razrešena sva pitanja koja ste tokom drugog čitanja imali, a niste mogli razumeti. A ako nastavite sa iščitavanjem, ovo će se nastaviti. Sad već ima dosta ljudi koji su preko sto puta pročitali knjigu. Oni više ne mogu da utvrde ovaj Fa – što više čitaju, više stvari vide u knjizi, i veće je njeno unutrašnje značenje. Zašto je tako? Kad bude, taoi i bogovi u dimenzijama iza reči uvide da ti je vreme da napreduješ, oni će ti prirodno dopustiti da shvatiš principe koji postoje u tom domenu. Tada ćeš osetiti da odjednom shvataš novo unutrašnje značenje neke rečenice.

Ranije, kad sam raspravljao o prosvetljenju, izneo sam nebesku tajnu koju niko pre nije razotkrio: „Kultivacija je do čoveka, a gong do njegovog učitelja.“ Hiljadama godina ljudi su mislili da se oni sami kultivišu i uzdižu. Zapravo, [sam] ništa ne možeš postići kultivacijom. Ništa se ne može razrešiti ako nemaš učitelja da se brine o tebi. To jest, prave stvari razrešava tvoj učitelj – one se razrešavaju faktorima koji stoje iza Fa. Vaše sopstveno prosvetljavanje bitno je samo za nastavak kultivacije kad prevaziđete teškoće u svojoj praksi. To je ono što podrazumevamo pod „vašim sopstvenim prosvetljenjem“. Što se tiče pravog prosvetljavanja u nešto iz principa, ako vam ovaj Fa to ne dopusti da znate, ne možete se prosvetliti u to, koliko god se trudili. Znači da treba da ispunite jedan uslov: morate se istinski kultivisati.

Zapadne religije su učile veri, dok su istočne učile prosvetljenju. Ideja je da moraš biti rešen. Bez ovakvog srca
, ništa nećeš postići. Drugačije rečeno, ako nemaš dobro razumevanje Fa, imaćeš problema da budeš rešen. Neki ljudi su zaista zabrinuti kad vide da drugi učenici ne uče Fa: „Dobio si Fa, ali ga ne učiš. Kakva šteta!“ I jeste, svakako. Mnogi učenje Fa ne uzimaju za ozbiljno, smatrajući da je to običan čigong: „Malo ću raditi vežbe, da ojačam telo.“ Naravno, naš Fa je neizmeran, pa je vrlo efikasan kad je u pitanju ojačavanje tela, lečenje bolesti, ili održavanje zdravlja, a promene koje ljudi doživljavaju su moćne. Ali ako ti je jedina aspiracija da ti bude dobro, ili da očuvaš zdravlje, nećeš dobiti stvari koje dolaze sa sopstvenim unapređenjem. Osim toga, ono što danas činim ima jasan cilj. Ja ne dajem ovaj Fa da bih nekog izlečio, ili mu sačuvao zdravlje. Moj cilj je da vodim ljude na visoke nivoe, i da vas istinski uzdignem. Ako se ne možete prilagoditi ovakvom pristupu, dobićete samo ta prosta zdravstvena poboljšanja. Ali ako dolazite iz nekog razloga drugačijeg nego što je naučiti ovaj Fa, bojim se da nećete dobiti ni to malo. S druge strane, ako dolazite da zaista naučite Fa, možete sve dobiti. Čak i ako dolazite bez određenog cilja, ako dolazite da učite bez namere da ozdravite ili očuvate zdravlje, ili ako imate neke druge misli, rezultati mogu biti dobri. To je zato što vam je tokom napredovanja dopušteno da prođete proces postepenog razumevanja; zato od vas tražimo da čitate knjigu. Treba da shvatite o čemu se tu radi. Potom možete odlučiti da li ćete nastaviti sa učenjem i kultivisati se.

Smatram da novom učeniku treba dati knjigu da čita čim počne sa vežbanjem. Pošto pročita knjigu, odlučiće je li to nešto što bi on radio. Ako jeste za to, doći će da se kultiviše, ako ne, ne treba da ga forsiramo. Iako mi ljudima nudimo spasenje, ne treba da ih forsiramo. Pre nego što je čovek sposoban da vežba kultivaciju, u srcu treba da ima želju da se popravi, da se kultiviše, da dostigne jedan viši domen. Ako nije taknut u srce, tu niko ništa ne može. Ono što je rezultat prinude ne predstavlja kultivaciju, i prinudom se čovek ne može dovesti do kultivacije. Potpuno je beskorisno ako čovek nije dirnut u srce, i ako ne želi da se promeni. Znate da su ovo izuzetni principi. Ako želite da se kultivišete prema visokim nivoima i uzdignete sopstveni domen, kako to možete [ako vas teraju]?!

Mnogi koji su u prošlosti vežbali čigong, prepustili su se pogrešnom načinu razmišljanja: „Napredovaću dok god marljivo radim vežbe i svakodnevno povećavam njihovo trajanje.“ Zapravo, nikakvog napretka neće biti. Takvi ljudi nikad ne mogu da se probiju kroz nivo lečenja bolesti i održavanja zdravlja, to jest, nivo kontrolisanja čija. Ali čigong nije sveden na ovo. On je naprosto, u nastojanju da ljudima učini dobro, obznanio te stvari koje se tiču kultivacije na najnižem nivou, koje mogu da leče i održavaju zdravlje. Njegova svrha, međutim, leži na drugom mestu. Zato ja često pitam: zašto se čigong – nešto što nikad ranije nije viđeno u kineskoj istoriji, i nikad se ranije nije pojavilo u svetu – pojavio usred današnjeg [naukom pokretanog] stanja društva? Ljudi su samo ljudi. Ljudski um je ograničen, ljudska inteligencija je ograničena. Zato oni ovo ne mogu da shvate, misleći da je sve ovo prirodno i slučajno. Ja kažem da ništa nije „prirodno“, niti da postoji nešto kao što je „slučajnost“ – sve ima svoj razlog. Ovo što sam sada diskutovao treba da vam kaže da učenje Fa treba da uzmemo za ozbiljno. Dok god učite Fa, uzdizaćete se u kultivaciji, pa će nastajati različita stanja. Ali ako ne učite Fa, ništa nećete steći.

Čigong vežbe ne služe ničemu osim lečenju bolesti i održavanju zdravlja, bez obzira kako ih izvodite i koliko se neki čigong-majstori njima hvalili. One vas definitivno neće odvesti u uzvišen, produbljen domen. U prošlosti je bilo apsolutno nemoguće bilo kome – bez obzira je li u nekom krugu kultivatora, ili verskoj zajednici – da dozna Fa ovako dubok i nedokučiv. Običan čigong uči ljude samo kako da se leče i održavaju zdravlje, jer ne sadrži Fa koji ljude vodi kroz kultivaciju. Ono što kažem je da, ako želite da dosegnete taj domen i razvijete produbljene moći, vaš mentalni domen mora biti adekvatan.

Znamo da su bude i učenja Tao-škole nekada govorili da se u kultivaciji mora istaći vrlina. Isus je ljudima rekao da treba da budu dobri ljudi. Šta se podrazumevalo pod dobrom osobom? Šta znači istaći vrlinu? Znači da treba da se vladaš sve bolje i bolje. Koliko dobar treba da budeš? Treba da budeš bolji od svakodnevnih ljudi – znači da si ti neko ko nadmašuje svakodnevne ljude. Pošto si kultivator, tvoje telo razvija gong, a tvoj gong raste koliko i tvoj mentalni domen. Što je viši tvoj mentalni domen, viši je nivo tvog gonga. Rekao bih da nauka ovo nikad ne može dostići; to jest, njen razvoj nikad se neće približiti domenu buda. To je stoga što koliko god da nauka napreduje, ljudi su samo obični ljudi. Razmislite, svakodnevna osoba ima svakojake emocije i želje, kao i svakakve vezanosti. Sa svim vrstama zemaljskih želja, vi biste da idete na Nebo – kako se to može dozvoliti? Ne bi li tada Nebo postalo zajednica običnih ljudi? Zar ne bi postalo zajednica običnih ljudi koji se bore, nadmeću i obmanjuju jedni druge? Zato tvoj mentalni domen mora dostići tu visinu pre nego što tamo možeš otići.

Mnogi ljudi imaju religiozna verovanja. Ali ako veruješ u današnje religije, prvo, bogovi više ne vode računa o stvarima, pa će ti biti teško da unaprediš sopstveni nivo. Drugo je da mnogi ljudi ne shvataju pravo značenje onog što su u svoje vreme rekli Isus, Jehova, ili Sveta Marija. Neki ljudi drže da je dovoljno imati veru da bi se dospelo na Nebo. Imanje vere je samo osnova. Razumevanje mnogih ljudi ostaje na spoljnom značenju reči. Oni kažu: „Dok god imam veru, kad umrem sigurno ću otići na Nebo.“ Dopustite da vam kažem da tamo nećete moći da odete. Zašto ne? Razmislite, šta je prava vera? Vi ustima samo kažete da imate veru, ali u srcu je zapravo nemate. Zašto to kažem? Jer kad zaista imaš veru, tvoji postupci su u skladu sa tvojim rečima. Kad se ispovediš u crkvi, rekavši: „Gospode moj, molim te pomozi. Danas sam uradio nešto loše. Molim da mi oprostiš moj greh,“ tvoje ponašanje u tom času je dosta dobro. Ali čim kročiš na vrata crkve, radiš kako ti je volja i ponašaš se kao svakodnevna osoba. Praviš iste greške, a među svakodnevnim ljudima se ponašaš još gore od njih. Onda razmisli na čas: Koja je bila svrha tvoje ispovesti? Mnogi ljudi ne idu mnogo dublje od onog što je na površini; nakon ispovesti ne smeš ponavljati svoje greške. Kad kasnije shvatiš da i dalje činiš druge greške, opet odlaziš i ispovedaš se da bi prestao da ponavljaš iste greške. Dok radiš ovo, i neprestano raskršćavaš sa greškama počinjenim među običnim ljudima, nisi li bolja osoba? Nisi li dostigao viši domen i postao bolji čovek, koji znatno nadmašuje svakodnevne ljude? Zar ne izvodiš kultivaciju, uzdižući svoj šinšing? Pošto zapadna kultura nema koncept samo-kultivacije, ni Isus ni Jehova nisu pominjali termin “kultivacija“ u doba kad su predavali svoj Fa; nije čak ni bilo tog koncepta. Razlog je što su znali da „kultivacija zavisi od čoveka, dok gong zavisi od učitelja“. Dok god je neko upražnjavao kultivaciju, u svemu bi imao pomoć boga nebeskoj raja u koji je trebalo da ode. On bi izazvao promene u tvom telu, transformisao tvoje telo, i omogućio tvom telu da stekne veliku moć koju bog ima. Sve to bi učini bogovi.

Neki ljudi kažu da će posle smrti otići na Nebo. Nakon smrti, ljudi koji se nisu kultivisali, izraženo rečima vaše zapadne kulture, nazivaju se „dušama“. Ove duše su zapravo duhovi. Neka svi razmisle: Šta su oni? Ljudi na istoku imaju jasan i celovit koncept kultivacije ljudskog tela: kultivacijom se razvija Buda-telo, što će reći božansko telo. Ako osoba nema ovo Buda-telo – drugim rečima, nema telo boga nebeskog raja –njena duša se boji svetlosti kad napusti [svoje telo]. Na sunčevoj svetlosti ona se raspada, i čak se ne može reinkarnirati. Zato se ljudi kad preminu pokrivaju pokrovom – ovo sprečava izlaganje sunčevoj svetlosti – i sahranjuju u zemlju, da im se duše ne bi raspale. Bude i bogovi su beskrajno sjajni, svetliji i od sunčeve svetlosti. Zar se ljudska duša ne bi rastvorila kad bi trebalo da ugleda boga? Kako može otići na Nebo? Znači da mora imati telo boga i istovremeno, kroz kultivaciju mora promeniti sastavne elemente svojih inteligentnih bića, da bi bila sačinjena od visoko-energetske materije. Ona može otići samo sa Buda-telom, ili božjim telom. Može li duša doći u ljudski svet? Ne, ne može. Da bi ostala na ovom svetu, ona mora imati ljudsko telo u koje će se reinkarnirati, i mora biti rođena kroz tela roditelja. Neki ljudi greše kad misle da će samo verom dospeti na Nebo. Kako bi to moglo biti? Nama, u krugovima kultivatora, to zvuči smešno. Pre nego što odeš na nebo, moraš se istinski kultivisati.

Tako se u zapadnim religijama, u procesu verovanja u boga, čovekov šinšing i njegov mentalni domen stalno uzdižu, i on postaje sve bolja i bolja osoba. Zar onda nećete reći da on izvodi kultivaciju? Forma je nebitna u kultivaciji; ima raznoraznih načina kultivacije. Tu je razlika između oblika kultivacije zapadnih i istočnih religija. Zašto na zapadu ne pominju kultivaciju, kao što to čine na istoku? Oba su zapravo kultivacija. Naprosto, istočna kultura je veoma određena ovim povodom, dok zapadna kultura ne pominje ove stvari. To je zato što je bogovima koji silaze da spasavaju ljude i predaju svoj Fa, potrebno da usvoje kulturnu formu koja je ljudima razumljiva. Samo tada možeš razumeti – samo [kad oni] koriste ljudske jezike konkretnog vremena možeš razumeti. Ovo što govorim, takođe treba da vam kaže da praktikovanje običnog čigonga ne može omogućiti ljudima da dosegnu mnogo visok, dubokouman domen. To je nemoguće. Ovo se može samo u pravoj kultivaciji. Čigong je samo nešto na najnižem nivou kultivacije, svedeno na lečenje bolesti i održavanje zdravlja. Čak i kad je u pitanju lečenje bolesti i održavanje zdravlja, za ljude postoje neki zahtevi, jer na kraju krajeva, radi se o obliku kultivacije, i različito je od bilo koje vrste medicinskog tretmana koji postoji među svakodnevnim ljudima. Ako želiš da naučiš čigong da bi lečio svoje bolesti, moraš ispuniti zahteve koje nameću principi čigonga.

Šta znači ispuniti zahteve koje nameću principi čigonga? Pošto je on izvan [sfere] običnog – ako hoćeš da koristiš nestandardne načine za lečenje bolesti, bez pribegavanja lekovima, injekcijama, ili hirurgiji, i izlečiš se, nije li to natprirodno? – pre nego što se bolest zaista može izlečiti, ljudi se moraju saobraziti sa njegovim principima. Ovo je osnovni razlog zašto mnogi ljudi ne uspevaju da reše svoje zdravstvene probleme, iako vežbaju čigong. Pošto za uklanjanje svojih bolesti želiš da koristiš ovaj natprirodni metod, moraš se povinovati natprirodnim principima. Zato moraš slediti zahteve čigonga, biti dobar čovek, i prekinuti tendenciju da činiš loše i nemoralne stvari – pa će ti bolest tek tada zaista biti izlečena. To je pravi razlog koji leži iza oporavka od bolesti. Ako izabereš medicinske tretmane svakodnevnih ljudi, ovo nije slučaj. Da bi se oporavio, tada ćeš morati da se operišeš, da primaš injekcije. Ipak, u univerzumu postoji princip nazvan „bez gubitka nema dobitka“. Da bi dobio, moraš izgubiti; kad izgubiš, dobićeš. Ovo je apsolutna istina. Znate li zašto vam se u bolnici popravlja zdravlje? Neki kažu da je to zbog lečenja tehnološkim sredstvima moderne nauke. Ja bih rekao da to samo moderni ljudi iznalaze način, ili formu, manifestacije u modernom društvu. Pravi razlog vašeg oporavka nije sveden na ovo. Stvari se moraju povinovati principima univerzuma u ovoj dimenziji. Znate da kad bolujete, na doktore morate potrošiti puno novca. Naravno, neke zemlje imaju dobre socijalne programe, pa ljudi u tim društvima imaju zdravstveno osiguranje koje rešava ovakve probleme. Ali i dalje se mučite – zar se ne mučite kad ste bolesni? Snuždeni ste kad se mučite, a muka sama je način za otplatu karme. Povrh toga, morate da potrošite novac, da primate injekcije, uzimate lekove, a možda će vas i seći na hirurgiji. Pre nego što je vaše stanje počelo da se popravlja, niste li se namučili? Ali moram vam reći da ovaj oporavak nije ispravio bolest u njenom korenu - on je potisnuo bolesnu karmu negde drugde, ili je odložio za budućnost.

To je zato što bolest ne potiče sa spoljne površine fizičkog tela svakodnevnog čoveka, već dolazi sa ravni mikroskopskih čestica ispod tela sačinjenog od najkrupnijih molekula. Ljudsko telo je sačinjeno od molekula koji imaju čestice na različitim mikroskopskim ravnima, i svaka ravan čestica je jedna dimenzija. Naravno, dimenzije nisu skupa nagomilane. One su u formi manjih čestica koje se sadrže u većim česticama. Ipak je domen svake ravni malih čestica dimenzija. Puno je ovakvih dimenzija, a tu se zapravo nalaze mnogi uzroci bolesti. Bolest ne dolazi s površine. Ono što se javlja na površini ljudskog tela i tkiva je samo spoljašnja manifestacija bolesti.

Posle operacije, ti misliš da ti je tumor uklonjen. Zapravo, ono što je uklonjeno je tkivo sačinjeno od ravni najkrupnijih molekula. Uklonjen je, jer njegove ćelije više nisu prisutne u ovoj dimenziji. Ipak ne možeš ukloniti mikroskopskije čestice, od kojih su sačinjene ćelije. Ali pošto kad se uklone, te ćelije više ne vidiš na površini tela, izgleda kao da si izlečen. Na dalje se bolest može transformisati, a neke bolesti se mogu povratiti. Pošto bolest nije istinski eliminisana, može se preseliti negde drugde, gde se može pojaviti novi tumor. Ili će možda biti transformisana u neke druge bolesti, ili nesreće. Ovo je pravi razlog koji sagledavamo u pozadini. Kad se za lečenje, međutim, koriste natprirodne moći, hirurgija nije potrebna. Zašto natprirodna moć može da ukloni tumor? Jer uklanja bolest iz druge dimenzije, dimenzije nevidljive ljudskom oku. Upotrebimo jednostavnu ilustraciju. Vidite da ovaj stolnjak ima izbočinu ovde. Zašto? Jer u pozadini leži razlog – moja ruka se nalazi ispod. Ako pomerite stolnjak, ali ne uklonite ruku, ona će izaći na ovu stranu. To znači da ako ne razrešite uzrok koji leži iza, problem ne možete eliminisati iz korena. Drugim rečima, medicinski tretmani ljudi ne mogu da reše osnovni problem, jer mogu da razreše problem samo na površini, a ne mogu da uklone karmu.

Na ovom svetu, da li osoba gubi ili dobija, da li je srećna, da li je u potpunosti zadovoljna kako idu stvari, da li je dobre sreće, i stepen njene nesreće – sve ovo određuju dve supstance koje nosi njeno telo. Jedna se zove de (vrlina), a druga karma. Samo ove dve supstance imaju uticaja. Vrlinu akumuliramo kad činimo dobro. U starim danima, ljudi su govorili o gomilanju vrline. Danas to ljudi smatraju za nešto konceptualno, tj. u domenu misli. Zapravo, to je vrsta materije, stvarno opipljiva supstanca. Karma o kojoj ljudi govore jasno je objašnjena u istočnim religijama. Šta je karma? To je crna supstanca. Čovek generiše ovu materiju kad loše postupa. Kad se suviše toga nakupi, desiće mu se neprijatne stvari, poput bolesti, nesreće, ili prolaska kroz teška vremena. Ja nalazim da je sve što se ljudima dešava rezultat onog što ljudi rade. U ovom svetu ljudi, da li si srećan i da li ti dobro ide, rezultat je tvojih sopstvenih postupaka. Ove stvari često se manifestuju u tvom sadašnjem životu, dok će se neke manifestovati u tvom narednom životu; većina se manifestuje u narednom životu. Šta znači „manifestovati se u narednom životu“? Znači da se neće desiti za vreme ovog tvog života, već u tvom sledećem životu. Deo koji se manifestuje u ovom životu, u krugovima kultivatora na istoku, naziva se „kazna u istom životu“. [To jest,] pošto uradiš nešto loše, odmah ćeš se suočiti sa kaznom. Kad urade nešto loše, neki ljudi padnu na glavu čim kroče preko praga. Oni to ne sagledavaju kao kaznu za svoj loš postupak, već misle da je to prirodno, ili slučajno. Smatram da ne postoji ništa kao što je „prirodna pojava“, jer sve stvari su uređene – slučajnost ne postoji. U ovoj dimenziji puno je, puno stvari koje ljudi ne mogu da vide. Naravno, savremena nauka zna da postoje vazduh, kiseonik, vodonik, i ostali elementi koji sačinjavaju molekule, ali to je sve što ona zna. Ipak vaše oči ne mogu čak ni ovo da vide.

Zapravo, mogu vam reći da su u ovoj dimenziji, na ekstremno mikroskopskom nivou – uključujući i ogromnu, prožimajuću materiju - sve bogovi. Oni jasno znaju svaki pokret i svaku akciju koju izvedu ljudi i stvari koje rade. Kad čine loše stvari, ljudi uvek misle da ih niko nije video šta su uradili. Oni znaju šta su loše učinili, ali i dalje pokušavaju da pronađu samo-obmanjujuće opravdanje koje će im omogućiti da im se čini da imaju opravdanje i da su olakšani. Oni ne veruju u bogove, koje god. Evo uzgrednog primera. Ne uključuje nikakva pitanja religije ili rase, samo pričam o tome kako ljudi čine loše. Verovatno vam je poznato da je pre nekoliko dana izvesna zemlja izvela nuklearne probe, aktivirajući pet atomskih bombi za redom. Mnoge zemlje su bile šokirane! To je zato što ljudi širom sveta žude za mirom. Čemu su služile atomske eksplozije? Ne bavim se nikakvim nagađanjem. Samo govorim o tome kako ljudi čine loše, ne raspravljajući da li je ta nacija bila u pravu, ili nije. Hajde da razmislimo. Iako su atomske bombe detonirane pod zemljom, bogovi neće tolerisati štetu koju su načinile Zemlji, ljudskoj sredini, i materijalnom svetu koji je sačinjen od različitih [veličina] molekula. Kad Nebo kazni ljude, oni misle da je to prirodna pojava. Temperatura u toj zemlji momentalno je skočila na najvišu na svetu. Zadržala se na 50 stepeni, pa su mnogi ljudi stradali usled vrućine. Kasnije je došla oluja, prouzrokujući mnoge žrtve. Ljudi ne shvataju da su ovakve pojave upozorenja bogova: „To ne možete raditi.“ Ljudi to naprosto uzimaju za prirodne pojave. Ništa što se desi na ovom svetu nije slučajno. Samo pogledajte: kad neka nacija, oblast, ili pojedinac učine nešto loše, momentalno se dešavaju neke posebne pojave. Katastrofe i sve što zadesi ljude je rezultat njihovih sopstvenih postupaka. Sada sam kratko prodiskutovao neke stvari na elementarnom nivou. Stariji učenici veterani u publici već imaju duboko shvatanje ovih stvari. Pošto su mnogi među vama u publici novi učenici, samo ukratko diskutujem ove situacije.

Ako do kraja želite da razumete ove stvari, mislim da treba da čitate knjigu. Knjiga, Džuan Falun, je uzdrmala naučnu i tehnološku zajednicu širom sveta! Unutrašnje značenje Džuan Faluna je zaista ogromno i bogato. Pošto je praksa kultivacije podeljena na različite nivoe i različite domene, posle jednog čitanja knjige vi ćete naći: „O, ovo je knjiga koja govori kako biti dobar čovek.“ Ali ja vam mogu reći da vas ona ne uči samo tome kako da budete dobri ljudi – kad bi to bilo sve u njoj, tada ne biste mogli da povisite svoj nivo. Ako želite da se uzdignete, knjiga mora sadržati principe Fa koji su na višim domenima, i koji vas vode dalje nego što je biti dobar čovek. Stoga ova knjiga mora imati unutrašnja značenja na tim nivoima. Kad izvodite kultivaciju ka još višim nivoima, ona će moći da vodi vašu kultivaciju prema visokim, višim i još višim nivoima. Znači, ovaj Fa mora imati tu moć, da bi vodio vašu kultivaciju mora imati unutrašnja značenja na različitim nivoima. Vodiće vas sve dok ne dostignete cilj kultivacije – domen Ispunjenja. Što viši nivo dostignete, stoga, dok se budete kultivisali, u knjizi ćete videti više stvari. Ovo što sada govorim namenjeno je pre svega novim učenicima. Samo sam kratko pomenuo ove stvari, mada su prilično napredne. Imaćete različita shvatanja. Više neću još puno govoriti, jer ovo je konferencija pre svega za razmenu iskustava i shvatanja.

Voleo bih da čujem učenike kako dele svoja iskustva i razumevanja stečena učenjem Fa, u kultivaciji. Tokom druge polovine dana, pre kraja konferencije, ja ću odgovarati na vaša pitanja, što će takođe biti predavanje Fa. Vi ćete postavljati različita pitanja. Pitanja koja ciljaju na kultivaciju su uobičajena među učenicima i koriste vašem zajedničkom napretku. Svoja pitanja možete mi napisati na ceduljama, a ja ću na njih odgovoriti. U proteklom periodu, stariji učenici su veoma brzo napredovali, i sada između njih i novih učenika stoji prilično krupan jaz. Fa se temeljito predaje našim učenicima. Ono što ostaje je samo to kako napredujete u kultivaciji.

Upravo sam pričao o nekim najosnovnijim principima, pre svega novim učenicima. Kad bi trebalo da ih objasnim u detalje, ovde bih danima morao da sedim i predajem. O njima sam pričao samo malo i uopšteno.

Teško je doći do prilike da se sretnemo. Uvek vam se čini da se već kultivišete dugo vremena, ali da imate malo prilika da se sa mnom sretnete. Vi ste zapravo svaki dan pored mene, samo što ne znate. Nije vam dopušteno da ovo znate, jer ste na površinskom nivou i dalje obični ljudi. Moći ćete da znate tek kad se budete kultivisali do te faze. Ovo što sad kažem znači da sam u stanju da vodim računa o vama, ako želite da se kultivišete. Bez obzira koliko ljudi vežba, ja o svima mogu voditi računa. Ja imam nebrojene fašene. Ovaj koncept ne postoji u zapadnim religijama, ali postoji u istočnim, naročito u budizmu. U budizmu je rečeno da buda Amitaba ima puno fašena. Mogu vam reći da su moji fašeni bezbrojni, ne mogu se prebrojati. Drugim rečima, bez obzira koliko ljudi izvodi kultivaciju, ja se o svima njima mogu brinuti. Ipak su ovi fašeni ja, oni su specifično otelotvorenje [moje] mudrosti. Ovo se ne može pojmiti ljudskim konceptima, jer današnja nauka je svedena samo na prisutnu dimenziju i sopstveno poimanje strukture ravni najkrupnijih čestica.

Savremena nauka u stanju je da sagleda sastav najkrupnijih molekularnih čestica. Osobina čelika je da je jači od gvožđa, jer ima drugačije elemente i strukturu čestica. Kakav je bakar? Kakvi su zlato i srebro? Nauka može da pojmi ove stvari. Zato ona upotrebljava materijale koji su trenutno poznati, i razvija se samo na toj osnovi. Ali dopustite da vam kažem da je to najveća prepreka modernoj nauci, u njenim nastojanjima da spozna druge dimenzije. Drugim rečima, ona nije krenula putem poimanja materije u mikroskopskim svetovima, niti u onim koji su još veći. Zapravo, materija se sastoji od različitih, sitnih molekulskih čestica, a te molekulske čestice su sačinjene od atomskih čestica. Atomske čestice se sastoje od čestica nukleusa. Čestice nukleusa su sačinjene od još mikroskopskijih čestica. Još mikroskopskije čestice su sačinjene od još više mikroskopskih čestica. Još više mikroskopske čestice su sačinjene od još više i više mikroskopskih čestica. Ljudima to izgleda beskonačno i beskrajno. Na ovaj način nastavlja se naniže. Koliko mikroskopska može biti? Mogu vam reći da je mikroskopsko stanje do kog čestice dosežu zapanjujuće!

Šakjamuni je u zrnu peska video tri hiljade svetova. Tri hiljade svetova na koje je mislio ne odnose se na društvo ljudi. On je govorio o svojoj teoriji o tri hiljade svetova. Dajte da vam prosto predstavim: to znači da u našem Mlečnom putu postoji tri hiljade fizičkih dimenzija sličnih onoj u kojoj je naše čovečanstvo. Drugim rečima, ima tri hiljade planeta kao što je ova. Ali ono što je on mislio je da tri hiljade ovakvih svetova postoji u samo jednom zrnu peska. Ovo sam raspravljao u knjizi, Džuan Falunu. Ako postoji toliko ljudskih svetova, kao i mikroskopskih bića koja postoje u tri hiljade svetova zrna peska, onda mora da ima i reka, jezera i mora u svetovima tog peska, i oni moraju imati pesak. Zar onda u tom pesku nema još tri hiljade još mikroskopskijih društava poput ljudskog? Šakjamuni je mogao da vidi stvari na veoma mikroskopskom nivou. Bio je Buda, pa je imao tu moć. Ali mogu vam reći da je i to bilo plitko. Ako nastaviš da slediš stvari na taj način, naći ćeš da su čestice u tim mikro-kosmosima beskonačne, beskrajne. Da vam dam najjednostavniju ilustraciju. Ljudima kažem da najkrupniji sloj čestica koje ljudsko biće može da vidi nije sloj molekula; najkrupniji sloj čestica koje ljudi mogu da vide pripada planetama. Ali planete nisu deo sloja najkrupnijih čestica u kosmosu. One su samo čestice između makro-kosmosa i mikro-kosmosa. Samo zamislite koliko ogromnih planeta-čestica postoji. 

Univerzum je jedna jedinica, integrisana čestica. Tri hiljade univerzuma sličnih našem sačinjava drugi sloj univerzuma; to jest, oni formiraju ravan krupnijih čestica. Ovo je samo ekspanzija iz jednog linearnog pravca. Ipak je ekspanzija čestica bezgranična i beskonačna – one se svuda rasprostiru i sve prožimaju. Kad se elektron okreće oko jezgra atoma, zar ne liči na našu Zemlju u orbiti oko Sunca? Oni su upravo jednaki, bilo po pitanju mehanizma, ili oblika. Što je manja čestica, veća je gustina. Kad biste jedan elektron povećali do veličine Zemlje i pogledali šta je na njegovoj površini, šta biste pronašli? Da li bi tu moglo biti ljudskih bića? Ono što na njoj postoji, i oblik postojanja čestice su, naravno, dva različita koncepta. Samo vam dajem ideju. Zar ne bi izgledala kao planeta?

Danas čovečanstvo smatra da je ono jedan i jedini viši životni oblik u celokupnom univerzumu. Ja ću vam reći da je ljudska vrsta u stvarnosti jedan najniži životni oblik u univerzumu. Na svakoj planeti, osim Meseca, ima živih bića. Mesec je u prošlosti izgradila ljudska vrsta (istorija ljudske vrste se ciklično ponavlja). Kad karma ljudske vrste postane suviše masivna, ljudska rasa biva uništena. Tada nastaje nova ljudska rasa, koja evoluira. Kasnije, kad postane loša, ponovo biva uništena. Pošto sam pomenuo Mesec, kazaću vam da je Mesec sagradila praistorijska ljudska vrsta, u prilično davno doba. Kad je sagrađen nije bio ovoliko velik, mada je bio svetliji nego danas. Ipak bi i kao takav izgledao prilično krupan današnjem čovečanstvu. Pošto je šupalj, prolaskom vremena postepeno je prekriven prašinom koja konstantno pada posle eksplozija materije univerzuma. Prašina od materijala, koji nastaje od eksplozije kad se planete re-kreiraju, stalno je prekrivala Mesec; ovo je značajno povećalo debljinu površine Meseca. Debljina njegove površine se povećala na nekoliko desetina kilometara; to na njemu je prašina. Kad bi se oduzele desetine kilometara, došlo bi se do originalne veličine.

Ovo što sam vam upravo rekao treba da vam kaže da živa bića postoje na svakoj planeti. Šta više, puno je živih bića izgleda sličnog ljudskom, jedino što ona ne postoje u ovoj dimenziji jer različite čestice formiraju različite dimenzije. Ako želite da uđete u te dimenzije, ne možete ih pojmiti konceptima današnje nauke čoveka – ova nauka je jednostavno suviše površna. Da bi ušao u te svetove, moraš se saobraziti sa modusima bića, životnih oblika, i načinu mišljenja na tim svetovima. Tek tada ih možeš znati. Po ulasku u neki od tih svetova otkrićeš da su mu čestice manje od onih u ljudskoj dimenziji, iako je njihova dimenzija izuzetno golema. Mi ljudi postojimo između ove dve vrste čestica, molekula i planeta. 

Vazduh je sačinjen od molekula, zar ne? Ali ga ne možete videti. Cveće, trava, drveće, gvožđe, čelik, odeća koju nosite, vaše telesno telo, vaša kosa, sve što koristite, i sve oko vas, sve ovo je sačinjeno od molekula. Blato se takođe sastoji od molekula. Mi ljudi ga nazivamo „blato“, ali zapravo, bogovi smatraju da je sve u ljudskoj dimenziji sačinjeno od blata. Bogovi same molekule smatraju za blato. Neko me je upitao za tvrdnju da je Jehova, Gospod bog zapadnih naroda, koristio blato da bi stvorio čoveka. Zapravo, sve u ovoj dimenziji, uključujući vazduh, je blato s njihovog gledišta, samo mi ljudi to ne možemo da razumemo. Vi ste naprosto pokriveni blatom, okruženi blatom. Ljudi pužu naokolo po humkama blata. Sve je sačinjeno od blata, i ljudi su u ovom blatu. Mislim da sad kad sam vam ovako objasnio, ne bi trebalo da vam bude teško da shvatite priču o čoveku koji je napravljen od gline, kako ju je ispričao Gospod bog zapadnih naroda.

Ako želite da znate način na koji živa bića postoje u drugim dimenzijama, moraćete da se povinujete načinima postojanja u dimenzijama ravni manjih čestica. Ne možete ga pojmiti upotrebom današnjih naučnih teorija; da biste ga razumeli, morate odbaciti koncepte savremene nauke. Kad ga budete razumeli, shvatićete da to nije koncept vremena i prostora kakav imaju ljudi. Iako me vidite dok vam ovde govorim, zadnju rečenicu koju sam upravo izgovorio slušala su i bića u drugim dimenzijama. Radeći ovo, ja prevazilazim sve vreme-prostore. U dimenziji sa jako brzim vremenom, dok sam izgovorio ovu rečenicu prošli su milioni godina. To je ideja. Ipak živa bića u različitim vreme-prostorima nisu ni najmanje svesna toga da li je njihovo vreme brzo, ili sporo. Ovo je zato što je sastav materije u različitim dimenzijama sinhronizovan sa vremenom tih dimenzija, pa oni imaju sopstveni zapis vremena. Tokom vremena dok izgovaram ovu rečenicu, kod njih su već prošle desetine miliona godina. Možda njihov protok od jedne godine njima izgleda duži nego što ta jedna godina [izgleda nama ovde] na Zemlji. Drugim rečima, ne možete koristiti ljudsko razmišljanje da biste shvatili ove stvari. Zato, ako želite da pojmite druge dimenzije, morate se povinovati načinu mišljenja i stanju stvari u tim dimenzijama, pre nego budete sposobni da ih shvatite. Iza ovog Fa se nalaze višestruka unutrašnja značenja. Ovo vam takođe govori zašto on ima različita značenja u različitim dimenzijama, i zašto je tako velika moć iza ovog Fa, koja može da vam transformiše tela i omogući vam da se unapredite. Ja vam naprosto kažem da ne treba da koristite način razmišljanja svakodnevne osobe da biste zamislili njihove oblike postojanja. Iza reči su nebrojeni, slojevi na slojevima, viših životnih oblika.

Ovo naprosto raspravljam u vezi sa mišljenjem i znanjem savremenih ljudi. Prosto rečeno, kad govorim o ovim stvarima, ja uključujem nauku, od koje danas ljudi zavise. Iako u prenošenju ovih principa koristim nauku, mogu vam reći da ja tu nauku ne odobravam. Prvo, u svetlu celokupnog, svekolikog kosmosa, ta nauka je kao dečja igra. Ali kako ljudi to vide, ona im je donela moderne mašine, čineći stvari mnogo boljim nego što su bile u davnim vremenima. Zapravo, mogu vam reći da ova nauka daleko podbacuje u odnosu na nauku poslednje ljudske civilizacije. Čak i najsofisticiraniji instrumenti su užasno grubi kad se porede sa onima iz poslednje civilizacije. Osim toga, razvoj ove nauke je sveden na jedan ograničen domet; sam sebi je postavio granice. Šta je uzročnik ovog? To što se ne usuđuje se da prizna išta izvan empirijske nauke. Ovo je zaista jezivo, zaista jezivo za čovečanstvo. Zašto? Neka svi razmisle: nauka je zaista površna. Prema rečima samih naučnika, ona je još nedovoljno razvijena. Sada ljudi snažno veruju u nju, misleći da je apsolutna istina. Ovakvo verovanje dele mnoge teorije u današnjem društvu, kao i zapadne religije, bilo da se radi o katolicizmu ili hrišćanstvu. Ono u šta zaista verujete nije vaš Gospod bog – ono u šta zaista verujete je nauka. Duboko u svojoj srži, ono u šta zaista verujete je nauka, dok je vaša religija naprosto spoljna formalnost, koja je postala civilizacijski čin čoveka. Ali dopustite mi da kažem da je i nauka religija, i to dobro utvrđena religija.

Drugo, poznato vam je da religije obično govore ljudima kako da se ponašaju. I nauka, istovremeno, ima [sistem koji] počinje od osnovne škole, i proteže se do srednje škole i fakulteta. U religiji postoje sveštenici, biskupi i ostala sveštena lica. Ipak je ova nauka još razvijenija: ima nastavnike, diplomce, magistre, doktore, docente, profesore, kao i savetnike. Što viši stepen neko ima, savladao je više naučnih doktrina. Nazivi i titule za njene nastavnike i administratore su brojni. U ovom smislu je veoma razvijena. Obično religije uče ljude da veruju duhovno, da bi postigli materijalno preobraženje, dok nauka govori ljudima da opažaju materijalno, da bi od ljudi izmamila duhovno poverenje i podršku. Nauka, međutim, nije nešto što su ljudima preneli bogovi. Ona je ljudima preneta od strane vanzemaljskih bića unutar Tri domena, radi kontrole nad čovečanstvom. Verovanje ljudi u nju je sve prevazišlo. Ali ja vam kažem da je upravo zbog te površnosti, ova nauka prouzrokovala moralnu degeneraciju ljudskog društva. Ovo je nešto najjezivije. Pošto nauka ne može da pojmi specifične oblike postojanja mikroskopske materije, ona ne zna da se generiše karma kad ljudi čine loše stvari, niti da ova crna materija ljudima donosi katastrofe. Ona ne zna da kad ljudi čine dobre stvari, oni stiču belu materiju, koja im donosi sreću, i da im donosi uslove i nagrade, koje će doživeti kad se reinkarniraju u različitim dimenzijama. Nadalje, nauka nije sposobna da dokaže postojanje nebeskih rajeva. Pa, kad god pomeneš ove stvari, oni ljudi koji veruju u nauku će reći da širiš „sujeverje“: „Ništa od toga ne postoji. Ono u šta ja verujem je nauka.“ Onda razmislite: zar nauka velikom palicom ne udara bezobzirno na najvažniju stvar koja štiti čovečanstvo – moral? Ovo je krajnje jezivo!

Pošto ljudi znaju da će ih loša dela sprečiti da dospeju na Nebo, i da se za kaznu čak može pasti u Pakao, oni imaju moralne kodove. Da bi poduprli moral čovečanstva, ljudi se uzdržavaju od rđavih postupaka. Onda kad ljudi više ne veruju u ove stvari, onda kad više ne veruju u bogove (mada bogovi zaista postoje), kad ljudi ne veruju u bogove, razmislite: to je zaista užasavajuće! Ljudi se usuđuju da počine svako zlo. Misle da ih niko ne vidi, pa čine loše stvari. Nova generacija uzgojena na savremenoj nauci neustrašivo ubija, pali i čini rđave stvari. U društvu su se pojavili gangsteri i organizovani kriminal, ljudi koriste drogu, trguju drogom, prostituišu se... ne prežu pred nikakvim zlom. Puno je prljavih i opscenih stvari. Ljudi čine šta god im se dopada, rade šta god hoće. Neka svi razmisle: nije li ovakvo društvo užasno? To je najveća katastrofa koju nam je nauka donela. Pošto nauka ne može da dokaže postojanje bogova i postojanje vrline, i pošto ne zna za karmičku kaznu, kad im pomeneš ove stvari ljudi će te tresnuti tom debelom palicom – naukom – i reći ti da si „sujeveran“. Kad se ljudski moral progresivno ospe do tačke nepostojanja, društvo dostiže stanje u kom niko tim povodom ništa ne može da preduzme, a ljudska bića ulaze u najopasnija vremena, jer bogovi neće dopustiti da tako izopačena ljudska rasa – ona koja je negde između čoveka i zveri – postoji.

Ovde vam samo prenosim ovaj princip. Ja nisam protiv znanja čovečanstva. Ipak bih hteo da vam kažem da ne treba slepo verovati u nauku. Unutar granica postojeće fizičke dimenzije nauka je sposobna da donese neka poboljšanja ljudskom društvu. Ali i sledstvene katastrofe koje ona isto tako donosi su znatne. Ono na šta mislim su katastrofe koje ljudi ne mogu da vide. Katastrofe koje ljudi mogu da vide, poput zagađenja životne sredine i ekološke štete, takođe su prilično užasavajuće. Ova nauka je donela čitav niz društvenih problema. Pošto je teško preokrenuti ljudsko mišljenje odjednom, i pošto ovde imamo nove učenike, više neću o tome. Mnoge društvene probleme donosi nauka – potpuno je užasno. Ne verujete u bogove, iako oni zaista, opipljivo postoje. U neizmernom kosmosu bogovi su svuda, oni su sveprisutni.

Ljudi sa različitih nivoa padaju ovde zbog svojih loših postupaka. Oni padaju na najniži nivo, ovo obmanuto društvo, i daje im se par očiju sačinjen od najkrupnijih molekularnih čestica. Iz tog razloga vaše oči ne vide druge dimenzije. Zašto onda za vreme naše kultivacije neki ljudi mogu da vide stvari koje drugi ne mogu? Jer je njima otvoren Vid mudrosti. Mi to nazivamo „otvaranjem Trećeg oka“. Oni ne vide ljudskim očima sazdanim od molekula. Bez obzira, nekim od ovih ljudi i dalje se čini da za gledanje koriste svoje oči. Zapravo, obe vrste oka mogu da funkcionišu u isto vreme, samo vam se čini da za gledanje koristite svoje oči. Ovu stvar sada sam objasnio samo da bih potpomogao vaš napredak u kultivaciji. 

Dalje ću još malo pričati o pitanju religije. Kad dobiju Fa, mnogi zapadnjaci, zahvaljujući svojim religijskim uverenjima, imaju prepreku. Zapravo, mogu vam reći da među religijama današnjeg sveta ljudi nema nijedne čestite religije o kojoj brinu bogovi. Svi posebni religijski fenomeni, čuda, ili manifestacije koje se dešavaju su rezultat delovanja nižih duhova u ljudskom društvu. I štetni su za ljude. Nema bogova koji vode računa o religijama.

Znači, ovde imamo problem. Ako nema bogova koji vode računa o religijama, nećete moći da napredujete kultivišući se u njima, i nema boga da vas sluša dok se u crkvi ispovedate. Kako onda možete napredovati? Ovo što govorim nije napadanje religija - ovo što opisujem je istinita pojava. Zaista je tako. Zašto se bogovi više ne trude da vode računa? Baš kao što sam malo pre kazao: Ono u šta istinski verujete je nauka, a ne bogovi. Naravno, u početku nije bilo u potpunosti ovako. Neki ljudi su i dalje imali deo sebe, koji je verovao u bogove. Kasnije su svari u tom delu postepeno čilele i čilele, dok i na kraju više nije bilo. Zato su bogovi prestali da vode računa o ljudima - to je jedan od razloga. Društveni uslovi koje prouzrokuje savremena nauka rezultuju osipanjem ljudskog morala, i dovode do toga da ljudi ne prežu ni od kakvog zla. Ljudi su izgubili ponašanje ljudi, kao i kod propisan za biti čovekom, pa bogovi ljude više ne smatraju ljudima. Iz ovog razloga više ne spasavaju ljude. To je osnovni razlog zašto su bogovi otišli.

Ovde pričam o istinskoj situaciji ljudske vrste. Svi znate da zapadnjaci ne shvataju zašto je kineski narod i dalje tako rezervisan prema odnosima između muškarca i žene. Dopustite mi da vam kažem da ljudi treba da budu upravo ovakvi. Seksualna sloboda, koja je pomešala ljudske rase i zamutila ljudsku etiku, je apsolutno zabranjena od strane bogova. Zato kao kultivatori, vi apsolutno ne treba da radite tu vrstu stvari. Možete imati muža tj. ženu. To je normalan način življenja ljudskih bića. Ali činite greh ako imate seksualnu aktivnost sa nekim ko vam nije muž tj. žena. Bogovi svih čestitih religija istoka i zapada su snažno naglašavali ovu stvar. Kad su sačinjavali norme kakav čovek treba da bude, o ovom su raspravljali vrlo ozbiljno. Danas ima i drugih problema, poput organizovanog kriminala, homoseksualizma, i obožavanja nasilja. Ovo što pominjemo su samo pojave, ali one otkrivaju stanje u društvu. Ljudi tolerišu nasilje i prepuštaju mu se, ugledaju se na gangstere, pa čak obožavaju vođe pirata iz prošlosti, koji su ubijali i palili. To znači da ljudi više nisu sposobni da razlikuju dobro od lošeg; više nisu sposobni da razlikuju dobro i zlo. Ono što obožavaju nisu ispravne i dobre stvari, već loše stvari. Zavisnici od droge i oni moralno bankrotirani ljudi bez uzdržanosti i discipline rade u društvu šta god hoće. Ljudske vrednosti su potpuno naopake.

Nekad je važilo da što se lepše figurice igračaka (figurice koje deca vole) naprave, ljudi ih više vole. Danas ih utoliko manje vole što su lepše. Ako ih napravite da liče na demone i monstrume, ili što ih ružnijim napravite, brže će se prodavati. A zašto je ovako? Niko vam nije tražio da ih kupite, pa zašto se onda tako brzo prodaju? Jer svako voli da ih ima. To znači da su ljudske vrednosti naopake, da je narasla njihova demonska priroda. Razmislite: neće li biti užasno ako ljudi ovako nastave da žive? Ako se ponašate jako suzdržano, blagonaklono i ljupko, ili ako ste čestiti, napadaju vas. Ovakvu osobu ljudi smatraju za krutu i staromodnu, zastarelu, van trenda! Hoće li biti ikakve granice ako se ovaj trend nastavi? Užasno je. Sa ovim trendom klizi sve što je u čovečanstvu. Isto je sa pravim književnim delima i likovnom umetnošću. U prošlosti su slike morale biti izrađene zaista lepo i izuzetno, da bi mogle dirnuti ljude, je ljudi su imali dobra srca i ovakvu umetnost su smatrali dobrom. Danas čovek neće biti dirnut ako naslikaš odličnu sliku, jer nema dobro srce. Ako naslikaš nešto divlje – kao ono što se zove apstraktno slikarstvo, impresionizam ili moderna – smatraće te zaista dobrim. Ali na koji je to način dobro? Ako zaista upotrebiš ljudski rezon da bi ga objasnio, nećeš moći da smisliš objašnjenje. U kakvom stanju čovek to može da objasni? Kazaćeš da je dobro samo ako si pomućenog uma, ili promenjenog mentalnog stanja. Ipak su takve izjave upravo manifestacije nastupa čovekove demonske prirode. Drugim rečima, nije samo to da su ljudske vrednosti danas naopake – demonska priroda čoveka je narasla.

Nekada su skulpture vajali da budu lepe. Veština vajara, tehnika i umetnički temelji su bili odlični. Danas se sakupljena hrpa smeća smatra umetničkim delom, smatra se remek delom velikog umetnika. Ljudske vrednosti su do te mere postale naopake. Neka svi razmisle: kakav će naš svet postati u budućnosti? U jednoj zemlji sam pronašao igračku napravljenu u obliku ljudskog izmeta – čak i igračke prave u tom obliku, i opet ima ljudi koji ih kupuju. Šta danas ljudi cene? Šta im se sada dopada? Ovo nije samo prosto pitanje društvenog trenda, ili takozvanih obrazaca, već promena u ljudskim vrednostima. Šta će se desiti sa ljudima koji imaju ovakve vrednosti? Jesu li oni i dalje ljudi? Samo su demoni ovakvi. Demoni su zli, dok bi ljudi trebalo da budu dobri. Dobro i zlo su nepogrešivo različiti. Što se tiče ljudi koji ne vole dobre stvari, već demonske stvari, sve u vezi njih je demonsko, samo njihov spoljni izgled nije pretrpeo krupne promene. Ipak, dok nečija demonska priroda raste, videćete da se čak i njegovo lice, izgled, i telo menjaju, postajući sve gnusniji i gnusniji, i sve strašniji i strašniji – čak i njegove oči će otkriti svirepost. Zaista će biti užasno ako ljudska vrsta bude ovako nastavila! Ako ljudska vrsta sada ne zakoči...

Neka svi razmisle: malo pre sam govorio o principu, naime, da je evolucija ljudskog društva uključivala različite periode civilizacije. Sada znamo da je postojalo Kameno doba. Dopustite da vam kažem da se Kameno doba na ovoj Zemlji desilo desetinama puta. Šta je Kameno doba? Ono dolazi nakon što je civilizacija uništena, a preživeo je samo mali broj relativno dobrih ljudi; kao što se pominje u priči o Nojevoj barci, samo nekolicina dobrih ljudi preživi. Šta oni rade kad izgube svoja oruđa? Klešu oruđa u kamenu. Potom ljudska civilizacija evoluira i započinje nova civilizacija. Ljudi su ovaj proces nazvali Kamenim dobom. Navedeno Kameno doba, u kom su majmuni evoluirali u ljude, nikad se nije desilo – nikad nije postojalo. Ipak ljudi kažu da je čovek evoluirao od majmuna. Ovo je nešto što donosi savremena nauka. Nije li smešno? Darvinova teorija evolucije je puna rupa. Ako ne verujete, pažljivo je preispitajte: Za vreme evolucije od majmuna do čoveka i od primitivnih organizama do savremenih organizama, potpuno su odsutne među veze. Ipak su ljudi, bez obzira, prihvatili teoriju. E, to je slepa vera! I to je najveća sramota i skandal sadašnje civilizacije. To je ono što je zaista bizarno!

Ono što sam upravo raspravljao, odnosi se na stanje ljudskog društva u celini. Razmislite: ako bogovi ljude više ne smatraju ljudima, nije li onda čovek u opasnosti? Kako sam upravo diskutovao, zašto su ljudi u različitim periodima civilizacije uništavani? Zašto više nema kulture Maja? Iz arheoloških artefakata se vidi koliko su ljudi bili degenerisani u to doba. Belci poslednje zapadne civilizacije – preci belaca – su bili rasa antičkih Grka; ne savremeni Grci, već rasa antičkih Grka. Vrlo je malo ljudi ove rase. Ja nalazim da su to beli Indusi u Indiji. Veoma ih je malo. Zašto je njihova civilizacija uništena? Među arheološkim nalazima i ostacima drevne Grčke civilizacije pronađene su stvari vezane za homoseksualizam. Životni stil u to doba je bio veoma iskvaren, degenerisan i ekstravagantan. Nije li to bio slučaj? To je zato što su uznapredovali do krajnje faze. Poslednji ciklus bele civilizacije nije u početku bio ovakav – rana faza ljudske civilizacije svakako nije bila tako izopačena - ali kad je civilizacija uznapredovala do kasnijih faza i postala zaista izopačena, bogovi su zapazili da ljudi više ne valjaju, pa su ih uništili. Dobri ljudi, koji su preostali, počeli su iznova da evoluiraju, i postali su današnji belci. Razmislite: Ako ljudi nastave da se razvijaju bez obuzdavanja, na ovaj način, i ako bogovi ljude više ne budu smatrali ljudima, to će biti jako opasno!

Isus je govorio o milosti prema ljudima, i kako je morao doći da spasi one koji veruju u njega od nesreće s kojom će se ljudi susresti. Kad niko istinski u njega ne veruje, koga bi mogao doći da spasi? Sva uništenja čovečanstva u različitim vremenskim periodima rezultat su moralne iskvarenosti ljudskog društva, što je nešto zaista užasno. Ljudi žele da rade ovako ili onako, žele da se razvijaju ovako ili onako, i žele da društvo dostigne određeno stanje – ljudi bi da sve bude po njihovom. Ipak do današnjeg dana ljudi nikad nisu bili ti koji komanduju, i samo su činili da društvo bude gore, dalje kvareći ljudski moral. Posebno proteklih nekoliko godina, brzina kojom čovečanstvo klizi na dole je neverovatno velika, zastrašujuća. Ja nikad ne govorim o velikim katastrofama i nesrećama, jer rasprava o ovom bi u društvu izazvala haos. To bi bilo isto što i davanje lakomislenih izjava, pa stoga ja ne govorim o ovim stvarima. Mene ne brine da li one postoje, i neću da raspravljam o tome. Ali jedno ću vam reći: Ono što vam danas prenosim je pravedni Fa, i ja vas učim da budete dobri ljudi. Ako ste dobra osoba, može li bilo kakva katastrofa imati veze s vama? Tako je to. Rekao bih da nikakvih katastrofi neće biti ako ljudi u ljudskom društvu na širokoj osnovi postanu dobri. Ništa u ljudskoj istoriji nije slučajno – svaki ishod ima svoj uzrok. 

Mislim da će ova moja sadašnja rasprava o tom pitanju koristiti vašoj kultivaciji, jer predstave koje ljudi danas stiču mogu ih omesti da dobiju Fa. Moja priča o tome kakvo je sadašnje ljudsko društvo pomaže da dobijete Fa. Ono što ja predajem je Zakon, princip. Imate pamet, pa sami možete da procenite da li je ispravan.

Ono što sam upravo raspravljao je prilično napredno i delikatno, a paleta pitanja koja su uključena je prilično široka. Ipak nisam ciljao na određene narode, ili pojedince. Naprosto se fokusiram na društveni fenomen. Bez obzira kakav ste čovek i koliko ste lošeg počinili, vodiću računa o vama dok god se kultivišete čistog srca. Ako se ne kultivišete, onda se ništa ne može učiniti.

Ovo je konferencija za razmenu iskustava, gde će ljudi podeliti ono što su naučili kroz sopstvena iskustva. Na kraju ću provesti polovinu dana odgovarajući na vaša pitanja, a tom prilikom ću takođe predavati mnoge Fa-principe.

Poslepodne ću iskoristiti posebno za odgovore na vaša pitanja.

Pitanje: Kako se možemo osloboditi loših misli?

Učitelj: Ovo pitanje ima određen stepen univerzalnosti. Zapravo, ono odražava tvoj stepen kultivacije. Na primer, u drevnim načinima kultivacije iz prošlosti, uključujući druge religije iz prošlosti, da bi sprečili pojavu loših misli, kultivatori bi namerno zadržavali sebe u stanju potpune izolacije. Neki su odlazili u manastire i samostane, neki su odlazili u hramove, a neki su odlazili u planine, ostajući u pećinama, potpuno izolovani od sveta. Povrh toga, morali su da meditiraju u dubokom transu, dug vremenski period. Njihove vrste meditacije u dubokom transu su bile potpuno drugačije od ulaska u stanje mirovanja, čemu vas ja učim. Oni bi dospeli u stanje transa, gde više ničeg nisu bili svesni. Može se čak reći da su spavali. Želeli su da im um postane miran. Stanje u koje su oni ulazili ja smatram stanjem u kom glavna svest prestaje da postoji. Kad bi danas morali da koristimo te drevne metode kultivacije, nastao bi ozbiljan problem. Pošto će u budućnosti ljudi učiti Dafu na širokoj osnovi – stotine miliona ljudi – šta bi bilo sa ljudskim društvom kad bi toliki ljudi ušli u ovo stanje? Istovremeno, taj metod omogućava samo kultivaciju sporedne duše (fu juenšen) a ne glavne duše (džu juenšen). Drugim rečima, ne možeš se kultivisati svesno – možeš samo kultivisati svoju sporednu dušu, dok si u transu. Takav pristup ne ispunjava zahteve Dafe koju danas predajemo, niti je pogodan za današnje radne ljude koji se kultivišu u društvu svakodnevnih ljudi. 

Smatram da je najvažniji faktor u kultivaciji jednog čoveka popravljanje njegovog šinšinga. Ako se njegovo mišljenje zaista uzdiže, sve ostalo će se uzdizati zajedno s njim. Sve što čovek radi, sve o čemu misli, i sve što želi da radi diriguju njegov um i njegovo mišljenje. Pravi napredak nastaje tek kad zaista možete da uzdignete svoj um i svoje mišljenje. Zato mi danas ciljamo direktno na ljudski um – to jest, mi ciljamo direktno na vas – da bismo vas naveli da se zaista unapredite, za razliku od kretanja tim drugim putem. Mi ne idemo putem meditacije u dubokom transu tokom dugog vremena, gde osoba ničeg nije svesna, i dopušta svojoj sporednoj duši da sve preuzme. Znamo da, budući da svi vi činite velike napore u kultivaciji, ako na kraju ništa ne biste trebalo da dobijete osim nagrade u vidu blagoslova u narednom životu, tada mislim da bih vas izneverio, i vi biste osećali da ste izneverili sami sebe. Mi ne idemo tim putem. 

Stoga, da bih vam omogućio da se istinski kultivišete dok živite u društvu svakodnevnih ljudi, ja sam usvojio zaista poseban metod: transformaciju od najnižeg mikroskopskog nivoa vašeg postojanja. Kultivacioni metodi prošlosti su transformisali osobu započinjući od sloja najkrupnijih molekula, napredujući prema mikroskopskijim nivoima. Mi smo tako preuzeli upravo suprotan smer kultivacije. Ako bi trebalo da počnemo da se transformišemo od površine, preko 90% ljudi koji danas sede ovde bi imali razvijene natprirodne moći, i Zemlja vas ne bi mogla držati. To je zato što kad vam se promeni površinski nivo, vi možete proći kroz bilo koji deo kuće. Cigle i beton, sačinjeni od sloja najkrupnijih molekula, ne mogu vas zadržati, jer sloj najvećih molekula u vašem telu potpuno je transformisan u visoko-energetsku materiju; slojevi manjih molekula u vašem telu, ispod najkrupnijih, im ne smetaju. To je kao vazduh koji može da prođe kroz platno kad dunete kroz njega. Znači da biste mogli proći. Možda ništa na ovom svetu više ne bi delovalo na vas. Stoga je taj scenario neprihvatljiv, jer tada bi celokupno ljudsko društvo postalo društvo bogova.

U društvu bogova, osoba se ne može kultivisati na ovaj način. To jest, u društvu gde je iluzija razbijena i gde svako može da vidi pravu manifestaciju bogova, ne možete se kultivisati na ovaj način. Ne znači da se apsolutno ne možete kultivisati, ali u najmanju ruku kultivacija ne bi bila laka. Drugim rečima, više ne bi bilo iluzije. Kultivacija je najefikasnija kad se dešava usred iluzije, a ova dimenzija je upravo jedna iluzorna. Zato smo mi usvojili suprotan pristup: mi vas postepeno transformišemo na mikroskopskom nivou, započinjući od vašeg tela sačinjenog od najmikroskopskijih čestica vašeg postojanja, i probijajući se, sloj po sloj, prema krupnijim molekulima. Drugim rečima, probijamo se prema površini vašeg tela, dok konačno ne stignemo do telesnih ćelija sačinjenih od sloja molekula vidljivog očima. Tada dostižete Ispunjenje. To je put kojim mi idemo.

Ovaj učenik je pitao kako se možemo osloboditi loših misli. Mnogi naši učenici se kultivišu već dugo. Zašto im loše misli, koje im se odražavaju u glavi, nisu eliminisane? Ponekad se čini da su te loše misli uklonjene kultivacijom, a ipak posle nekog vremena oni otkrivaju da loše misli ponovo izranjaju. Zašto se ovo dešava? Zapravo, ovo što vam upravo pričam treba da vam kaže da mi vašu transformaciju započinjemo sa mikroskopskog nivoa. Vaša površina još nije dosegnuta. Vaše loše misli se oslabljuju i uklanjaju sloj po sloj, ali one nisu u potpunosti eliminisane. Zbog vrste puta koji smo preuzeli, može se reći da ste se kultivisali prilično dobro čak i kad te misli nisu potpuno uklonjene. Dopušteno je, međutim, da ostanu neke ljudske misli, da biste se mogli kultivisati u društvu svakodnevnih ljudi, pre nego što dostignete Ispunjenje. Kad ne biste imali misli svakodnevnih ljudi, bilo bi teško ostati među svakodnevnim ljudima.

Kad kultivator ne bi imao ljudskih misli, on bi znao misli koje drugima prolaze kroz glavu. Iz jedne reči, jednog čina, jednog gesta, jednog pokreta, ili jednog pogleda čoveku u oči, on bi tačno znao šta on hoće. Ono što se ljudima javlja u umu – posebno u umu svakodnevnih ljudi u društvu – su sve same loše misli, koje ne biste mogli da podnesete. Što je još gore, mogli biste da vidite da su toksične materije u vazduhu neverovatno obilate! Sve loše stvari širom celokupnog društva bi bile vidljive, i vi biste ih sve videli. Mislite li da biste tu mogli ostati? Bilo bi vam naprosto nemoguće da se ovde kultivišete. Zašto neki odlaze u udaljene planine da se kultivišu u izolaciji? Oni nikako ne bi mogli ostati među svakodnevnim ljudima. Ono što vam kažem je da kad vaš um nije dostigao finalni korak – to jest, pre nego što vaši molekuli dostignu poslednju fazu transformacije – i dalje će vam iskakati ljudske misli, a to uključuje i loše misli koje se nose i skrivaju među svakodnevnim ljudima. Je li onda istina da bez obzira kako se kultivisali, dok god na površini tela nema promena, loše misli će naprosto biti jake kao pre? Ne, nije. 

Vi ne shvatate da ste već puno napredovali. Mnoge vaše loše misli su uklonjene. One koje ostaju su ništavne. Pored toga, vi zapažate i shvatate da i dalje imate loše misli - ranije niste mogli da ih zapazite. Sve ovo je napredak i uspon. Šta više, iako je ono što vam se javlja u glavi loše, a ponekad čak veoma loše, to je veoma slabo. Dok god si odlučan i dok god je tvoja glavna svest komandujuća, moći ćeš da ih potisneš. Ranije niste mogli da ih potisnete. Zato takve misli navode ljude da loše govore i loše postupaju. Sada se naprosto radi o tome da možete da osetite svoje loše misli, ali one teško mogu da utiču na vas. Ovo što sam sad rekao znači da je takav put koji smo izabrali. Zato se ne bojte. Vi znate da imate te misli, pa ste u procesu popravljanja. Velik deo vaših loših misli je već uklonjen.

Svi vi koji ovde sedite ste kultivatori. Razlike u kultivaciji među vama možda nisu toliko primetne. Ipak, kad ste u društvu svakodnevnih ljudi, sa ljudima koji se ne kultivišu, to će vam biti nepodnošljivo. Shvatićete da ne volite da slušate šta oni govore, a ponekad ćete čak misliti da je ono što rade nedotupavno. A zašto je ovako? Jer između vas i njih već postoji velik jaz. Ne biste se tako osećali da je jaz mali i neznatan – tako se osećate samo kad je jaz znatan. Ali osećaćete da ste samo malo bolji od njih. Ovo je takođe jedno kultivaciono stanje koje stvaramo za vas. Samo na ovaj način možete izvoditi kultivaciju među njima, i raditi s njima. Ako ste razumeli ovo što sam upravo rekao, shvatićete da je to ono što se dešava. Ali s druge strane, i dalje vam moram reći da ne bi trebalo da kažete: „O, sad shvatam. Znači, tako je. Od sada ću ih pustiti. Loše misli mogu da rade šta hoće, baš me briga.“ Tada ćete im se svojevoljno prepuštati, što je isto što i ne kultivisati se. Iako loše misli i dalje postoje, ja kažem da je ovo način na koji se mi kultivišemo – loše misli se postepeno odstranjuju. Ako ih aktivno ne suzbijate i ne oslobađate ih se, ako nemate volju za tim i ako niste uporni, onda se ne kultivišete. Takav je međusobni odnos.

Pitanje: Ako neko ima loše misli, znači li to da ne može da se kultiviše?

Učitelj: Ovo sam upravo objasnio. Da vam dam primer. Vaše loše misli su, da se jasnije izrazim, baš kao konac koji neprestano sečemo i odbacujemo, deo po deo, deo po deo. I dalje će postojati pre nego što se u potpunosti ne odstrani. Zašto kažete da ne možete da se kultivišete? Nije li sečenje i odbacivanje kultivacija? Zapravo ste u kultivaciji napravili velik napredak. To je, znači, ideja.

Pitanje: Imam rođaka koji je star i bolestan. Je li on od onih koji mogu biti spaseni?

Učitelj: Ono što pitaš je da li stariji ljudi, koji su bolesni, mogu da se kultivišu? Naš Dafa se javno predaje, a njegova spoljna forma nije selektivna. Svako zna da za današnju konferenciju ništa ne naplaćujemo – vrata su otvorena, i svako može ući. Ljudi kojima nije predodređeno, neće želeti da uđu. Drugim rečima, mi ne izabiramo ljude. Ako ljudi zaista dođu da uče i žele da se kultivišu, onda se ja moram pobrinuti za njih. Bez obzira koliko je neko mlad tj. star, da li je bolestan ili zdrav, ja se moram brinuti o njemu. Ali ključno pitanje je da li, kad dođeš ovamo, sebe posmatraš kao kultivatora, a ne kao starog, ili bolesnog čoveka. To je najvažnije. Ako uvek misliš: „Star sam, mogu li uspeti u kultivaciji? Ima li još uvek vremena za kultivaciju?“, takva tvoja jaka vezanost je prepreka. Što se duže držiš te vezanosti, život će ti postajati kraći.

Svejedno je bilo ljudi koji su bili bolesni, a koji su došli. U početku, neko ovakav misli: „Čujem da su ljudi posle nekog vremena vežbanja Falun Dafe postajali zaista zdravi i oslobođeni bolesti.“ Postepeno, međutim, u ovom Fa, on je došao do razumevanja, i skupa sa ovim eliminisao je vezanost za bolest koja je počivala u njegovim mislima. S tim nema problema. Kad se ne bi oslobodio misli o lečenju bolesti, to bi u njegovoj kultivaciji proizvelo ozbiljnu prepreku, budući da bi u sebi večito mislio: „Zašto moja bolest još nije izlečena, dok je svima drugima bolje?“ Onda, ova misao u suštini nije ništa bolja od praktikovanja zarad lečenja bolesti. Ja predajem ovaj Dafa da bih spasavao ljude, da bih rešavao osnovne probleme ljudi, a ne da bih ljudima lečio bolesti. Ako zaista želiš da se kultivišeš, a bolesnim telom to nećeš moći. Zato, ako si pravi kultivator, za vreme kultivacije tvoja bolest će prirodno biti uklonjena. Ali cilj nije da ti se izleči bolest. Tvoje telo se pročišćava da bi se utabao put za tvoju kultivaciju. Ako dođeš da izlečiš bolest, ništa nećeš dobiti. Mislim da sam jasno objasnio ovu stvar.

Pitanje: Kako da tretiram ljubimce (čongvu), kod kuće?

Učitelj: Čong znači voleti, biti naklonjen. Voliš ga, naklonjen si mu, i vezan si za njega, zar ne? Nije li to ono što znači? Postavivši pitanje, imenovao si svoju vezanost. Naša briga za živa bića, i sve što za ljudska bića postoji u prirodi, nije pogrešna. Ali ni u čemu ne treba preterivati. Zaista ne treba da preterujete. Ljudska bića su najviši i najsavršeniji životni oblik na Zemlji – i bogovi to vide na ovaj način – dok su sve životinje (bez obzira da li sitne, ili krupne) i biljke, i sva živa bića, stvoreni radi čoveka. Oni ne bi bili stvoreni da nije ljudskih bića. Danas je obožavanje životinja, u nekim mestima i zemljama, otišlo u krajnost. Neki ljudi više vole i vode računa o životinjama, nego o ljudskim bićima.

Upravo sam rekao da su bogovi stvorili ljudska bića; ovu Zemlju su stvorili zbog postojanja ljudi. Ta živa bića su stvorena da bi ljudi u njima uživali, da bi se s njima igrali, da bi s njima živeli, i da bi se njima hranili. Pored ovoga, ona stvaraju blagostanje na da Zemlji. Sve je stvoreno za čoveka, ali ako čovek postane inferioran u odnosu na životinje, to je onda isto što i kršenje nebeskih zakona. Naravno, mi kultivatori ne treba da budemo ovakvi. Mi se kultivišemo i moramo imati milosti prema svim bićima. Ali mi apsolutno ne treba da izlazimo iz okvira ove milosti, razvijajući još jednu vezanost: biti preterano brižan prema njima. Nijedno preterivanje nije dobro. U modernim vremenima, posebno u Evropi, ljudi preterano vole pse; nalazim da je i u SAD isto. Dopustite da vam kažem da su bogovi stvorili pse da ljudima čuvaju kuću, a svakako ne da bi vam postali deca ili prijatelji, kao da su jednaki ljudskim bićima. Ljude nikad ne treba izjednačavati sa psima. Znači da nikad ne treba preterivati. Zapamtite ovo: ljudi se mogu kultivisati u bude, što nijedna životinja ne može; ljudi se mogu kultivisati u bogove, što nijedna životinja ne može; ljudi mogu da odu u nebeske rajeve, što nijedna životinja ne može. Ako životinja želi da ode, onda se u narednom životu mora reinkarnirati kao čovek, i kultivisati se pre nego što može otići. Mislim da sam ovo jasno objasnio.

Pitanje: Može li se moja naklonost prema drugim živim bićima smatrati mojim poštovanjem prema njima i mojom željom da ih sačuvam?

Učitelj: O ovom pitanju se raspravlja u Džuan Falunu. Još uvek nisi odbacio vezanost, i više ništa neću reći. Ja nisam protiv zaštite ugroženih životinja. Preterana šteta koju su ljudi naneli prirodi je pogrešna, veoma pogrešna. Ipak je i pogrešno kad ljudi preteruju u bilo čemu. Osnovno je rešavanje problema ljudskog srca i morala. Ako si kao kultivator vezan za te stvari, onda su one prepreka u tvojoj kultivaciji. Kad svakodnevni ljudi preteruju sa ovakvim stvarima, tretirajući ljude i životinje na isti način, to je isto što i vređanje samog sebe, vređanje čoveka samog, i rušenje dostojanstva ljudskih bića. 

Pitanje: Mogu li pokojni roditelji i prijatelji imati koristi od moje kultivacije?

Učitelj: Svačiji život je već priređen u trenutku rođenja: kog dana će se desiti nešto dobro, kog dana će se desiti nešto loše, koju školu i fakultet će pohađati kad odraste, koji posao će raditi kad diplomira... Kako ja to vidim, sve ovo je predodređeno. U skladu s tim, napori čoveka takođe postaju neizbežan deo njega. Jesu li ljudi sposobni da kontrolišu sopstvene živote? Možeš li uspeti u svemu što hoćeš? Možeš li postati Predsednik, ako to želiš? Ne.

U stvarnosti, svi mi, ljudi, znamo da ne možemo uraditi sve što nam padne na pamet. Ipak vas navodeći uticaj ovog društva i ove nauke ohrabruju da težite stvarima. Pa tako, kad neki ljudi nešto ostvare, osećaju da su to izveli sopstvenim naporima. Zapravo, da niste bili odviše vezani i da ste normalno živeli i radili, svejedno biste isto ostvarili. Samo se radi o tome da su vaši napori postali neizbežan deo vaše realizacije. Stvari su ovakve jer ih ljudi sami sebi nameću. Pošto se ljudi u celom društvu upinju i užasno trude na ovaj način, celokupno društvo je gurnuto u ovu situaciju. Zato si prinuđen da činiš stvari na ovakav način, samo da bi dobio ono što ti je namenjeno. Ne radi se o tome da su se neki pojedinci promenili, već se čitavo društvo promenilo. Svejedno, čovek ne može promeniti svoj tok života. Pa ako ne možeš promeniti sopstveni život, kako možeš menjati živote drugih? Ne možeš. Možeš misliti: „Želim da iskoristim svu svoju moć i novac da omogućim da moji bliski rođaci, dobri prijatelji i deca budu srećni i dobro žive. Zapravo, dopustite da vam kažem da je reinkarnacija vaše dece u toj vašoj bogatoj porodici verovatno posledica blagoslova sakupljenih u njihovim prethodnim životima. Ako nemaju blagoslove, neće moći da naslede vaše bogatstvo. Niti će vaše napore moći da pretvore u stvarnost. Suđeno je da bude ovako. Možda će vaši preterani napori prouzrokovati da njihovi životi budu kratki i oni neće uspeti da ispune vaša očekivanja, ili će se možda kockati i igrati na berzi, u jednom potezu gubeći svo to bogatstvo koje ste im vi ostavili zahvaljujući svojim naporima. Ili će se možda desiti nešto drugo. Ovo znači da ako nemaju blagoslov, neće moći da naslede [bogatstvo]. Neki roditelji daju deci određenu svotu novca, nadajući se da će živeti udobno, u sreći. Ja vam mogu reći da to zapravo nije tako jednostavno. Da bi se ovo ostvarilo, oni moraju imati blagoslove. [Na primer,] koliko god novca da im date, oni će se razboleti i potrošiti novac na lečenje. Tako stoje stvari u svetu ljudi. Ljudska bića ovo ne mogu sagledati, ali ja to jasno vidim.

Neki ljudi će onda pomisliti: „Pošto sam kultivator, mogu li im svojoj kultivacijom pružiti sreću?“ U očima kultivatora, značenje sreće je drugačije. Sreća među svakodnevnim ljudima, zapravo, nije prava sreća. To je naprosto kratko vreme olakšanja i utehe kupljene novcem, i neće večno trajati. Ono što jedan kultivator želi je da im omogući da zanavek budu srećni, da zanavek zadrže svoja ljudska tela, da se više nikad ne muče. U nebeskim rajevima nema patnje. Ali kad si kultivator koji [još] nije uspeo u kultivaciji, a ipak toliko želiš da pružiš drugima, to može biti samo vezanost. A jednom kad se stvori vezanost, ona će uticati na vašu kultivaciju. Drugim rečima, treba da odbacimo svoju vezanost i da se kultivišemo. To ne znači da treba da prestane da vas zanima bilo šta drugo. Možete živeti kao obično, među svakodnevnim ljudima, i biti skupa sa svojom porodicom. Dopustio sam vam da zadržite dovoljno ljudskih misli da biste mogli ovako; nije problem da se brinete za svoju porodicu. Ali ako vi, kao kultivatori, želite da drugi steknu sreću kroz vašu kultivaciju, onda postoji samo jedan način: neka dobiju Fa. Tada će i oni u nastavku biti spaseni. Možda će se kultivisati još bolje od vas, pa neće biti potrebe da se brinete o njima. Neki ljudi će pomisliti: „Mogu li ih usrećiti svojom kultivacijom, ili upotrebom svojih posebnih sposobnosti, ili natprirodnih moći?“ Ne možete. Ako bi nečija karma bila masivna, morali biste da platite za karmu za njega, a tada ne biste doživeli Ispunjenje.

Sećam se jedne budističke priče. Rodno mesto Šakjamunija je trebalo da bude potpuno poplavljeno, a stanovnici da stradaju. Zato je jedan od deset glavnih učenika Šakjamunija upotrebio svoju natprirodnu moć, da bi stanovnike sačuvao u svojoj šaci. To je bilo noću, dok su ljudi spavali. Ljudi nisu znali [šta se događa], kao da su bili hipnotisani. Mislio je da se svi ti ljudi nalaze u njegovoj šaci, i da neće stradati. Poplava je naišla kako se očekivalo, plaveći celo mesto. Sledećeg jutra on je mislio da je nevolja prošla, da su stanovnici dobro iako je mesto bilo poplavljeno. Otvorio je šaku i video da su se svi pretvorili u pepeo. Zbog svog ograničenog nivoa kultivacije, on nije bio svestan bogova koji su više mikrokosmički i veći od njega. To je baš kao odnos među molekulima – krupni i sitni molekuli – koji sam pominjao. Svoju natprirodnu moć mogao je da upotrebi samo unutar svog domena; nije znao šta rade bogovi izvan njegovog domena. Znači da svako ima sopstvenu sudbinu. Osim toga, jedan kultivator treba da se usredsredi samo na intenzivan napredak u kultivaciji.

Ima ljudi koji misle: „Ako kultivacijom dostignem Ispunjenje, svakako ću se vratiti da spasem svoje članove porodice.“ Ako trenutno imate ovu misao, ja neću reći da je to vezanost. Ali to jeste snažna vezanost ako stalno tako razmišljate. Ako ovu vezanost budete imali [u času] bliskom Ispunjenju, nećete moći da se Ispunite. Ako uspete u kultivaciji u velikog boga ili velikog budu, hoćete li biti sposobni da to učinite? Bićete više nego sposobni. Bez ikakvog napora, bićete sposobni da držite Zemlju na dlanu, a ne da spasite članove svoje porodice. Ipak vam moram reći da se ovakve stvari ne mogu činiti po volji, zbog postojanja principa koji sam upravo pomenuo. Ako želite da spasite ljude, ako želite da im ponudite spasenje – morate pronaći način da ih navedete da se poprave. Ako im ne možete pomoći da se poprave, strogo vam je zabranjeno da ih odvedete u nebeski raj. Sve u nebeskim rajevima je sačinjeno od mikroskopskijih čestica materije. Površine izgledaju veoma rafinirano i glatko, i blistavo zrače, jer što je materija mikroskopskija, veća je njena energija. Kad biste gore stavili nešto sa Zemlje, to bi bilo isto kao staviti otpatke u najsvetiju, najčistiju palatu. To nije dopustivo. Pre nego što se to može učiniti, otpatke moraš pretvoriti u nešto najbolje, nešto sveže. Drugim rečima, ako želiš da se pobrineš za ljude, to možeš postići samo tako što ćeš ih navesti da postanu dobri.

Znate da kad je Isus sišao među obične ljude da ih spasava, on je za njih morao da trpi muke, da bi na kraju bio zakucan za krst. Vi ne znate šta ovo znači. Vi samo znate da je judaizam učinio nešto grozno. Zapravo, nije tako jednostavno. I drugi faktori su bili uključeni. Ako ćemo slediti logiku koju ste upravo iskazali, razmislite: Ako je Isus imao tako velike moći, a otac mu je bio Gospod bog belih ljudi, nije li mogao da učini šta je hteo? Zašto je toliko truda uložio na Zemlji, ubeđujući ljude da čine dobro, prenoseći ljudima principe istine, i toliko propatio za ljudska bića? U to doba takođe je morao da trpi pritiske i sabotažu od strane drugih religija. Zašto se onda truditi da se čine stvari onako kako ih je on činio? Znači da i pored toga što je imao velike moći, on je čoveku morao očistiti srce, da bi ga spasio. Ako neko od vas, koji ovde sedite, ne može da odgaji svoj šinšing do tačke Ispunjenja, onda ni ja tu ništa ne mogu da učinim. Mogu vas naučiti principima Fa, mogu vam pomoći da razvijete gong, mogu za vas ukloniti deo karme, mogu vas zaštititi, i mogu za vas da učinim velik broj stvari za koje ne znate, a koje će biti neophodne kad se Ispunite, i kasnije. Ali ako se vaše srce ne promeni i um se ne uzdigne, onda je sve ovo uzalud. To je ono što mislim kad kažem da ako se čoveku srce ne promeni, ni buda mu ne može pomoći.

Nemogućnost da se čovek navede da se popravi, ne znači da se ništa ne može učiniti kad postane loš. Kako bi to moglo biti slučaj? On se može prognati na niže nivoe, ili po volji uništiti. Ali pošto bogovi imaju milosti... „Srce puno ljubavi“, o kom je Isus govorio, nikako se ne odnosi na ljubav među ljudima. Smatrati ljudsku ljubav za „ljubav“, ili „srce puno ljubavi“, o kom je Isus govorio, ravno je zloupotrebi Isusovih reči, huljenju Isusa i huljenju bogova. Srce puno ljubavi o kom je Isus govorio je „blagost“, samo što je on koristio jezik zapadnjaka da to iskaže. U to doba zapadna kultura nije imala koncept blagosti (Šen), niti je imala izraz za blagost. Ovo je nedostatak prouzrokovan razlikama u vremenskim periodima i kulturama različitih oblasti. Mislim da sam ovo pitanje raspravio iz svih perspektiva; to jest, kako svakodnevni ljudi postupaju sa ovim stvarima, kako postupati sa njima tokom kultivacije, i kako postupati s njima kad konačno uspete u kultivaciji.

Pitanje: Koje zahteve treba da ispunimo pre nego što možemo širiti Fa?

Učitelj: Juče sam slušao učenike iz različitih oblasti, koji su obavljali posao za Dafu, kako razmenjuju sopstvena iskustva. Bio sam zaista srećan. Za početak, video sam vašu opredeljenost za Fa, i želju da budete odgovorni prema sebi. Uz to, vi želite da i drugi dobiju Fa. Zaista sam srećan zbog vas. Međusobnom razmenom iskustava i sagledavanja situacija u različitim oblastima postepeno možete obogatiti svoje viđenje. Što se tiče ispunjavanja određenih „zahteva“, ja ne mislim da ima ikakvih zahteva. I nikako ne može biti nikakvih zahteva u smislu imanja materijalnih poseda, ili moći. Samo jedno postoji: dok god si kultivator koji ima volju [da širi Fa], to možeš, svako to može. Ali u jednom morate postupati valjano: Kad se obraćate ljudima, ne pričajte im o stvarima na suviše visokom nivou. Ako im saopštite svoje trenutno shvatanje Fa – uključujući ono što sam danas ispričao – ako im to kažete, oni će se uplašiti. To je zato što vi niste opazili da ste postepeno napredovali do ove faze kultivacije, pre nego što ste postali sposobni da shvatite tako visoke principe. I dalje postoje svakodnevni ljudi, i njihove misli su i dalje na nivou svakodnevnih ljudi - oni razmišljaju kako da zarade novac, kako da ostvare neka stremljenja, kako da se dopadnu šefu, i tako dalje. Te stvari su i dalje njihov najveći prioritet. Ako im saopštite tako visoke stvari, oni to neće moći da podnesu. Možete im kazati samo najprostije spoljno značenje reči. Mislim da kad jednom čuju za ovaj Fa, ljudi koji su predodređeni će želeti da ga nauče. A ljudi koji nisu predodređeni neće hteti da ga nauče, koliko god se vi trudili da ih ubedite. Jedno moram reći: ni slučajno nemojte dovlačiti ljude, i nemojte terati ljude da uče, ako ne žele. [Ako kažete:] „Ti si moj prijatelj, ti si moja familija – treba da učiš, moraš da učiš,“ ne samo da ti neće verovati, nego će, ako dođu, reći loše stvari i igrati negativnu ulogu. Zato svi, molim vas, na ovo itekako obratite pažnju.

Pitanje: Da li je Falun Gong na bilo koji način saglasan sa hrišćanstvom, u pogledu razvoja čovečanstva i Zemlje?

Učitelj: Naravno, neću kriviti nove učenike što nisu dovoljno duboko izučavali Fa. Ono što predajem su principi kosmosa. A ovaj Dafa je najveći, on prodire u kosmos od vrha do podnožja, i sposoban je da stvori životnu sredinu za sva bića u kosmosu, kao i za bogove na različitim nivoima, i ljude. Kako se može praviti ikakvo poređenje? Ovaj Dafa kosmosa je stvorio životnu sredinu i uslove na različitim nivoima, za živa bića različitih nivoa. Drugim rečima, da bi tamo postojala, živa bića na datom nivou se moraju povinovati principima na tom nivou i Fa kosmosa na tom nivou. Da još više uprostimo, buduće okruženje, u kom ćete živeti, je određeno visinom nivoa do kog se možete kultivisati. Principi koje je u svoje vreme izneo Isus, međutim, su bili principi koji su svakodnevne ljude iz društva učili kako da se kultivišu da bi dospeli u njegov raj. Gde je njegov raj? Da budemo precizni, on se nalazi unutar malog prostranstva našeg Mlečnog puta, u nebeskom telu koje korespondira našem Mlečnom putu. Isus je na istom nivou kao konvencionalne bude koje se pominju na istoku, dok onaj kog belci na zapadu nazivaju Gospod bogom daleko prevazilazi taj nivo. Ali nijedan od njih ne ide izvan ovog malog univerzuma. Ipak je naš Dafa stvorio bezgranične i bezbrojne univerzume poput ovog, više od svih zrna peska na svetu. Pa, da li biste rekli da se mogu porediti? Principi o kojima je Isus govorio predstavljaju samo Fa na tom nivou tatagate u malom univerzumu, unutar bezgraničnog Velikog Fa. Takva je relacija.

Isus je dobar bog. Nisam ja jedini koji tako kaže: svi bogovi na nebesima ga smatraju ovakvim. Da bi spasio ljude, njega su ljudi razapeli – jeste li ikad razmišljali šta ovo znači? A ipak hrišćanstvo uzima krst kao simbol boga, znak nebeskog carstva i simbol Hrista. Ovo je najveće nepoštovanje za bogove. To je delo ljudi samih, a ne nešto što su bogovi rekli ljudima da urade. Pošto se krst stavlja na grobove, on zapravo predstavlja smrt – a ne boga. Svi bogovi u univerzumu osuđuju ljude što čine ovo. Šta više, hrišćanstvo kao svoj simbol koristi sliku Isusa dok pati na krstu. Ovo je nešto što bogovi ne mogu da tolerišu – oni to apsolutno ne mogu da tolerišu! Ali ljudi to i dalje čine. Stotinama godina ljudi na ovaj način, s nepoštovanjem, postupaju s bogovima.

Isus ima mnoge veličanstvene likove. On je među običnim ljudima izveo mnoga čuda. A ipak, umesto da za simbole uzmete njegove slavne i veličanstvene likove, vi ste za simbol uzeli raspeće. Poštujete li vi ovog boga, ili ga mrzite – želite li doveka da bude razapet? Narode, vi ne znate šta vi ljudi radite. Pre neki dan sam gledao vesti na TV u SAD, gde sam video dva duvača stakla na Tajvanu, za koje je rečeno da su slavni. Oni statuu Bude smatraju oblikom umetničkog dela, pa su napravili puno staklenih figurina Bude. Uzeti Budu za umetničko delo je blasfemija samo po sebi. Ali što je još gore, figurine Bude, koje su oni pravili, bile su bez poprsja, samo s glavom i polovinom lica. Od Bude su napravili nekakvu modernu ili impresionizam. Ali razmislite: to su veličanstveni i moćni bogovi. U starim vremenima, kad su ljudi pominjali boga ili tatagata budu, osećali su neko strahopoštovanje. Zar bi ih smeli ovako tretirati? Vi mislite da portretišete Budu, da promovišete budizam, činite nešto dobro. Ali ovo nije samo vaša standardna nepristojnost - to je najveće omalovažavanje. Vi zapravo hulite i klevećete Budu, iskrivljujući njegov moćan lik. Radite nešto najgore. Juče sam rekao da su se ljudske vrednosti okrenule naopačke. Ljudska bića naprosto ne shvataju šta mislim. Ona više ne mogu da razlikuju dobro od lošeg, pravedno od zlog, dobro od lošeg. Sve vrednosti su okrenute naopačke.

Pitanje: Zašto ne mogu da vežbam Falun Gong dok radim u hrišćanstvu?

Učitelj: Dopustite da vam kažem da je vaš posao u hrišćanstvu samo posao. Naravno da tamo možete raditi. Sadašnje religije ionako ne smatram kultivacijom. Smatram ih religijskim profesijama, koje više nisu u stanju da spasavaju ljude. To je zato što su zaista postale profesije, a ne kultivacija. Svejedno, da bismo obezbedili da se zaista unapredite, i da vas mogu odvesti kući, od vas tražim da se fokusirate na samo jedan način kultivacije. To je definitivno korisno za vas. Ovo sam detaljno raspravio u predmetu „nemanja druge discipline“ u Džuan Falunu. Ovaj Fa je ogroman, ali opet, vi i dalje trpate stvari u njega. Neprihvatljivo je čak i mešanje sa stvarima na niskom nivou, jer će to poremetiti telo s kojim se kultivišete i sve što ste kultivacijom razvili, pa nećete moći da se vratite kući. Time biste sabotirali sopstveni put napretka. Ja sam lokomotiva, a svi vi sedite u vagonima. Ali vi izvlačite šine – šine koje su napravljene za ovaj voz. Ako ove šine zamenite užim, vidite onda možete li još uvek stići kući. Ništa ne treba mešati. Do Ispunjenja možete stići samo sledeći isključivo jedan put kultivacije. U vezi s ovim, predlažem da pažljivo, još jednom, pročitate deo Džuan Faluna pod nazivom „Držite se jedne discipline“, umirite misli i pročitajte - pa stoga ovde o tome više neću govoriti.

Ja zaista vodim računa o tome da vam bude dobro. Ne radi se o tome da želim da nipodaštavam neku religiju. Predodređenost je ono što vas je ovde dovelo. Kad ja za vas ne bih mogao da odgovaram, to bi bio moj problem; ako sami ne preuzmete odgovornost za sebe, to je vaš problem. Zato ovo pitanje moram jasno da vam objasnim.

Pitanje: Šta Isus danas predstavlja?

Učitelj: Isus je moćan bog u sopstvenom domenu. Ali on više ne brine ni o čemu u vezi sa hrišćanstvom, niti vodi brigu o ljudima. Religija je naziv koji su ljudi smislili. Kad je Isus bio na ovom svetu, on nikad nije rekao da je hrišćanstvo njegov put. Kad je Šakjamuni bio na ovom svetu, on apsolutno nije kazao da je budizam njegov put. Ljudi su ti koji su ovo učinili nečim što je deo ljudskog društva, nadenuli naziv koji pripada društvu svakodnevnih ljudi – „religija“ – i uključili je u politiku. Zato oni to nazivaju „ta i ta religija“. Ona je izgubila sredstvo koje ljudima stvarno omogućuje da se ponovo uzdignu kroz kultivaciju, dožive Ispunjenje, i odu u raj. Mnoge ličnosti iz religije čak su postale političari, a neki jure za novcem. Kako takvi mogu ispuniti standarde za kultivatore? Kako mogu da postanu dobri ljudi i vrate se na Nebo? Sa tim prljavim mislima, kako vam Isus može dati zlatno, blistavo telo boga? Kako vam može dopustiti da zagađujte neizmerno čisto božansko telo vašim lošim mislima i telom punim karme?! Ovo što sam kazao su principi Fa, i ne mislim na učenika koji je postavio pitanje.

Pitanje: Imam probleme sa obe noge i kolenima. Hoću li moći da sedim u pozi dvostrukog lotosa? 

Učitelj: Ako kažete da imate bolest, ja nikad ne priznajem koncept „bolesti“, jer nju izaziva karma; a neke bolesti izazivaju strana inteligentna bića. Ako kažete da ste imali povredu, mislim da će se desiti neočekivana čuda, ako sebe budete tretirali kao pravog kultivatora. Imali smo čak i ljude, koji su u sebi imali šine i čelične pločice, a ipak su mogli da sede u dvostrukom lotosu. Šine i čelične ploče se ugrađuju u telo sačinjeno od najkrupnijih čestica. Naravno, rekao bih da ništa od ovoga nije problem u kultivaciji. Ne žuri, i marljivo vežbaj. Čak i ljudi u svojim osamdesetim i devedesetim su na kraju sposobni da sede u dvostrukom lotosu. Ali kad ovako kažem, ja vam ne preporučujem da budete nasilni. Ako zaista ne možete da ispunite zahtev, i očigledno niste sposobni da sedite ni u jednostrukom lotosu, a ipak sebe primoravate na sedenje u dvostrukom, pa slomite nogu, ni to nije dobro. Kad postanu dovoljno jake, vezanosti će čoveku praviti probleme. Nije dobro biti nestrpljiv da se uspe. U kultivaciji treba da napreduješ bodro i marljivo – to je tačno, ali samo sa Fa.

Pitanje: Može li mentalna namera „tri fokalne tačke duž jedne linije“ pomoći da se brzo rešim misli koje mi odvlače pažnju?

Učitelj: Izgleda da nisi čitao knjigu. Naša knjiga, Džuan Falun, može dati odgovore na sva vaša pitanja, pogotovu pitanja na početničkom nivou. „Tri fokalne tačke duž jedne linije“ je metod koji se koristi u Tao-školi. Sad kad vežbate Falun Dafu, ne možete koristiti ovakve pristupe i metode. Osim toga, ovo ne može omogućiti da se u potpunosti eliminišu misli koje odvlače pažnju. Namerna upotreba bilo kog metoda da bi se dostiglo stanje mirnoće naprosto neće imati dejstva. Na ovom svetu nema takvog čudotvornog leka za sve.

Ako zaista želiš da dostigneš spokoj, samo je jedan način: Stalno se unapređuj u Dafi, eliminišući svoje različite vezanosti. Kako broj tvojih vezanosti bude bivao manji, dok izvodiš meditaciju, primetićeš da ti um postaje jasniji i čistiji. Na kraju, kako se budeš primicao Ispunjenju, sve tvoje vezanosti će nestajati, i otkrićeš da si sposoban da ostvariš spokoj čim sedneš da meditiraš. Poboljšanje se ostvaruje kroz ovu vrstu procesa. Ljudi koji su se nekad kultivisali u drugim religijama, ili u udaljenim planinama, u davnim vremenima, kultivisali su svoju sporednu dušu; oni su svoju glavnu dušu ostavljali nesvesnu. Zato one nisu mogli da omoguće ljudima u svakodnevnom društvu da vežbaju kultivaciju, a još manje da kultivišu glavnu dušu. U Kini, praktikanti iz nekoliko načina kultivacije u Tao-školi su morali da piju alkohol. Za ovo ste možda čuli. Nosili su tikve s vinom, pili dok ne bi počeli posrtati i zaplitati jezikom, i konačno bi legli i spavali tri do pet, ili nedelju dana, bez ustajanja. Zašto su ovako činili? Oni su koristili metod u kom se glavna duša učini nesvesnom, da bi umesto toga kultivisali sporednu dušu. Vi biste ih videli kako tamo leže pijani, u snu, dok bi im sporedna duša napuštala telo. Iako su ti besmrtnici iza sebe ostavili mnoga čuda, a ljudi misle da su bili veliki i izuzetni, ja mislim da su ti ljudi bili za žaljenje. U sledećem životu su se svejedno opet morali reinkarnirati. Video sam ih kako se iznova reinkarniraju. Tako je to.

Svi, molim vas da se pobrinete da ovo zapamtite: Morate se usredsrediti isključivo na jednu praksu. Nemojte mešati ideje iz drugih praksi. Mešanje će vam izazvati smetnje, i učiniti vaš gong nečistim. Nećete imati način da se vratite, i nećete moći da se uzdignete u kultivaciji, niti da dostignete Ispunjenje. I ne treba prisvajati neke metode, nadajući se prečici do stanja mirnoće, ili napretku. To bi vašoj kultivaciji donelo probleme. Potrebno je da solidno unapređujete svoj um. Svi bogovi vas posmatraju. Gledajte da ne usvojite neke druge metode, od kojih nijedan neće omogućiti vašem umu da napreduje. Ako um ne napreduje, sve ostalo se ne računa. Vežbe su dodatni način dostizanja Ispunjenja – one definitivno nisu razlog koji stoji iza pravog napretka. Kad se vaš šinšing popravi, vaš gong će porasti u skladu s tim. Drugim rečima, transformacija gonga se vežbama ubrzava, i na taj način se napreduje. Ako je vaš šinšing određene visine, a vi pomislite: „Hajde da ubrzam transformaciju i povećam ga“, on se uopšte neće povećati. Može dostići samo visinu vašeg šinšinga. Znači da je popravljanje šinšinga prvi prioritet. Drugačije rečeno, nečiji gong može biti samo onoliki koliki je njegov nivo [šinšinga]. Ovo je apsolutna istina. Bez obzira koji način kultivacije upražnjavate, ovo ne možete izbeći. To je apsolutno tačan zakon univerzuma, zakon kog se svaka religija i metod kultivacije moraju pridržavati. 

Pitanje: Može li se u petoj vežbi pridodati mentalna namera?

Učitelj: Apsolutno ne. Ako je to zato što ne možete da se umirite, mi imamo način. Ponekad kažete: „Tu zaista ništa ne mogu. To me toliko muči, da nemam načina da se smirim. Kao da mi deset hiljada konja galopira po glavi.“ Zašto ne možeš da se smiriš? Usled mentalnog stanja prouzrokovanog tvojim post-natalnim predstavama u društvu svakodnevnih ljudi, kao i tvoje karme. To nisu tvoje prave misli. Sad kad se kultivišeš, moraš ih odstraniti. Zato ti one to ne dopuštaju. Zato one čine da osećaš kao da ti po glavi galopira deset hiljada konja, sprečavajući te da postaneš miran, nagoneći ti misli u divlju jurnjavu.

Da bi se kultivisao, znate, čovek mora da pronađe sebe i kultiviše sebe. Ako si sposoban da ih razlikuješ od sebe samog, razmišljajući: „Sve to nisam ja. Misli šta hoćeš, ali ja želim da se smirim. Hajde da vidimo dokle tako možete da jurcate,“ onda ih tretiraj kao tuđe misli. Ako zaista možeš da nađeš sebe, i napraviš razliku između sebe i njih, ovaj metod će uspeti. To jest, ako sebe tretiraš kao treću stranu: „Gledaću te kako misliš na sve strane, hajde da vidimo koliko dugo možeš da misliš,“ možda će stvari biti puno bolje. Ali ovo je samo metod da razlikuješ sebe i ojačaš svoju glavnu svest; neće ti omogućiti da dospeš u stanje apsolutnog mira. Zašto ovaj način funkcioniše, dok onaj malo pre pomenuti ne? Jer taj metod pripada praksama malog puta, koje te ne mogu odvesti kući. Svi ti metodi veštački pokušavaju da uzdignu čoveka, bez popravljanja šinšinga. To nije dopušteno i neće delovati.

Zašto vam pričam o ovom metodu? Neće vas dovesti do stanja apsolutnog mira, ali poručuje nešto dobro: Naime, da možete identifikovati koje su misli vaše misli, a koje nisu. Vi te loše misli svakako nećete priznati [kao svoje], pa naravno da će brzo biti eliminisane. Nije li ovo takođe: „kultivacija je do samog čoveka, a gong do njegovog učitelja“? Zašto vam govorim da ih ne priznate? Razmislite: Koji deo vašeg tela niste vi? Vaše šake se pomeraju kako vi hoćete, vaše ruke se pomeraju kako vi hoćete, vaša glava se pomera kako vi hoćete, a to je zato što su svi oni vi. Zašto onda te misli neće da se smire kad vi to želite? Jer nisu vi. Vaše pravo JA je nezagađeno i čisto. Prljave stvari su post-natalno zagađenje. Zato se moraju ukloniti i odstraniti u kultivaciji, a ovo predstavlja njihovo odbacivanje.

Pitanje: Mogu li homoseksualci koji ne promene svoje ponašanje...

Učitelj: Misliš li: „Može li on da se kultiviše ako u svom ponašanju ne ostavi svog partnera?“

Mogu vam reći da sam juče nešto spomenuo: rekao sam da bogovi ljude više ne smatraju ljudima. Iako i dalje održavate religije, Isus se više ne brine o vama. On ni u startu nije priznao religiju – on je samo priznao ljudska srca koja bi ponovo mogla postati dobra. Zašto se više ne brine o ljudima? Jer se ljudi danas ne mogu nazvati ljudima. Zaista je tako. Nikad u istoriji društvo nije bilo u haosu, kao danas. Juče sam pomenuo stvari poput organizovanog kriminala, narkomanije, perverzije, seksualnih sloboda, promiskuiteta, incesta, i promene u ljudskim vrednostima, kao i homoseksualizam... Razmislite: ljude su stvorili bogovi. Muškarcu je data žena. Tako su bogovi odredili. Danas ljudi žele da nađu partnera istog pola. Bogovi misle da oni to rade jer više nemaju ljudskih vrednosti. Vi se razuzdano prepuštate svojim mislima. Vaše misli, kao što sam malo pre pomenuo, zapravo niste vi. Način razmišljanja koji vas čini homoseksualcima pokreću loše stvari oformljene nakon rođenja. Ali vi sami, usled njih ste otupeli, sledili ste ih, i valjali se u blatu. Potrebno je da ponovo pronađete sebe i prestanete činiti te prljave stvari. Bogovi ih smatraju prljavim. Bez obzira da li država dopušta, zakon vaše države nije istina univerzuma. To je zato što državne zakone stvaraju ljudi, a kad ljudi stvaraju zakone, njihova nameru je da vladaju i kažnjavaju druge; ili prave zakone protiv sopstvene savesti, da bi zaštitili stvari i stekli moć, ili glasove. Znači da se oni ne prave iz dobre namere.

Mislim da činjenica da je ovo pitanje postavljeno znači da je taj shvatio da je to neispravno. Danas ljudi više ne mogu da razlikuju dobro od lošeg, ono što treba da rade, od onog što ne treba. Svi klize nizbrdo, zajedno sa društvenim trendovima. Ljudski moral klizi nizbrdo ogromnom brzinom, nastavljajući da se kvari. Pošto su svi u kolotečini, oni ne mogu da razlikuju dobro od zlog. Što je bilo pre tvoje kultivacije - bilo je. Kao kultivator, ti pre svega treba da živiš kao što živi ljudsko biće, dostojanstveno i čestito. Zatim se pridruži drugim kultivatorima, i postani kultivator. I na kraju, prevaziđi sve i postani čistija, plemenitija osoba – ona koja doseže božanske domene i koja je poput boga. Bogovi nikad ne bi dopustiti jednom kultivatoru da radi ovakve stvari, niti bi to dopustili svakodnevnim ljudima.

Pitanje: Ima li načina da se komunicira sa inteligentnim bićima izvan Zemlje?

Učitelj: Izgleda da tvoja vezanost nije baš mala. Mnoga pitanja, danas postavljena, dolaze od onih koji su prvi put ovde. Pogledavši mnoge filmove, pročitavši mnoge maštovite priče, i pod uticajem mnogih stvari u društvu, ljudi su razvili izopačen mentalitet koji se prepušta fantaziji. Pitaš kako da se komunicira sa inteligentnim bićima. Moram ti reći da običan čovek ne može ništa slično, jer nema tu moć. Kad bi zaista mogao da komuniciraš sa inteligentnim bićima, a da sam nisi kultivator i da nemaš energiju, bio bi u opasnosti - u bilo kom času bi mogao izgubiti život. Osim toga, video bi grozne duhove, ali ne i bića na visokom nivou, jer bi tvoj nivo bio suviše nizak, ograničen na ljudski. Zato bi to bila užasna situacija. Još je užasnije ako hoćeš da komuniciraš sa živim bićima izvan Zemlje. Životi izvan Zemlje su samo životi na drugim planetama, unutar ove fizičke dimenzije, koju naše oči mogu da opaze. Ipak, ti životi ne smatraju ljude ljudskim bićima. Oni misle da su ljudi zveri, životinjska vrsta. Oni ljude kolju kad hoće, i po volji na vama vrše eksperimente. Oni otimaju ljude i odvode na svoje planete, zaključavaju ih u kaveze, i izlažu ih kao životinje. Mnoge ljude na Zemlji, koji su nestali, oni su odveli.

Takođe vam mogu reći da su oni stvorili današnju nauku ljudi. Zašto su ti vanzemaljci stvorili za ljude nešto poput današnje nauke? Jer je ono što oni imaju na svojoj planeti srodno tome. Oni bi da to da donesu ovoj planeti, i na kraju zamene ljude. Otkrili su da je ljudsko telo zaista savršeno, bez mane. Zato oni žude za ljudskim telom, i žele da na kraju zamene ljude. U jedan sloj ljudskih molekulskih ćelija, oni dodaju svoje stvari. Ovo je dosad već obavljeno, i to na širokoj osnovi. Zato, da bih vas danas spasao, ja ne samo da moram da vam uklonim sve vezanosti i karmu koju treba da eliminišete, već i ove stvari moram da vam očistim. Jeziv je put kojim čovečanstvo putuje nadole. Jednog dana bi ljudima upravljali kompjuteri. Tekući razvoj odgovara ovoj putanji. Ljudi su trebali postati robovi kompjutera i mašina, da bi na kraju bili zamenjeni vanzemaljcima. Zašto su se kompjuteri tako brzo razvili, i kako je ljudski mozak odjednom postao tako „bistar“? Sve ovo izvode vanzemaljci, koji kontrolišu ljudski um. Vanzemaljci su registrovali svakog ko ume da koristi kompjuter. Istinski. Što se naših učenika tiče, za njih sam sve ovo očistio, da im vanzemaljci ne bi smetali dok koriste kompjutere.

Zašto postoje vanzemaljci? Neki vanzemaljci potiču sa sopstvenih planeta. Zašto neki vanzemaljci stalno dolaze na Zemlju? Jer su jednom bili ljudi na Zemlji. Ali to nije bila Zemlja našeg vremena. To je bila prethodna Zemlja, koja je postojala na istom mestu gde i ova Zemlja. Svaki put kad je bivala zamenjena, postojao je deo bića – živih bića različitog izgleda stvorenih od strane bogova, od kojih su neka bila veoma slična današnjim ljudima, a neka u drugačijim formama – koja su u tom času bila relativno dobra, pa su stoga sačuvana. Ona nisu uništena, a ipak im isto tako nije bilo dopušteno da uđu u period ljudskog razvoja na narednoj Zemlji. Tako su ona poslata na drugu planetu. Tako je to svaki put bivalo učinjeno. Takođe, to je ostavilo zapis o ovom univerzumu, jer oni su u različitim periodima bili ljudi na Zemlji. To je bila svrha. Ali zahvaljujući labavosti u nadzoru, ona su se razvila i kreirala razne vrste naučnih metoda, u skladu sa svojim šemama; neka su kao ona na našoj Zemlji, neka uzimaju druge oblike – razvojni modusi su raznoliki. Naravno, ona ne koriste termin „nauka“. Nazivi koje koriste pripadaju njihovim jezicima i konceptima. Ove stvari su se dalje i dalje pogoršavale. A sa devijacijom Velikog Fa kosmosa, i vanzemaljci su postajali sve lošiji i lošiji. Zato su svi vanzemaljci u procesu potpune eliminacije. Oni bivaju eliminisani širom sveg univerzuma. U ovom času, oni gore bivaju eliminisani. Ostali su samo oni koji su pobegli na Zemlju, koji su se umešali među ljude, ili koji su se nakačili na ljudska tela. Postoje i druge vrste, takođe. Ja ih sve posmatram. Neka za sada rade svoje besramne stvari. Neće dugo proći dok ne budu istrebljeni. (Oduševljen aplauz) Kvarenje ljudske rase je u direktnoj vezi sa njima, takođe. To su gresi, i zato oni moraju biti istrebljeni.

Pitanje: Neki kažu da Učitelj sugeriše da se prva vežba radi triput, a druga vežba pola sata.

Učitelj: Svaka osoba je u drugačijoj situaciji. Koliko god da ih radite, u redu je. Mirne vežbe obično nemaju smisla kad se ne rade dovoljno dugo. Ako imate vremena, bolje je više raditi vežbe. Ali nema smisla ni ako sve ostavite, i vežbate po ceo dan. Ako vaš mentalni domen nije dosegao određeni nivo, vaš gong neće moći da poraste do istog samo vežbanjem. Zato vaš prioritet treba da bude popravljanje šinšinga. Zašto sam vam rekao da više čitate knjigu? Više čitanja knjige vam omogućava da shvatite nebrojene principe; više čitanja knjige vam omogućava da uzdignete svoj šinšing. Nema striktnog vremenskog zahteva. Mislim da rezultati neće biti idealni ako se druga vežba radi manje od pola sata. Ali hoće li imati smisla? Hoće, imaće. Radite onoliko, koliko vremena imate. Tako ja mislim. Petu vežbu treba da radite u skladu sa svojom sposobnošću. Nije realno ako vam zatražim da je radite sat, ako ste s prekrštenim nogama sposobni da sedite svega petnaest minuta, zar ne? Radite vežbe u skladu sa svojim sposobnostima. Ipak je pola sata velika prepreka. Bez obzira koliko dobro možete da sedite u lotosu, zasigurno ste prešli veliku prepreku kad dostignete granicu od pola sata. Zaista je teško probiti se preko nje. Ali kad jednom pređete pola sata, više neće biti teško kao kad ste bili pred preprekom na pola sata. 

Pitanje: Svaka zemlja ima svoje karakteristike. Kako da omogućimo da Falun Dafa brže raste, kao na primer u Švajcarskoj?

Učitelj: To zavisi od toga kako vi, u skladu sa sopstvenom situacijom, omogućite većem broju svojih sunarodnika da prime Dafu. Neki ljudi kažu: „Kad drugima dajem novac, ja činim dobro delo.“ Ja kažem da ste se samo na trenutak pobrinuli za njihovu sreću i ugodnost. Dajte im Dafu i zauvek će imati koristi, život za životom. Kakvu vrednu stvar im dajete! U Kini postoji izreka: „Kad neko ujutru čuje Tao, u sumrak može da umre.“ Naravno, to ne znači: „Jutros sam čuo Fa, pa ću večeras umreti.“ Ne znači to. Znači: „Ako sam ujutru čuo Tao ili Fa, čak i ako uveče moram umreti, stvarno se neću se plašiti.“ Zašto? Jer najveći strah onog koji umire je da ne ode u Pakao. Ali razmislite: Ako vam je u glavi Fa, sme li vas Pakao primiti? Neće se usuditi. Ili drugim rečima, može li deo vašeg uma koji sadrži Fa i dalje biti loš deo? To je značenje. Kako izvesti da se Dafa uklopi u osobenosti različitih zemalja? To zavisi od toga šta sami učinite. Samo tako može biti, nema posebnog načina. Na primer, u nekim narodima vole da slušaju muziku, u nekim vole da razmišljaju, a u nekim vole da žive ugađajući sebi bez ograničenja. To su njihove različite osobenosti. Činite stvari kako mislite da pristaje, sledeći različite osobenosti i različito ponašanje ljudi. Mislim da će vam dobro ići.

Pitanje: Kako da razlikujemo dobre od loših ljudi?

Učitelj: Šta je dobar čovek? Šta je loš čovek? Mislite li da je čovek loš samo ako čini loše stvari? Nije tako. Neki ljudi koji ne čine loše stvari izgleda da su takođe stvarno loši, mada to ne otkrivaju, ili to pokazuju na prilično prikriven način. Zašto je ovako? Kad se rodi iz majčine materice, čovek nema nikakvih misli običnih ljudi. On zna samo za mleko i plakanje. Sve od svakodnevnih ljudi, što je u njega usađeno, dolazi posle rođenja. U stara vremena, ljudi su porodično vaspitanje uzimali veoma ozbiljno. Mislim da je roditeljska disciplina koju su deca u porodicama belaca u tim danima imala bila odlična. Danas je, ipak, stepen do koje se deci povlađuje – posebno u SAD – neopisiv. Ta deca apsolutno nemaju manira. Njihovo celokupno obrazovanje je neuspelo. Iz odgovornosti prema čovečanstvu, ljudi treba da vaspitavaju svoju decu. Recite im šta je dobro, a šta loše, i oni će sve to primiti u glavu. To je baš kao prtljag: ako je pun zlata, ljudi će reći da imaš zlato; ako je pun smeća, ljudi će reći da je smeće. Znači, ljudi su takvi. Ako u glavu primiš dobre stvari, ti si dobar čovek, a kad nešto radiš, tvoje misli će morati da budu dobre misli. Ako napuniš glavu lošim mislima, ono što radiš i ono što misliš su sve same loše, naopake misli. To je osnovna razlika između dobrih i loših ljudi.

Šta je dobar čovek? Šta je loš čovek? Nasilje i pornografija, koje promoviše mašinerija masovnih medija i objavljuju sve vrste novina i časopisa, su vam utisnuti u um. Ipak ljudi vole da ih vide, čitaju i gledaju. Što ih više apsorbuješ, više postaješ poput njih. Ne gledaj, ne vidi i ne čitaj te stvari. Treba da gledaš, vidiš i čitaš dobre stvari. Što više i više dobrih stvari apsorbuješ, postaješ bolji čovek. Tvoj um upravlja tvojim ponašanjem. Ljudi ne smatraju vaspitanje važnim i ne pridaju značaj obrazovanju mladih naraštaja; to je zločin protiv celokupnog društva. O mladim ljudima danas je strašno misliti, ili pogledati ih. Ponekad kad ih vidim, radije ih ne bih gledao. Od iznutra ka spolja, od uma do srca, ponašanja do odevanja – ništa na njima nije kako treba. 

Naravno, ovo nije apsolutno. I dalje ima onih čije je porodično vaspitanje relativno dobro i ima nekih roditelja koji svoju decu bolje disciplinuju. Treba da shvatite da vi proizvodite narednu generaciju i buduće društvo. Možete li reći da na vašim plećima ne leži odgovornost za to kakva će biti sledeća generacija?

Pitanje: Ja sam praktikant iz Švedske. Znam da će mi čitanje Džuan Faluna na kineskom omogućiti da produbim razumevanje. Ali vredi li provesti puno vremena u kultivaciji na učenje kineskog?

Učitelj: U redu, hajde da pričamo o ovom. Ako ste učite kineski kroz Džuan Falun, niste li istovremeno učili kineski i učili Fa? Istina je, kineski predstavlja moje originalne reči, bez odstupanja. To je sigurno, jer ja na kineskom predajem Fa. Zašto sam odabrao da se rodim u Kini i da u Kini predajem Fa? Jer je ova stvar pripremana vekovima unazad. Jezik ljudi u toj oblasti ima veće unutrašnje značenje. Njen celokupan istorijski razvoj je priređen za buduće rasejavanje Dafe. Mnogi aranžmani su za ovo sačinjeni. Tako je uređeno jako, jako davno, pre nego što su belci ovog ciklusa ušli u civilizaciju. Znači da ta nacija ima prilično drevnu istoriju. Njen jezik je najbogatiji na svetu, ima najbogatije unutrašnje značenje, i relativno više mogućnosti da iskaže koncept tako ogromnog univerzuma. Bez bogatog jezika [Dafa] se ne može objasniti, niti lako opisati. Ali čak i ovako, ovaj ljudski jezik u ovom trenutku ne može dalje da ga objasni – ne može ga ništa više objasniti, niti ga može jasno objasniti. Nijedan jezik to ne može. Ipak, na nivou ljudi, njime se u potpunosti može iskazati sve na ovom niskom nivou.

Zar onda bez čitanja kineske knjige ne možete da se kultivišete, ne možete da dostignete domen koji treba da dostignete, ili ovo ima uticaja na brzinu vašeg napretka? Kazaću vam, ovo nikako nije slučaj. Zašto ne? Jer kad ja predajem Fa koristeći ovaj složeni jezik, mnogi bogovi na različitim nivoima slušaju Fa. Vi niste jedini koji sede ovde i slušaju Fa – i mnogi, mnogi bogovi isto tako slušaju. Zato vaša kultivacija među svakodnevnim ljudima neće biti poremećena kad čitate na Engleskom, Francuskom, Nemačkom, ili drugim jezicima. Osim toga, većina prevodilaca su naši učenici. Nema problema. Ako ima ikakve razlike, ona je površna, jezička razlika. Dok se kultivišemo, mi postepeno ispravljamo i revidiramo [prevode], da bi bili savršeniji.

Znam da mnogi učenici žele da čitaju Kineski i shvate moje originalne reči i njihovo originalno značenje, što je svakako najbolje – to je još bolje. Ipak, ako nemate tu mogućnost, budite uvereni da dok god postoji Džuan Falun preveden na vaš jezik, iza njega su bezbrojne bude, taoi i bogovi, koji će vam dopustiti da na isti način razumete principe u tim domenima. Nije to nešto što je sadržano na površini reči, jer se ne može napisati – čak ni na Kineskom. Zato to neće uticati na vašu kultivaciju. Kad već to pominjem, mnoga čuda dogodila su se za praktikante koji su učili Kineski. Fa je, na kraju krajeva, Zakon. Zaista se dešavaju čuda. Da bih izbegao da neki od nas na neodgovarajući način oponašaju ovo, razvijajući još jednu vezanost, neću vam davati primere.

Pitanje: Kako da znamo da li je srce pravog kultivatora neuzdrmano? Kako da razlikujemo prave kultivatore od lažnih?

Učitelj: Ovo ne možete znati dok vam traje kultivacija. Ali mogu vam reći da je naš Dafa otvoren za sve. Ko je lažan? Ko je pravi? Lažni sutra mogu postati pravi, dok pravi, iz nekog razloga, možda sutra neće učiti Fa. Moj Fa je zato otvorio ovako ogromna vrata. Ali jeste istina da neki ljudi čine štetu Fa. Njih nagone na loše stvari oni demoni koji se odupiru Fa. Takve ljude je jako lako razlikovati, jer oni se protive Fa iz svoje najdublje prirode, do sopstvenih reči i dela. Tako je to. Neki učenici se svađaju jedni s drugima oko toga ko se zaista kultiviše, a ko ne. Mislim da ovo stvarno ne bi trebalo da se dešava. Svi vi se zapravo istinski kultivišete, jer vaša namera je da zaštitite Fa. 

Poznajem vaša osećanja prema Fa: kad mislite da neko čini štetu Fa, to naprosto ne možete da podnesete. Pošto se kultivišete, vi ste sada branioci Dafe. Vi se kultivišete u Dafi, pa ste sada i sami njen deo. Bez obzira, mi nikako nismo oslobođeni sukoba. Tokom kultivacije, naravno da učenici nisu uvek u harmoniji jedni s drugima. A zašto je tako? Jer te vezanosti koje još niste eliminisali kroz kultivaciju – te obične ljudske vezanosti koje se intenzivno pojavljuju – će se ukazati u vašim postupcima, gde ne dolazi do izražaja vaš deo koji je već kultivisan. Budući da vezanosti više nisu tamo, one se ne mogu pokazati. Pokazuje se upravo deo vašeg uma koji je još nije kultivisan. Znači li to da ta osoba nije dobra? Apsolutno ne. Naprotiv, mi moramo reći da je ona prilično dobra, samo što se razotkrivaju njene vezanosti, koje još nisu kultivisane. Koja je svrha njihovog razotkrivanja? U tome da bi drugi mogli ukazati na njih, ili da bi se druga osoba koja ima slične vezanosti sukobila s njom. Svrha je da se svako od njih oslobodi svojih vezanosti.

Uvek kad se suočite sa problemima, treba da pogledate u sebe, da bi unutra potražili razlog, bez obzira da li ste krivi, ili ne. Setite se mojih reči: bez obzira da li je problem vaša greška ili nije, pogledajte u sebe, i otkrićete problem. Da to nema apsolutno nikakve veze s vama, i da ne uključuje nikakve vezanosti kojih treba da se rešite, onda vam se ne bi ni desilo. Da niste imali vezanost, problem se ne bi ni desio. Ja moram biti odgovoran za vašu kultivaciju. Koji god problem da se desi vama, oko vas, ili među vama, najverovatnije je da ima vezu s vama, i da postoji nešto čega treba da se oslobodite. Bez obzira je li vaša krivica ili ne, kad vas moji fašeni navode da se oslobodite vezanosti, njih ne zanima je li krivica vaša, ili onog drugog. Dok god imate vezanost, oni će sve pokušati da vas navedu da naiđete na problem i prepoznate vezanost usled koje podbacujete. Ipak, vi i dalje gledate okolo: „Ovo nije moja krivica,“ ili i dalje mislite: „Ja štitim Fa“. Istovremeno, onaj drugi misli: „Ja štitim Fa.“ Zapravo, konflikt nastaje jer verovatno svako od vas ima svoju krivicu.

Neki učenici ističu moju sliku na vidljivom mestu, pale sveće, kade tamjanom, i klanjaju mi se. Molim vas da povedete računa da ovo ne činite. Uvek sam se protivio tome da učenici obavljaju religijske rituale dok se kultivišu među svakodnevnim ljudima. Religija je postala organizacija u društvu svakodnevnih ljudi, i nije kultivacija. Vi me poštujete, i to što imate takvu želju dovoljno je da me učini srećnim. (Ovo ne uključuje učenike koji praktikuju Dafu u svojim prvobitnim religijama.)

Ima još jedna stvar o kojoj bih popričao sa vama. Imamo puno belaca, kojima će se Treće oko otvoriti kad započnu kultivaciju. Ovo će u budućnosti biti važno pitanje. Pošto je kineski narod stekao previše predstava raznih vrsta, kad sam prvi put predavao Fa u Kini, morao sam da upotrebim nešto zaista moćno da im otvorim Treće oko – mi smo nešto takvo oformili na početku. Kod učenika belaca danas se Treće oko otvara ne mnogo nakon što nauče Fa. Tako nastaje problem. Bez obzira jeste li jedan od mnogih koji vide bića koja svakodnevni ljudi ne mogu da vide, ili vidite druge prizore, zapamtite moje današnje reči: Ne obraćajte na to previše pažnje. Ako ste nešto videli, neka naprosto bude. Ne dajte da to utiče na vas. Nemojte se time oduševljavati. Nije to ništa više nego videti realnu pojavu na veoma niskom nivou, i to ni na koji način ne predstavlja vaš nivo. Zato, bez obzira jeste li u stanju da vidite ili ne, morate se usredsrediti na učenje Fa. Skoro svaki put kad predajem Fa, ja vam neumorno govorim da čitate knjigu, čitate knjigu i čitate knjigu. Dok god čitate knjigu, dobijaćete bolje stvari nego što možete očekivati.

Kad vidiš svojim Okom, koliko god video, to su samo stvari koje se vide na tvom nivou. Nemoj izazivati nikakve vezanosti. Sposobnost da se vidi je dobra stvar, i ja vam neću blokirati vaše Oko, ali treba da znate da šta god videli, treba da nastavite da učite Fa. Ovo dobro zapamtite: nijedno od bića sa visokih nivoa nije vaš učitelj. Od njih ništa nemojte prihvatiti. Ako prihvatite, to će izazvati ozbiljnu situaciju u suprotnosti s tim da „nema druge discipline“. Kad se kultivišete, treba da budete usredsređeni na Fa. Ovo zapamtite: Fa je to što vam omogućuje da dostignete Ispunjenje, i Fa je to što vam je otvorilo Treće oko. Da biste dostigli Ispunjenje, morate se kultivisati u Fa. Vezanost za bilo šta izvan Fa nateraće vas da propadnete na pola puta.

Pitanje: Imam devojku Kineskinju. Pošto sam čitao knjige, znam da nije ispravno imati međurasni brak. Odlučio sam da raskinem s njom.

Učitelj: Nikada nisam rekao ne vašoj želji da stupite u brak sa osobom druge rase. To je zato što je ovo problem koji nam ostavila istorija, i nema sa vama nikakve veze. Svi oni koji u budućnosti treba da ostanu na Zemlji, moraju biti čistokrvni. Ali vi ćete dostići Ispunjenje. Vi ste kultivatori, pa niste deo toga. Što se tiče vašeg potomstva, ako oni mogu da se kultivišu, i njih ćemo pokupiti. Dopustićemo im da odu gde im duše (juenšen) pripadaju i gde treba da odu. Tako ćemo to rešiti.

Moćna snaga Dafe je bezgranična. Imamo mnoštvo načina da rešimo stvari. Za naše učenike, imamo sva neophodna sredstva. Ali ne možemo po volji činiti stvari svakodnevnim ljudima. Takav je odnos. Što se tiče vaše situacije, ja nisam rekao da to ne možete, niti sam rekao da to možete. Jer za sada ćemo ostaviti stvari kakve jesu. Takvo je danas društvo. To je slično činjenici da imate kulturu vanzemaljskih bića. Osim toga, to na vas neće imati uticaja kad se mi za to pobrinemo. Budući da ćete dostići Ispunjenje, oni koji će u buduće biti na Zemlji nećete biti vi. Svi vi ćete otići u nebeske rajeve. To je situacija.

Pitanje: Ima li duša svoj izgled?

Učitelj: Duša ima izgled, i izgled joj je kao vaš. Ipak je taj izgled lepši od izgleda vašeg fizičkog tela. Ona je blistava jer su sastavne čestice njenog tela finije, mikroskopskije, i poseduju veći energetski potencijal od spoljnog fizičkog tela.

Pitanje: Da li se posle reinkarnacije menja spoljni izgled?

Učitelj: Može se promeniti. Ali neke jake prvobitne karakteristike ostaju. Neki kažu da se ja ne menjam kroz mnoge inkarnacije. Ali kad sam se reinkarnirao kao belac, imao sam prav nos, oči su mi bile usađene, i bile su plave boje.

Pitanje: Učitelj je kazao da su tela u različitim dimenzijama nezavisna bića. To mi je teško da shvatim. Kakav je odnos između duše i tela u različitim dimenzijama?

Učitelj: Ovo je u vezi sa strukturom univerzuma, a ne u direktnoj vezi sa samim ljudima. U mnogim dimenzijama postoje vaša JA, koja su ista kao vi. Ona dele isto ime, ali su nezavisna. Ovo nije isto što i vaša tela u drugim dimenzijama. Vaša tela u drugim dimenzijama su vaša tela sačinjena od drugih molekulskih čestica u različitim dimenzijama. Sva ona su vi.

Pitanje: Rekli ste da je demonska priroda, kod ljudske vrste, postala dominantna. Do koje se onda mere moja demonska priroda da  pripisati ljudskom faktoru, a do koje mere dolazi iz drugih dimenzija?

Učitelj: Svaka osoba ima svoje materijalne karakteristike, od kojih je polovina pozitivna, a polovina negativna. Uz ovo, deo nje su i post-natalno stečene predstave i misaona karma. Ja to često ovako predstavljam: ljudsko biće je kao komad odeće, a vaše telo i misli su kao šešir. Kad ih drugo biće nosi, ti postaješ ono. Ako svest glavne duše jedne osobe nije jaka, nju u svako doba mogu nositi druga bića. Pošto su stvari postale haotične do mere gde su sada, mnoge vrste loših dela koje ljudi čine u današnjem društvu su zaista ozbiljan problem. U prošlosti, nikakvim bićima izvan Tri domena nije bilo dopušteno da uđu u Tri domena; nikakvim bićima unutar Tri domena nije bilo dopušteno da napuste Tri domena; životima na različitim nivoima unutar Tri domena nije bilo dopušteno da smetaju jedni drugima; a opsednutost duhom nije bila dozvoljena. Sada se sve ovo dešava. A ovo mesto, na kom je čovečanstvo, je najhaotičnije. Mnogi ljudi... kad su im misli pogrešne, to je kad im se misli saobražavaju sa demonskom prirodom, kad su im misli demonske prirode jake. U društvu svakodnevnih ljudi stalno se čitaju, gledaju i slušaju loše stvari, oni u svoje glave trpaju loše stvari, pa se tako njihova demonska priroda uvećava. Ako ti je demonska priroda jaka, onda se ravnaš prema demonima i dopadaš se demonima. A kad naličiš demonima, oni će ti ući u telo. Ovo se da pripisati spoljnim faktorima. Pošto tvoje misli lako postaju iste kao njihove, oni te lako mogu kontrolisati. To je jedna situacija. U dimenzijama na istom nivou na kom su ljudi, postoje bezbrojni iskvareni životi, i oni bezočno kontrolišu ljude. Zašto kontrolišu ljude? Oni žude za zemaljskim životom, žele da zauzmu ljudska tela i prigrabe ljudske supstance. Ljudske supstance su im korisne pošto prođu transformaciju. Zato biraju ljude koji im odgovaraju. Ljudska vrsta se sada suočava sa ovim problemom, a ljudi ipak misle da im je danas prilično dobro.

Ovi problemi su u finalnoj fazi razrešenja. Zato ljudi danas postaju sve više i više razboriti po pitanju življenja sopstvenog života. Postepeno pronalaze sebe. Pre ovoga, ljudi su živeli zamućenog uma, a pokretali su ih ti životi, složenim i ogromnim faktorima. Ja sam ljudska bića morao potpuno da oslobodim, potpuno da eliminišem tu spoljnu kontrolu, omogućujući ljudskim bićima da sama upravljaju. U suprotnom, Fa koji danas predajem, predavao bi se ovima. Ne bi valjalo kad biste zamućenog uma, nesposobni da nađete sebe, dopuštali ovima da sve dobiju. Zato je ovo prva stvar koju činim za svoje učenike. (Aplauz) I o svakodnevnim ljudima vodimo računa, jer kad bi svakodnevni ljudi u društvu bili pod kontrolom, i kad ne bi mogli dobiti Fa, to bi bilo nešto jako ozbiljno. Zato, kad su neki učenici predamnom iskazali samokritiku kako nisu dovoljno dobro širili Fa, ja sam im rekao: „Vi ste dobro činili, ali mnoge situacije su izvan vaše moći.“ Niste vi krivi što ne možete da postignete željene rezultate. Mada, ako niste probali, onda je to vaš problem.

Dešavalo mi se da sa velike visine, iz zgrade, posmatram ljude kako tumaraju dole. Razmišljao bih: „Kako ljudi danas ovako žive?“ Žaleći ih, takođe bih osećao da su ljudska bića sve ovde sama uništila, podilazeći ovom. Postoje razlozi za iskvarenost društva, ali svako je doprineo ovom problemu, podstičući plimu. Ljudi se nisu dobro poneli u ovoj moćnoj kolotečini. Umesto toga, oni su sebi povlađivali. Jedan od najtipičnijih primera za ljudsko samo-povlađivanje je veliko davanje oduška demonskoj prirodi na fudbalskom terenu. Kad se divljački deru i vrište, oni ne shvataju da tada demonska priroda eksplodira u besu, stičući snagu. Kad ljudi izvode taj divlji ples, gde iracionalno viču i deru se, to je najveće davanje oduška demonskoj prirodi. Stvari koje se racionalno čine - kad je osoba svesna šta čini - obično se čine usled Šen misli. To je pravo čovekovo biće. 

Pitanje: Uvek sam sebe smatrala snažnom osobom i nekim ko je sposoban da se kontroliše. Zašto ne mogu da prestanem da lijem suze svaki put kad ugledam Učitelja, ili vas spomenem?

Učitelj: Hteo bih vam reći da je u različitim periodima istorije i različitim zemljama, velik broj vas, ovde u publici, imao sa mnom značajan predodređen odnos. Ovo je jedan aspekat toga. Postoji još jedan aspekat. „U ovom haotičnom svetu, ti ipak rasejavaš nešto ovako divno.“ Ove reči izgovorili su bogovi, koji nisu shvatali šta ja radim. Znači da mi je još teže da vas spasim. Onaj vaš deo, koji se manifestuje u ovoj dimenziji, ne shvata, dok ona vaša strana koja se nalazi u drugoj dimenziji, sve vidi i razume šta sam vam dao. Vaša nemogućnost da rečima, delima, ili bilo kojom idejom, iskažete svoju zahvalnost prema meni, tera vas da bez objašnjenja lijete suze. Vi ne znate do kojeg stepena je ljudsko društvo postalo poremećeno. Ekstremno je prljavo, karma u ljudskim telima je naprosto masivna, a loše misli u ljudima su neobuzdane. Toga ima u tako velikoj meri. Ipak vam ja sve to uklanjam, i postavljam vam u telo sjajan, zlatan falun i mnoštvo stvari iz ovog Fa, kako biste se mogli kultivisati, i pročišćavam vam vaše užasno prljavo telo. Ovo su stvari koje se niko, od nastanka Neba i Zemlje, nije usudio da uradi. (Aplauz) Iz druge perspektive, vi ste došli do srećne okolnosti kakvu niko nije video otkad je Neba i Zemlje. To je razlog zašto vi to radite. Pošto vi postajete sve razboritiji, ja stvari predstavljam sve direktnije.

Pitanje: Učitelj kaže da je nauka religija. To me je zaista šokiralo. Možete li, molim vas, malo podrobnije da objasnite?

Učitelj: To je religija, čvrsto etablirana religija. Ostale religije te navode da opažaš duhovno, da bi zatim, postepeno, tokom kultivacije, otkrivao zaista divne stvari u univerzumu, otkrivao stvari koje zaista imaju materijalno postojanje. Ovako stvari napreduju u [drugim religijama]. Naučna religija ti, međutim, pomaže da otkriješ neke materijalne stvari, čime te navodi da sve više i više veruješ. Na kraju čini da zavisiš od nje, postajući sve zavisniji, a ti misliš da to liči na istinu. Ta religija te preko materijalnih stvari vodi do duhovne vere, dok te obične religije vode od duhovne percepcije do istinske percepcije materijalnih stvari. Ona ide suprotnim smerom. Zato ljudi ne mogu da je razlikuju. Da bi nešto imalo uporište na ovom svetu, da bi moglo da se održi i da se uspostavi, nužan je ključni faktor: u ovoj dimenziji mora se formirati polje - polje koje ima materijalno postojanje. Uzmimo na primer religiju. Razlog zašto jedna religija može da se uspostavi je to što dok mnogi ljudi veruju, dok raspravljaju u čvrstom uverenju, dok obožavaju itd. oni oformljuju jednu sredinu. Istovremeno, ta sredina, za uzvrat, štiti religiju.

Sa naukom je isto. Njena sredina je postala enormno velika. Njena sveprisutnost prodire do skoro svake tačke ljudske dimenzije, uključujući svako polje. Može se reći da je sveobuhvatna, i da je neuporediva sa bilo kojom religijom. Ipak, kad se oformi materijalna sredina, ljudska dimenzija ima zakon uzajamnog-podsticanja i uzajamnog-sprečavanja: gde je pozitivno, tu je i negativno, a gde je dobro, tu je i loše. Tako i sredina oformljena u ovoj dimenziji takođe ima dva takva faktora: Jedan je dobar, a drugi zao. Isto važi i za religiju, jer njena formacija nosi ova dva faktora. Kad si protiv nje, njen zli faktor čak želi da te usmrti. To je negativni, zli faktor u toj sredini. Ako veruješ u nju, faktor na drugoj strani je dobar, blagonaklon prema tebi. To je njena dobra strana. I nauka ima ove faktore. Ako si protiv nauke, iako te neće ubiti, ljudi će ustati da te zajednički napadnu. Svi će reći da si „sujeveran“, ili će svi reći da si smešan. Ona će te do te mere obezvrediti u društvu, da ćeš postati ništavan. Počevši od osnovne škole, ako u nju ne veruješ i ako je dobro ne učiš, ona će te šutnuti napolje. U gimnaziji, ako je dobro ne učiš, nećeš dobiti diplomu i maturirati. A opet, ako njom dobro ne ovladaš, nećeš naći dobar posao. Sfere ovog društva su ispunjene njenim radnim mestima.

Govoreći iz drugog ugla, svako radno mesto obiluje naukom. Nećeš dobiti dobro radno mesto, ako je dobro ne učiš. A opet, ova nauka nije napredna. Njen razvoj je sveden isključivo na okvire sadašnje dimenzije. Ona nije sposobna da dokaže postojanje božanstava. Niti zna za kaznu zbog loših postupaka. Označiće te sujevernim ako pričaš o postojanju bogova. Ako kažeš da će se sve vratiti osobi koja čini loše, da čovek za dobro biva nagrađen, i da čovek mora ceniti vrlinu da bi bio dobar čovek, nauka će tvoje reči proglasiti jeretičkim i opakim. Zapravo, ova nauka napada najbolju stranu čoveka: njegovu urođenu sposobnost da bude istinski dobrodušan. Ona ne govori ljudima da cene vrlinu, niti ljudima govori da budu dobri. Ona ohrabruje ljude da ne sputavaju nijednu od svojih želja, uništavajući sredinu koja je čoveku potrebna da bi postojao, skupa sa urođenom prirodom i standardima za ljudsku vrstu. Što se ovog tiče, nauka ne predstavlja ispravnu religiju. Ali ona ljudima pruža olakšanje življenja u ljudskoj dimenziji, zajedno sa iluzijom trenutne udobnosti. Ona obezbeđuje sredstva lažne slobode i lažnog napretka ka samouništenju čoveka, na taj način čineći da ljudi još više veruju u nju. Kako to bogovi vide, međutim, preterana lagodnost i udobnost nisu dobri. Oni povećavaju i nagomilavaju karmu. A ako se ne raščiste karmički dugovi, čovek će na kraju otići u Pakao. Čak će mu i život biti izbrisan. U stara vremena, vi zapadnjaci ste znali za ovaj princip, a stari ljudi su takođe shvatali taj princip: istrpeti malo teškoća je u redu i ne predstavlja nešto loše, jer dobro očvrsnuti u teškoj situaciji. Svi oni su to shvatali.

Kad ima tegobe, čovek eliminiše karmu. Tek kad se ukloni karma, čovek može steći istinsku sreću – sreću oslobođenu karme – u svom narednom životu. Ako želiš da se kultivišeš, dok se čiste, karmička dugovanja će biti transformisana u gong, i ti ćeš se vratiti u svoj nebeski raj. Naučna religija ti poručuje da veruješ samo u nju, a da ne veruješ u prave bogove. Šta više, ona ljude gura u suprotnom pravcu – oni neprestano proizvode karmu. Zar se ne slažete da nije ispravna? Ali ono što ovde diskutujem je sveukupna forma ove nauke. Nisam rekao da imam primedbe na akademska polja, koja je stvorila moderna nauka. U ovoj sredini, ljudi žive na ovaj način, i rade svoj posao ravnajući se prema tome. Pošto je društvo postalo ovakvo, mi ništa ne možemo osim da ga održavamo kakvim jeste, i ja tu nemam primedbi. Naprosto sam vam rekao istinu o nauci.

Pored ovoga, mogu vam reći da nauka nije apsolutna istina. Zašto je Ajnštajn u svojim poznim godinama postao religiozan? On – neko sa tako velikim naučnim dostignućima – je shvatio da su religije u pravu. Ljudi ga ne shvataju, jer nisu inteligentni kao što je bio Ajnštajn. Ti tvrdoglavi ljudi ga ne shvataju; ljudi manje pametni od Ajnštajna ga zaista ne razumu. Ajnštajn je na koncu otkrio da je istina sve ono čemu su poučavale religije, i da pravu nauku predstavlja religija. Tako je počeo da veruje u jednu ispravnu religiju. Da vam ponovim ovo što sam sad rekao. Samo napred, radite koje god hoćete poslove, jer [kosmos], od gore do dole, je proizveo da celokupno društvo stigne do sadašnje faze. Ljudi ga održavaju ovakvim. Ja ne želim da se uplićem. Pošto ste vi ti koje spasavam, ja za sada to ostavljam kako jeste. Naprosto govorim ljudima koja je stvarna situacija. Govorim kultivatorima – ne kažem ove stvari svakodnevnim ljudima, tj. ljudima iz društva. Niti oni treba da znaju. Zapravo, ja nisam jedini koji govori o ovoj situaciji. Mnogi inteligentni ljudi su shvatili da je nauka religija; neki svakodnevni ljudi to znaju.

Pitanje: Na koji način će učenici Dafe, koji dostignu Ispunjenje, napustiti ovaj svet?

Učitelj: Ovo pitanje je do sada postavljano više puta. Ako je neko predodređen da ode u Falun raj, on će otići u Falun raj, a kad dostigne Ispunjenje, on će sa sobom poneti svoje fizičko telo, koje će do tada biti transformisano u visoko-energetsku materiju. Ali većina vas je iz drugih, različitih rajeva na višim nivoima, a u tim rajevima fizičko telo nije potrebno. Ljudsko telo, oni ne smatraju nečim dobrim. Dopustiti vam da donesete svoje fizičko telo bi promenilo sve što je vaš raj prvobitno imao. Zato im ne trebaju fizička tela, čak i da im ih date. Ali, treba da znate, svako ima ovu misao: „I ja želim da ga imam.“ To se vaš deo koji još nije okončao kultivaciju odražava kroz razmišljanje svakodnevnog čoveka, koji je na najpovršnijem nivou. Kad sagledate pravu situaciju, mislićete drugačije. Mislićete kao bog, [i kazaćete]: „O, znači to je tako.“

Ipak, ja isto tako želim da u trenutku vašeg Ispunjenja pružim čovečanstvu jedan veličanstven prizor. Misao mi je ova: Da svi učenici Dafe, bez obzira da li im trebaju tela, ili ne, uzdignu svoja tela u nebo i odlete; oni kojima tela nisu potrebna, u vazduhu će izvesti to da im tela prođu kroz Svetlosnu transformaciju. Ovo će stvoriti slavu kakva nikad pre u istoriji nije postojala, ostavljajući ljudskim bićima mudru pouku. Ljudi ne veruju u bogove, pa hajde da se bogovi stvarno pojave pred ljudima. To je ono o čemu razmišljam, a da li je moguće, to će u poslednjem času biti odlučeno. Što se tiče Ispunjenja, ne bi trebalo da bude problema. Samo je pitanje koji oblik usvojiti. 

Pitanje: Mnogi učenici ne znaju kako im ide kultivacija, i dvoume se hoće li uspeti u kultivaciji, dostižući Ispunjenje.

Učitelj: To je još jedna vezanost. Osim toga, neverica je sama po sebi najveća prepreka u kultivaciji. Upravo sam rekao: „Kad neko ujutru čuje Tao, u sumrak može da umre.“ To znači da ako ti je glava napunjena sa Fa, loše stvari koje ostaju neće puno značiti, ili će možda biti potpuno eliminisane. Vi mi recite gde bi vas trebalo staviti. Često vam kažem da pošto ste dobili Fa, o ovim stvarima više ne treba da mislite – razmišljati dalje o tome predstavlja vezanost. Nije li vezanost? To će uticati na vaš napredak. U budućnosti će više ljudi slušati Fa. Ipak, ne može svako od njih doživeti Ispunjenje; neće svako doći da sluša Fa. Bez obzira kako se neki ljudi kultivišu, oni i dalje ne mogu da se oslobode svoje vezanosti za izlečenje; bez obzira kako se kultivišu, oni i dalje ne mogu da se osveste. To ne ide. Mislim da ljudi koji danas sede ovde nemaju takve probleme (Aplauz). Mnogi ljudi ne zavređuju da slušaju Fa. Zato mnogi ljudi sveta ne mogu da sede ovde kao vi. Ovaj Dafa je uzvišen. Vama se čini da ste tek tako došli na ova vrata, ušli unutra i slušali Fa. Vi ne znate kakvu predodređenost imate, usled koje je došlo do ove „slučajnosti“.

Pitanje: Kako da znam mogu li da upražnjavam kultivaciju?

Učitelj: Moja vrata su širom otvorena. Kažem da sam otvorio golema vrata, ali zapravo, da vam kažem: Vrata koja sam otvorio toliko su široka da vrata više i nema - potpuno je otvoreno. (Aplauz) Bez obzira ko ste, ja ću za vas biti odgovoran dok god ste sposobni da se kultivišete. Shvatate šta sam vam sad rekao, zar ne? (Aplauz)

Pitanje: Mogu li homoseksualci da upražnjavaju Dafu?

Učitelj: Da, ali moraju ispraviti svoje loše ponašanje, živeti dostojanstveno i čestito kao ljudska bića, pronaći sebe, i oteti se tom mračnom načinu razmišljanja. (Aplauz)

Odgovarajući na ovo pitanje učenika, budući da sa našim kultivatorima pričam o nekim stvarima iz kultivacije, stvari koje su uključene su relativno visoke. Možda će ove stvari teško moći da shvate oni koji su došli neplanirano, ili koji su upravo došli. Možda ćete nas pomešati sa nekom vrste religije. Mogu vam reći da mi nismo nikakva religija. Ja naprosto govorim ljudima o ovom Fa. Ako želite da se kultivišete, ja ću vam pomoći. Ako ne želite da učite, ja ću vas pustiti. Mi nemamo nikakve forme, niti vas na bilo koji način ograničavamo – nema religijskih pravila bilo koje vrste. Mi od ljudi čak ni paru ne uzimamo. Kad dođete, ako želite možete slušati. Ako želite da učite, možete da učite. Ako ne želite učiti, možete ići kad vam je volja.

Pitanje: Ja sam lekar po profesiji. Ako svoje pacijente budem navodio da se kultivišu, i njihove bolesti više ne bude trebalo lečiti, od čega ću živeti?

Učitelj: To je, znači, vaša briga. (Svima je zabavno) Zapravo, ja ću vam reći da neće svaki vaš pacijent moći da se kultiviše. Neki ljudi neće vežbati čak i da im kažete da to čine. Ali istovremeno, ako su zaista predodređeni – možda mnogi bolesnici imaju ovu vrstu predodređenosti – oni će poći tim putem i započeti kultivaciju. Možda imaju ovakvu predodređenost. U svakom slučaju, može biti raznih situacija. Što se tiče toga kako živeti kao lekar koji leči pacijente, vi o ovom i dalje razmišljate kroz ljudske predstave. U stvarnosti neće biti tako kako ste zamislili. I dalje će biti pacijenata. Kad odu stari, biće novih. Dafa će ove stvari uzeti u obzir. Tako je kad se posmatra iz perspektive svakodnevnih ljudi. Iz visoke perspektive, ako pacijent treba da dobije Fa, a vi mu ne dopustite da ga dobije, da bi zaradili – naravno, vaš cilj nije da zaradite, već da od toga živite – mislim da će to biti pogrešno. Nije tako kako vi mislite.

Pitanje: Moj muž i ja smo počeli da praktikujemo Falun Gong u septembru 1997. U martu 1998, muž mi je iznenada umro od srčane bolesti. Kako da shvatim smrt mog muža?

Učitelj: Da se istinski kultivisao, dostojanstveno i čestito, sebe zaista smatrajući kultivatorom, mislim da se ovakav problem ne bi mogao desiti. Naravno, ako kažem da se on nije kultivisao, ili da se nije kultivisao kako treba, vi se s tim možda nećete složiti. Ali moram vam reći da je kultivacija naprosto jedna ozbiljna stvar. Prosečan, običan čovek, da se kultiviše u izuzetno biće sa visokog nivoa, da postane nuda, da postane bog, ili da mu se omogući da „ode u Raj“, kako kažu zapadnjaci–mislite li da čovečanstvo zna za išta ozbiljnije od toga? Ništa nije tako ozbiljno. I, kako kultivator treba da postupi kad se suoči sa nečim ovakvim? Zar ovo ne treba da tretira jako ozbiljno, istinski se smatrajući kultivatorom? Ako čovek koji se kultiviše, duboko u sebi i dalje razmišlja o svojoj bolesti, o delu dobrog života za kojim žudi, i nespreman je da se oslobodi vezanosti za te stvari društva svakodnevnih ljudi, on neće moći da napreduje s predanošću. Zapravo, mnogi ljudi, koji bi stradali od smrtnih bolesti, su se oporavili i postali pravi praktikanti Dafe. U većini slučajeva, čak i onima koji se nisu istinski mogli kultivisati i koji su preminuli, život je bio produžen.

Kultivacija može da produži čovekov vek. Konstantna kultivacija konstantno produžava vek. Tako bi stariji ljudi trebalo da imaju dovoljno vremena za kultivaciju. Ovo je osobina našeg Dafe, koji kultiviše i um i telo. Zašto se onda na isti način ne može produžiti život pacijentima među svakodnevnim ljudima? Razmislite: da li se čoveku život produžava da bi mogao da živi običan ljudski život, ili da bi mu se omogućilo da se ozbiljno kultiviše? Kako se može dopustiti ako on ovo ne može da raščisti, i vežba bez zanimanja? Čoveku se vek produžava isključivo u svrhu kultivacije. Ako on ostane isti kao ranije, teško je garantovati da neće izgubiti život.

Nebrojeni su bolesnici od raka koji su ozdravili, ali ima i bolesnika od raka koji su umrli. Zašto? Hajde da vam dam primer. Pošto su shvatili da su dobili ovaj Fa, neki ljudi zaista nisu bili vezani ni za šta. Ležeći u bolesničkoj postelji, neko ovakav bi razmišljao: „Umirem, a ipak imam priliku da pročitam ovako nešto. Stvarno mi žao što to ranije nisam pročitao!“ On nije mislio da ga iskoristi za lečenje svoje bolesti. Naprosto je na najbolji način iskoristio svoje vreme, da pročita knjigu. Rekao je: „Neću dugo živeti. Bolje da požurim da pročitam knjigu - da požurim, i pročitam je. U godinama ili danima koji su mi preostali, pročitaću što više budem mogao, onoliko puta koliko bude moguće.“ Tokom ovog procesa, međutim, on je ne planirajući to uzmogao da napusti svoju bolesničku postelju, njegovi tumori su nestali, postao je sposoban da hoda, sposoban da ustane, i odjednom je otkrio da se oseća neopterećen od glave do pete. U bolnici su ga ponovo pregledali, i ustanovili da mu je rak u potpunosti izlečen. Ali lekari često ne priznaju da je Dafa izlečio pacijenta. Zato oni kažu: „O, dijagnoza je bila pogrešna.“ Ovakvih slučajeva je bilo puno.

Naravno, ima i ovakvih ljudi: čuli su da vežbanje Dafe može da izleči bolest, pa su pomislili: „Aha!“, i došli da vežbaju. Ali taj je čuo da onaj ko dolazi da bude izlečen neće biti izlečen i da će uzalud vežbati, budući da je naš cilj je da se kultivišemo, a ne da ljudima lečimo bolesti. Ako si dobio Dafu, tvoja bolest će se izlečiti, ali cilj nije da se izlečiš. Taj nije želeo da se kultiviše prema zahtevima našeg Dafe, niti je želeo da bude kultivator. Hteo je samo da se reši svoje bolesti. Ali može li se ovaj uzvišeni Dafa njemu dati radi lečenja bolesti? Ne. Stoga je on takođe znao i ovo: „O, dok god ne pominjem lečenje i ne pitam Učitelja da me izleči, Učitelj će me sigurno izlečiti kad dođe čas.“ Vidite, on to nije doslovno izrekao, i možda je čak i prestao ikome da pominje svoju bolest, ali posle dugog vremenskog perioda, on je duboko u sebi i dalje mislio: „Ako budem vežbao vežbe, Učitelj će me sigurno izlečiti kad dođe vreme.“ On je o tome i dalje mislio na ovaj način. To malo odstupanje predstavljalo je stvarnu, suštinsku razliku. To maleno odstupanje otkrilo je njegovu pravu prirodu: njega i dalje zanima sopstveno izlečenje.

Uopšteno govoreći, bolesnicima od raka koji nam dođu, mi produžujemo vek, dajući im šansu za šansom. Lekarska prognoza je bila da će taj umreti za dva do tri meseca. Ali vreme koje smo mu dali je produženo na godinu, godinu i po, a zatim na dve godine. Bez obzira, on i dalje nije promenio svoj način razmišljanja. On je i dalje brinuo o svojoj bolesti: „Hoće li mi se bolest povratiti? Je li se Učitelj zaista pobrinuo za mene, potpuno me izlečivši?“ Vidite, on je i dalje imao taj rezon. Naglas nikome nije rekao, ali duboko u sebi je i dalje mislio: „Učitelj će mi sigurno pomoći da se izlečim.“ Tako, iako je izgledalo da se on kultiviše, u svojoj srži on je i dalje imao želju da se izleči. Nije li pokušavao da obmane mene, druge, da obmane Dafu? On nikog nije mogao obmanuti - on je zapravo obmanjivao samog sebe. Samo prava transformacija uma predstavlja istinsku kultivaciju. Često, kad neki od naših učenika dostignu svoju predodređenu starost – to jest, kad su potrošili godine koje su im bile namenjene, i mogu da žive samo do tog doba – ako sebe u tom času i dalje ne mogu da tretiraju kao kultivatore, oni umiru. Ali obično su proživeli znatno izvan svoje prvobitne granice. Njima su date prilike i vreme da se promene, ali kad zaista ne mogu da se promene, oni bivaju prepušteni. Spolja, oni i dalje čitaju naše knjige i rade vežbe, ali oni će umreti. To je kao što sam rekao da neće svi, od mnogih koji se kultivišu u Dafi, dostići Ispunjenje. To je ono što sam mislio. Drugim rečima, ako zaista ne možete da se držite kao kultivatori, ako za ovo niste sposobni, oni među vama koji se šlepuju, vremenom će morati da odu.

U svom veku, vi ste već proživeli sav ljudski život koji je trebalo da proživite, tako da vreme za kultivaciju treba da iskoristite na najbolji način. Ako se u potpunosti bacite na to da budete kultivator, vek će vam biti produžen. Naravno, nećete znati da je ovaj produženi vek dodatni; izgledaće isto kao ranije. Vaše stalno kultivisanje će vam stalno produžavati vek, produžavajući vam na taj način vreme za kultivaciju, omogućujući vam da dobijete dovoljno vremena da se kultivišete i dostignete Ispunjenje. Ako oni od vas, kojima je vek produžen, ne budu sebe smatrali sebe kultivatorima, oni u svakom času mogu izgubiti život. To je zato što Dafa ne može tek tako da produži vek svakodnevne osobe koja nije sposobna da se kultiviše. Život čoveka je predodređen. Kad stigne određeni trenutak on treba da umre, a potom da se reinkarnira. Neka je tamo već trudna, čekajući ga da se reinkarnira, čekajući ga da se rodi. Ako se ne bude rodio, šta onda? Nakon što se rodi, on će imati određen broj godina u običnom ljudskom društvu. U nekom trenutku će morati da radi svoj posao, pa ga čeka njegovo radno mesto. Može li se dopusti da se on zadržava? Na taj način biste poremetili poredak celokupnog društva. To možemo učiniti samo za one koji kultivišu Dafu. Jer ništa na svetu nije tako veličanstveno kao nečija želja da se kultiviše i ponovo uzdigne. Zato se mi u tvom slučaju možemo pobrinuti za sve ovo, i pripremiti druge da zamene tebe, kultivatora. Zato mi kažemo da kultivator nije običan čovek.

Da li bi ovako nešto mogli učiniti za jednu svakodnevnu osobu? Zar to ne treba ozbiljno da shvatimo? Tako je to. Zato, iako sam rekao da je Dafa predivan, iako ono što sam rekao zvuči dobro, a vi ste aplaudirali kad ste čuli za Ispunjenje, ako s druge strane ne budete istinski mogli da se kultivišete, ništa nećete postići. Ako sebe ne budete mogli da tretirate kao pravog kultivatora, ništa nećete postići. Samo unapređenje šinšinga se smatra za pravo unapređenje. Može li čovek odagnati smrt samo tako što će svakodnevno raditi vežbe, kao da su to obične fizičke vežbe? Ja bih rekao da je ovo šala. Ako svakodnevno radi vežbe bez da popravlja svoj šinšing, rekao bih da je to isto što i izvođenje prosečnih fizičkih vežbi. Ali, i pored toga što je to samo malena razlika, njemu je teško da se promeni. Ako ste se promenili i odbacili ljudske predstave – ako ste sposobni za ovako nešto – onda ste božanstvo. Ako niste sposobni za ovako nešto, onda ste čovek. Ali može li biti tako prosto kao što zvuči? Bez mentalnih temelja postavljenih u postepenom procesu kultivacije, čovek nije u stanju da ostavi sve, čak i ako mu kažete da to učini!

Ako se danas suočite sa smrću – bez obzira s kojim oblikom smrti – i potpuno ste neustrašivi, ako vas to svejedno ne brine, i mislite: „Možda ću kad umrem otići na Nebo,“ onda se smrt zaista više neće desiti. Ključ je u ljudskom umu. Naša kultivacija Dafe cilja tačno na um – kultivisati se, znači kultivisati ljudski um. Ako vam se um ne promeni, sve ostalo što činite ništa ne znači. Spoljni postupci ništa ne znače.

Ovo se ne odnosi na učenicu koja je postavila pitanje. Pričam o principu – ovo pitanje koristim da vam objasnim princip.

Pitanje: Ako želim da rešim problem, ili da odbacim pogrešnu ideju, pomaže li ako radeći vežbe održavam jednu misao, da bih sebe okuražio?

Učitelj: Nemam ništa protiv da održavate jednu misao dok radite vežbe, da biste u početnoj fazi ojačali svoju snagu volje, niti mogu da kažem da niste u pravu. Ali kultivacija je jedna veličanstvena stvar, ozbiljna stvar. Zašto koristiti „jednu misao“ da bismo se obuzdavali!? Mislim da je najbolje kultivisati se sa mišlju poput: „Samo želim da dostignem Ispunjenje; želim da dostignem visok domen.“ Razlog za ovo leži u izreci iz kultivatorskih krugova: „Ničemu ne teži i stiči prirodno“. To je najbolje stanje uma. Zašto su se oporavili oni, malo pre pomenuti, bolesnici od raka? Oni nisu razmišljali o izlečenju svojih bolesti, niti su mislili da će posle čitanja knjige biti izlečeni. Ipak su izlečeni. Ovo je u skladu sa „Ničemu ne teži i stiči prirodno“. Nemajući vezanosti i prepreka, oni su se brzo oporavili. To je razlog.

Pitanje: Trenutno ima puno ljudi koji dolaze u Evropu da šire budizam. Koja je razlika između našeg Falun Dafe i drugih budističkih praksi?

Učitelj: Razlika je neverovatno velika. U budizmu obožavaju Budu Šakjamunija; oni veruju da je buda Šakjamuni osnovao budizam. Naravno, Mahajana budizam obožava i druge bude, dok je bantrički lamaizam – tibetanski lamaizam u Kini – potpuno drugačiji od budizma koji je Šakjamuni osnovao. Zato se zove lamaizam. Najviši Buda kog oni obožavaju je Veliki Sunčani Tatagata. Bela sekta lamaizma obožava Milarepu. Sve ovo je različito. Oni su postali potpuno drugačiji od Šakjamunijevog budizma. To je budizam. Tokom svoje transmisije, evoluirao je u religiju sa hramovima, raznim religijskim ritualima, pravilima i tako dalje. Zato je religija.

Mi ovde nemamo ništa. Ja vam ne govorim da radite ovo ili ono, niti da treba da budete ovakvi, ili onakvi. Nema ničeg od ovog. Sami čitate i učite Fa, i sami ste dobar čovek. Tako je ovo potpuno drugačije od religije. Što se tiče njene forme među običnim ljudima, naša forma kultivacije je potpuno nesputana i slobodna od svih ograničenja. Zašto mi ovako radimo? Jer imamo Dafu, iz kog učimo i saznajemo kako da postupamo. Pošto puno ljudi uči, kad bismo svi mi trebali da se okupimo [i skupa se kultivišemo], to bi u budućnosti proizvelo katastrofu – proizvelo bi katastrofu za čovečanstvo. Kad više niko ne bi radio, i kad bi stotine miliona ljudi trebalo da postanu sveštenici i časne sestre, to naprosto ne bi išlo. To bi donelo probleme društvu, ljudskom društvu, i ne bi išlo. Zato treba da radite svoj posao. Ne samo da treba da radite svoj posao, već treba dobro da ga radite. Ako svoj posao ne radite dobro, to je isto što i neispunjavanje kriterijuma za kultivatora, pošto jedan kultivator među svakodnevnim ljudima treba da bude dobar čovek. Šta je dobar čovek? To je neko ko je dobar gde god se nalazio. Pošto platu primaš od poslodavca, ako za njega dobro ne uradiš posao, ne verujem da će reći da si dobar čovek. Uzimaćeš mu novac, ne obavivši posao kako treba. Ovo znači da dobro treba da obavljamo stvari. Gde god se našli, ljudi treba da kažu da ste dobar čovek.

Rekao sam da danas religije višu nisu sposobne da spasavaju ljude. Nisam rekao da su one zle religije. Ali mnogi ljudi u religijama su motivisani novcem. Neki su u hramovima i crkvama samo da bi mogli sakupiti puno para. Kažu da ima jedan sveštenik koji je bogataš broj jedan, najbogatiji čovek u svojoj zemlji. Kad puno dobiju, ti ljudi šalju novac kući. Nije li to isto što i raditi na radnom mestu? Sveštenici u Kini su čak klasifikovani po nivoima, na sekcije i odeljenja, i u skladu s tim dobijaju određene svote novca. Čujem da postoji čak i upravni nivo. To znači da ovo više nije kultivacija – ne priznajem je za kultivaciju. 

Postoje i religije koje posebno pričaju o sudnjem danu, fokusirajući se na te stvari. To su stopostotno zle religije. One prave metež u društvu, i neodgovorne su prema društvu. Zato nije teško razlikovati te zle religije. Takođe vam mogu reći da su sem prvobitnih, ispravnih religija, sve ostale zle. Pod prvobitnim, ispravnim religijama, smatram katolicizam, hrišćanstvo, budizam, taoizam i judaizam. To su prvobitne, ispravne religije. U potonjim istorijskim razdobljima, posebno u poznijim fazama hrišćanstva, 99,9% religija koje su se pojavile su zle religije. Zašto je tako? Čak i ako nisu uradile jezivo pogrešne stvari, one su ometale ispravne religije po pitanju spasavanja ljudi, u doba kad su ispravne religije to još mogle da rade; one su ometale ljude u praktikovanju ispravnog Fa, ometale su veru ljudi u ispravne religije. Nisu li naškodile ljudima vodeći ih stranputicom i ometajući pravedni Fa. Nisu li zle? Samo ovi gresi su ogromni. Pošto su religije došle do finalne faze, one danas više ne mogu da spasavaju ljude. Mnogi ljudi u njima su postali političari. 

Pitanje: Može li patnja izazvana vezanostima transformisati karmu?

Učitelj: Kad tokom kultivacije pokušaš da se oslobodiš svojih vezanosti, ali ne možeš, tokom te bolne tegobe karma ti se može transformisati. U kojim okolnostima nećeš transformisati karmu? Onda kad vrlo dobro znaš da je u pitanju vezanost, ali ipak želiš da budeš vezan i naprosto želiš da postupaš na taj način, tada patnjom nećeš transformisati karmu. To je zato što svesno činiš greške, stvarajući sebi probleme! Što se tiče svakodnevnih ljudi, isti princip se i na njih primenjuje, pa je i sa njima isto. Ali mi se ne petljamo u poslove svakodnevnih ljudi. To kako se društvo svakodnevnih ljudi razvija, stvar je svakodnevnih ljudi. Mi ovde naprosto predajemo Fa kultivatorima.

Pitanje: Da li homoseksualci imaju puno karme? Možda postepeno mogu da prekinu svoje vezanosti i kultivišu se u Dafi?

Učitelj: Ne bi trebalo da bude ikakvih problema za one koji su homoseksualci, pod uslovom da to napuste, da žive dostojanstveno i čestito kao ljudska bića, i da počnu da se kultivišu. Nemojte razmišljati o problemu karme – nemojte više misliti o tome. Nisam li vam rekao da ja mogu da iskoristim sva potrebna sredstva, dok god ste sposobni da se kultivišete? (Aplauz) Ako pitate samo to ima li puno karme [uzmite ovo u obzir]: ljudski organ za izlučivanje obično nosi karmu, jer se tokom izlučivanja prazni na dole, budući da je takva vrsta organa. Zato će, ako imate nedoličan kontakt, ta karma imati dejstvo.

Pitanje: Učitelj je rekao da tri hiljade malih univerzuma sačinjava drugi nivo univerzuma, a da tri hiljade univerzuma drugog sloja sačinjava treći sloj univerzuma. Zašto je uvek „tri hiljade“?

Učitelj: Znate da ja kažem: „Ništa se ne dešava slučajno, i ne postoji ništa slično „prirodnom“. Kad nauka nešto ne može da spozna ili pojmi, ona to definiše kao „prirodnu pojavu“. Sam taj termin sputava ljudsko razmišljanje. Ljudi dalje ne premišljaju o ovome, jer misle da je nauka, na kraju krajeva, naučna. Ovo nalazim da je zaista smešno. Nauka nije u stanju da objasni stvari, ali može da obmane ljude. Zapravo, ne postoje „prirodne pojave“. Životi sa oblikom, ili bez oblika, postoje skupa u ovom ogromnom univerzumu. Ogromni bezoblični životi ispoljavaju svoj uticaj i balansiraju sve u univerzumu, i kreiraju sve u univerzumu. Razmislite: Zašto su molekuli gvožđa tako pravilno uređeni? Zašto su molekuli zlata tako uređeni? Zašto su [molekuli] bakra tako uređeni? Zašto su [molekuli] aluminijuma tako uređeni? I zašto je raspored tako pravilan i uredan? Ako raspored nije pravilan i uredan, nastaće promena. Koja promena? Kad zlato ne bi sledilo taj konkretan molekulski raspored elementa metala, postalo bi nešto drugo; razlika je samo na površini. Znači, sve ovo sledi obrazac pravilnosti, a ovaj obrazac pravilnosti nikako nije prirodno nastao – samo se radi o tome da današnja nauka ovo ne zna i nije sposobna da otkrije. Postoje mikroskopskiji životi i ogromna bića sa visokih nivoa koja rade različite stvari, diktiraju različitim pitanjima, i sve balansiraju. 

Takođe želim nešto da vam kažem. Ranije nisam želeo da pominjem, jer su ljudske predstave tako detinjaste da su oni apsurdni u očima bića sa visokih nivoa i bogova. Kad budete dostigli visoke nivoe, otkrićete da je prilično smešna svaka teorija koju je ova nauka ustanovila za ljude. Nauka danas veruje da ljudi koji žive na Zemlji mogu da stoje na Zemlji, a da ne padnu u vazduh, ili otpadnu, zahvaljujući Zemljinoj sili gravitacije. Zapravo, mi smatramo da stvari ne funkcionišu onako kako tvrdi teorija „univerzalne gravitacije“. Ja ne predajem Fa ljudima iz svakodnevnog društva; ja učim moje učenike koji se kultivišu, prenoseći vam istinu univerzuma, i pravu situaciju života i materijalnog postojanja. U ovom univerzumu, koji okružuje Zemlju, postoji ogromna, ekstremno mikroskopska materijalna sredina sačinjena od materijalnih života, sloj iza sloja, koja sačinjava ovu sredinu u kojoj ljudi mogu da žive. Isto tako, mikroskopska voda različitih nivoa, koju vaše oči ne mogu da vide, proizvodi brojne faktore koji omogućuju postojanje biljaka, životinja i materije, i koji omogućuju ljudskoj vrsti da ovde ima vitalnost i da može da živi. 

Postoji vrsta materije koja ljudima omogućava da uspravno stoje na zemlji, sprečavajući ih da se nagnu u stranu; a postoji vrsta materije koja deluje kao pritisak, od gore pritiskajući ljude i predmete, sprečavajući ih da odlete. Postoji, zatim, vrsta materije koja obezbeđuje sveukupnu stabilnost ljudskog mozga i drugih organa. Kad vaš mozak i raznorazni organi ne bi bili stabilni, dok normalno stojite, vi biste se osećali kao da ležite; ili koliko god uspravno tu stajali, osećali biste kao da uopšte ne možete da stojite uspravno. Ovo ni na koji način nije gravitacija koju stvara Zemljina rotacija. Pesak na tanjiru će odleteti ako zavrtiš tanjir. Znači, stvari nikako nisu takve. Ali ako čovek prevaziđe zemaljsku životnu sredinu, kad posegne izvan ove sredine, on izlazi izvan granica sredine koju bića sa viših nivoa održavaju za ljude, i taj čovek se odvaja od ovakvog stanja. Sadašnja nauka ovo je nazvala „nultom gravitacijom“ ili „bestežinskim stanjem“. Vi znate da i pored toga što objekat velik poput Meseca ima „nultu gravitaciju“, njega ipak pogoni Zemlja, iako je tako daleko. Kako čovek, koji nije otišao do daljine Meseca, može imati „nultu gravitaciju“?

Ljudi imaju svoju životnu sredinu. Sve planete su na svojim mestima, a njih su tamo postavili ogromni životi iz univerzuma. To je kao čelik, gvožđe i zlato koje danas imamo, čiji se molekularni obrasci i atomske konfiguracije u unutrašnjosti ne menjaju. Ja kažem da nema „prirodnih fenomena“. Mada se sve što ta nauka nije sposobna da objasni svrstava u „prirodno“, ona je ipak uspešna u obmanjivanju ljudi. Taj izraz je nekako sve obmanuo. Zašto je uvek tri hiljade? Ovo što sam upravo rekao treba da vam kaže da iza ovog broja, tri hiljade, postoji određena pravilnost, i da je ona uređena. Ali tri hiljade nije apsolutno uvek, jer ovo što govorim su brojke uopštene da bi se stvari iskazale ljudskim jezikom, na način koji vam maksimalno omogućava da razumete.

Pitanje: Naši napori da raširimo Fa nisu dali ploda. Je li to posledica našeg entuzijazma i načina na koji smo radili, ili posledica nedostatka temeljnijeg učenja Fa? Neko je rekao: „Čovekova prosvetljena, urođena priroda će znati šta da uradi.“ Je li ovo tačno?

Učitelj: Te reči su tačne. Ipak, to se ne može postići pod postojećim okolnostima. Stoga vi, pod trenutnim okolnostima, treba da postupate u zavisnosti od postojećih situacija. Ako želiš da drugi dobiju Fa, samo im reci o principima Fa na najnižem i najpovršnijem nivou, i vidi da li žele da uče, jer tvoja namera je da drugima omogućiš da znaju za ono što je najbolje. Ako žele da uče, učiće; ako ne žele da uče, nemojte pokušavati da ih ubedite da uče. Razlog je taj što, ako srce čoveka ne želi da se promeni, a ti ipak pokušavaš da ga ubediš i nateraš da radi vaših odnosa dođe da uči, takvo učenje će biti lažno. Lažno je ako čovek dođe iz uviđavnosti prema prijatelju, i tada ništa neće dobiti. Nema određenih, konkretnih pravila za dobijanje Fa, jer smo mi izabrali način „velikog puta bez forme“. Širenje Fa se radi dobrovoljno. Ako ljudi žele da uče, neka uče. Ako ne žele da uče, pusti ih. Zahtevi koje sebi postavljaš su u potpunosti na tebi samom. Naravno, kao kultivator, ti samo treba da uzdižeš svoj šinšing, a tvoj učitelj će se pobrinuti za ostalo. Kad ti šinšing poraste, tvoj učitelj će stvoriti povoljne uslove za tebe.

Problem nije nedostatak temeljnijeg učenja Fa s vaše strane. Moja najveća briga je sledeće: Nakon perioda kultivacije, između vas i svakodnevnih ljudi se stvara prilično velik jaz, u smislu domena, a i percepcije. Zato nećete postići dobre rezultate nastupajući sa domena visokog poput vašeg, jer ostali su i dalje svakodnevni ljudi. Običan čovek svaki dan prati berzu, spletkari protiv drugih, bori se i nadmeće s drugima radi ličnih interesa, razdragan je usled sitnih koristi, a u bolu zbog usled gubitaka, radi što god mu se dopada, i ima sve ljudske emocije i želje. Takva je jedna svakodnevna osoba. Ako joj odjednom kažeš stvari sa visokog nivoa, vezane za kultivaciju, njen um ih sigurno neće moći prihvatiti. Treba da joj saopštite samo najočiglednije značenje Dafe, dopuštajući joj da sama, čitanjem, dođe do unutrašnjih značenja. Mislim da će joj ovako biti lakše da prihvati stvari.

Pitanje: Neko je rekao da je kratkovidost abnormalno stanje. Sugerisao je da oni koji nose naočare treba da ih skinu. Rekao je da će to pomoći da se otplati karmički dug.

Učitelj: Ja to nisam kazao. Molim vas, to nemojte svi raditi. Ja nisam propisao kako konkretno treba postupati. Zato vas molim da ne radite ono što ja ne radim, jer svako je u drugačijoj situaciji. Neki aspekti čovekove karme se lako rešavaju tokom kultivacije, pa se transformišu za njega. Ali za neke ljude situacija nije tako jednostavna. Ako je ovaj aspekat nečije karme običan, brzo će biti eliminisan, pa on više neće morati da nosi naočare. Videće nejasno ako ih bude nosio. Kad bude skinuo naočare, vid će mu biti dobar – kao normalnim očima. Ovim ljudima to govori da ne treba nastaviti upotrebu naočara, i da im je vid dobar. Sećam se, prošli put u Njujorku, taman kad sam završio predavanje Fa, neko je zamahnuo rukom i udario kontaktno sočivo (sočiva koja se nose ispod kapaka) drugog učenika. Kontaktno sočivo je ispalo i pokidalo se, ali mu oko nije bilo povređeno. Zapravo, to je trebalo da mu kaže da su mu oči postale normalne. Ali on to nije shvatio, pa je insistirao na nošenju drugog sočiva. Ipak je oko i bez sočiva imalo vid jednak onom ranije sa sočivom, videći veoma jasno. Iako je tada jasno mogao da vidi, i vid mu je postao odličan, ipak je ostavio drugo sočivo. Primetio je razliku između dva oka, pa se osetio čudno. To je značilo da sočivo više ne može da mu ispravi vid i da treba da ga skine. Nije razmišljao, pa ga je uporno nosio. Ipak se prosvetlio u polovinu: znao je da oko ne treba da nosi sočivo, ali je ipak nespretno nosio drugo sočivo. Zapravo, oba oka su se oporavila.

Neki ljudi su ipak drugačiji. Kratkovidost nekih ljudi vezana je za druge, složene faktore koje treba srediti postepeno, kroz nastavak kultivacije, pa se ne uklanja brzo. Ako nekom ovakvom na pamet padne misao: „Drugi su skinuli naočare čim su počeli da se kultivišu, pa i ja treba da skinem svoje,“ ili: „Treba da ih skinem čak i ako ne mogu,“ to bi mu moglo doneti probleme na poslu i dnevnom životu. Pošto sebe primorava da to radi, ima tu nameru i želi na taj način da postupi, on to može. Ali to mu stvara komplikaciju. Ako ovo forsira, sebi može stvoriti problem, što naprosto neće valjati. Znači, po ovom pitanju, mislim da treba da se vladamo u skladu sa situacijom, zato što, za razliku od drugih zdravstvenih problema, koji mogu uticati vašu kultivaciju, ovaj to ne može. Osoba koja nosi naočare može da čita knjigu i radi vežbe. Ako utiče na tvoju kultivaciju, onda ćemo zaista morati konkretno rešiti ovaj problem. Zato nemojte utvrđivati stvari kruto i uniformno – to ne treba da radite.

Pitanje: Kad neko odjednom, učeći Fa, shvati princip, je li to zato što su bude, taoi i bogovi na određenom nivou probudili mudrost na tom nivou pošto je njegov šinšing dostigao taj nivo?

Učitelj: Može se shvatiti na taj način. Pošto kultivacija zavisi od čoveka, dok gong zavisi učitelja, vi zapravo ne radite ništa od ovih stvari, niti biste to mogli. Razmislite, neki od vas su tokom Dafa kultivacije pročitali knjigu više od stotinu puta. Što više čitaju, više otkrivaju u knjizi. Ali te stvari ne postoje na spoljašnjem nivou reči. Zašto sadrži tako dubokoumne principe? Oni to ne mogu da objasne. Zapravo, to je upravo zato što iza reči stoji bezgranični Fa. Kad se dostigne određeni nivo – kad se kultivišeš do određenog nivoa i treba da saznaš principe na tom nivou, shvatićeš principe onog trenutka kad pročitaš taj red. Drugim rečima, vreme je da ti bude, taoi i bogovi iza reči dopuste da saznaš principe na tom nivou. Zato vam oni ukažu na njih. Zato u tom času pomisliš: „O, sad mi je jasno.“ Ali ima još jedna situacija koju niste zapazili: kad počneš da shvataš principe na datom nivou - principe u pozadini tih reči – tvoje telo doživljava različite reakcije. Neki ljudi osete drhtaj u telu; neki na vrhu glave osete toplinu, koja brzo prodire do tabana; a neki osete toplo strujanje, kao da im se telo odjednom nadima, kao neko uzbuđenje. Senzacije su svakojake. Tada se celokupno stanje čoveka drastično menja, ali ono što prima površina tela – tela sačinjenog od sloja najkrupnijih molekula – ipak je stvarno slabo. Tako postaje jedva taj običan osećaj.

Ipak deo vašeg tela sačinjen od mikroskopskijih čestica prolazi kroz strahovite promene – promene koje zaista idu do vaše same srži. Ako hoćete da uđete u taj nivo, morate se uskladiti sa telesnim standardima za živote na tom nivou i ispuniti zahteve onog što taj domen zahteva od vašeg uma. Zato se dešavaju tako strahovite promene. Ali, kad se prenesu na površinu vašeg tela, one postaju veoma slabe. To je zato što mi transformišemo vaše telo od njegove fundamentalne prirode, kultivišući vas na najmikroskopskijem nivou. Šta više, deo koji ste kultivisali, mi razdvajamo od delova koje još niste. Oni izgledaju kao da su jedno telo, a zapravo su prekinuti na sredini, i nisu povezani. Ali nisu u potpunosti razdvojeni. Primarni delovi nisu povezani i, u najmanju ruku, ostaje netaknut kultivisani deo vašeg tela na površini. Kakva je prednost? Vi se kultivišete među svakodnevnim ljudima, pa i dalje imate vladanje običnih ljudi, a vaše postupke pokreću razne obične ljudske želje. Čak možete izreći svakojake stvari koje svakodnevni ljudi govore. Jedan bog ovo ne može da kaže, niti da učini. Ako bi deo koji ste kultivisali trebalo da vas prati dok govorite, ili da prati ljudsko telo dok čini ljudske stvari, onda ne bi zavređivao da bude božanski deo, pa bi i taj deo bio ljudski. Shvatate li razlog koji leži u pozadini?

Da bismo sprečili da skliznete na dole - dok se vaš deo koji još nije potpuno kultivisan održava među svakodnevnim ljudima, a deo koji je kultivisan ostaje netaknut, nikakvo vaše ponašanje ne sme smetati vašem telu i umu tamo. Zato se oni razdvajaju. To je metod koji smi mi ustanovili. Ne samo da možete da radite, učite i živite među svakodnevnim ljudima, već ovo znači da možete i da se kultivišete. Vaši Ispunjeni delovi se neprestano razdvajaju. Neki kažu da im se u glavi i dalje javljaju loše misli, pa čak i one najprljavije. Ne bojte se. To je zato što vaša kultivacija još nije dosegla površinu. Ali i dalje treba da ih potiskujete i odbijate, jer upravo to predstavlja kultivaciju. S druge strane, ako je samo maleni deo, ako je samo jedna ćelija ljudskog tela dostigla domen izvan Tri domena (kad se prevaziđu Tri domena postaje se Arhat, pa ćelija dostiže domen Arhata) ona će dominirati vašim celokupnim telom, utoliko pre ako je veliki deo vašeg tela kultivisan. To je zato što će ostatak vašeg tela biti unutar Tri domena i slab, dok je ta ćelija život na visokom nivou i jaka je. Zato će vam ona dominirati celokupnim umom, a vaš govor i ponašanje neće biti ljudski – biće božanski.

Zašto onda posle toliko duge kultivacije niste dostigli tu tačku? Zapravo, to je zato što smo razdvojili taj deo. Zato je ne možete dostići. Kad biste je stvarno mogli dostići – recimo da vas sve danas otključam – na vašim sadašnjim nivoima, Zemlja vas ne bi mogla držati. Svako od vas bi posedovalo ogromne božanske moći. U vreme Šajkamunijevog prosvetljenja bilo je potresa. U to doba, ljudi su mislili da su to zemljotresi, klizišta i cunamiji. Širok geografski pojas je bio uzdrman. Sa toliko ljudi [danas] – razmislite – Zemlja to ne bi mogla podneti. Razlog za ovo leži u tome što nečija tela u drugim dimenzijama mogu biti beskonačno velika – ona mogu biti beskonačno velika na nivou na kom se nalazite. Šta to znači? Na primer, recimo da ste se kultivisali do određenog nivoa, da ste dostigli prvi nebeski nivo: vaše telo će se uvećati do veličine prvog nebeskog sloja, ali takođe će moći da se skupi i postane zaista sićušno. Ipak su naša sadašnja fizička, ljudska tela, s druge strane, sačinjena od najkrupnijih molekulskih čestica; ona nemaju inteligentnu kakvoću, pa izgledaju stabilno. Ali zapravo, ona nisu stabilna. Molekuli u vašim telima su u pokretu. Pod super-mikroskopom vaše telo je kao pesak: svi molekuli u njemu se migolje, u pokretu su. Ali pošto su vaše oči sazdane od molekula na ovom nivou, vi to ne možete da vidite. Zašto je Šakjamuni mogao da vidi na toliko mikroskopskim nivoima? Njegove oči su bile oči bude, sazdane od materije na veoma, veoma, visokim nivoima. On je zato mogao da vidi kroz mnogu materiju.

Pitanje: Jesu li bude, taoi i bogovi na nebrojenim nivoima i u još višim domenima konkretno otelotvorenje mudrosti Učitelja, manifestovano na tim nivoima?

Učitelj: Ne može se na taj način predstaviti. Kad uspete u kultivaciji, vi ste i dalje vi. Ipak, za beskrajni Fa i univerzum koji je Fa stvorio, i vi ste deo univerzuma. Vidite da ljudsko telo ima celovit um i usta koja govore, ali [istovremeno] vi znate da je ovo telo sačinjeno od nebrojenih ćelija na nebrojenim ćelijama, da su ćelije sačinjene od molekula, i da još nebrojenije mikroskopske čestice formiraju molekule. Možete li reći da to niste vi? Znači, te čestice su deo vas. Ovo se razlikuje od vaših tela koja postoje u drugim dimenzijama, o kojima sam pričao. Vaše ćelije ne prave krupne pokrete kao vaše ruke i noge. Ali treba da znate da se one u sopstvenim domenima kreću na isti način, jedino što su u tim domenima zaista mikroskopske i ne možete ih opaziti, pa ne izgleda kao da se kreću. Zato tvoje celokupno telo izgleda kao da je pod tvojom sopstvenom kontrolom, pod kontrolom glavne svesti. Ali vi ste takođe deo celokupnog tela univerzuma, a univerzum je stvoren od strane Fa. Takav je odnos.

Pitanje: Vreme je ograničeno. Iako želim da čitam knjigu do kraja, takođe želim da je memorišem. Ali takođe osećam da će memorisanje knjige uticati na moje čitanje knjige. Kako da balansiram ova dva?

Učitelj: Čitanje knjige od korice do korice silno doprinosi vašem napretku. Ako želite da memorišete knjigu, treba da uložite neki napor da biste je za neko vreme memorisali. Ovo će vas na dalje poštedeti čitanja sa knjigom u rukama. Ali moraćete da izdvojite neko vreme da se koncentrišete na memorisanje. U suprotnom, ako želite da je čitate, zatim želite da je memorišete, a onda se vratite tome da želite da je čitate - ovakvo razmišljanje će vas sve vreme kočiti. Memorisanje knjige neće uticati na vaše čitanje knjige, niti će kočiti vaš napredak usled nedostatka čitanja. To je zato što kad memorišete knjigu, iza svake reči stoje nebrojene bude, taoi i bogovi, i svaka reč vam može omogućiti da shvatite principe sa različitih nivoa.

Pitanje: Ja pripadam generaciji koja je videla nacistički simbol. Hteo bih da pitam kako je to ispalo da je on preuzet? Kako da razumemo pravo značenje ovog simbola?

Učitelj: Znate da je [image: image1.png]


 simbol Buda-škole bio priznat u budizmu u vreme Šakjamunija. Prošlo je preko 2.500 godina. Drugim rečima, on daleko prethodi vremenu nacista. Kažu se da su ga ljudi pronašli u [ruševinama] Grčke civilizacije. Tada on prethodi budizmu više od hiljadu godina. Znači da mu je istorija prilično duga. A ovo je samo ono što može biti poznato ljudima. Zapravo, simbol pripada budama. Koliko su stare bude? To se vremenom ne može izmeriti – to jest, vremenom na Zemlji. Znači da je ovaj njihov simbol prilično drevan za kosmičko telo i za univerzum. Prilično je drevan čak i za univerzum, a da ne pominjemo ljudsko vreme!

Zašto su ga onda nacisti upotrebili? Pomenuo sam da se ništa ne dešava slučajno, i da „prirodno“ ne postoji. U zajednici belih ljudi, ovo je vrlo osetljivo pitanje. Ja samo predajem Fa svojim učenicima. Ja ga ne predajem svakodnevnim ljudima u društvu – ja ne poučavam svakodnevne ljude. Ja vam ove stvari govorim samo zato što sam odgovoran za vas dok se kultivišete.

Ništa što se dešava na Zemlji – to jest, ništa što se dešava u ljudskoj zajednici – nije slučajno. Znate, da bi sprečili ljude da se prerano izopače do tačke uništenja – [drugim rečima,] da bi održali ljudske živote i da bi u najvećoj meri dopustili ljudima da se ponovo vrate reinkarnacijom, umesto da padnu u Pakao i na kraju se suoče sa uništenjem – u prošlosti su bogovi bez prestanka pomagali ljudima da otplate svoju karmu. Ovo ljudima nije poznato. Onako kako su pomagali čoveku da otplati svoju karmu, bogovi su pomagali i društvu, materiji i svim bićima da otplate svoju karmu. Čak i neka materija ima karmu. Na primer, recimo da je čovek počinio rđava dela. On umire i njegova karma ga sledi – ona sledi njegovo biće. Tada, u svom sledećem životu, on neće moći da se reinkarnira kao čovek. Ako se reinkarnira kao drvo, to drvo će imati karmu. Ako se reinkarnira kao životinja, ta životinja će imati karmu. Po istom principu, ovo znači da ako se reinkarnira kao neka vrsta materije, ta materija će takođe imati karmu. Rekao bih da kad biste mogli da otvorite oči i pogledate svet, tu skoro da ne biste mogli živeti – karma buja svuda. Šta se dešava kad ljudska karma postane suviše masivna? Bogovi neće doći u ljudski svet da direktno eliminišu karmu ljudskim bićima. Eliminacija karme ne može biti bezuslovna – univerzum ima takav zakon. Tako bogovi sprovode zakone univerzuma kad rade ove stvari.

Univerzum ima zakon. Kako se zove? Zove se „bez gubitka nema dobitka“. Da bi se dobilo, mora se izgubiti. Ako ljudima želite eliminisati karmu, ljudi moraju podneti karmu. Ako im ne pomognete da otplate svoju karmu, oni će je sve više i više gomilati. Kad karma postane enormna, to se naziva „neoprostivim zlom“. Ono što sledi kad se dostigne stanje neoprostivog zla je uništenje. Postojanje jedne osobe biva poništeno, ne dopušta se da se produži – ono se u potpunosti uništava. Zato, ako ljudima želiš da ukloniš karmu, ne bi li ih zaštitio, oni treba da podnesu muke otplaćivanja sopstvene karme. Kako treba da se muče? Treba da podnesu prirodne nepogode, nesreće prouzrokovane ljudskim faktorom, i epidemije. Zapravo, istinu da vam kažem: kad se čovek ne bi razbolevao, ako se za svog života nijednom ne bi razboleo, sto posto je garantovano da posle smrti pada u Pakao. To je zato što čovek živeći proizvodi karmu. To je kao što je Isus rekao: Čovek je grešan. Ako samo proizvode karmu, ne otplaćujući je, ljudi su u opasnosti. Zato ljudi boluju i trpe nesreće. Šta se dešava kad ljudi na širokoj osnovi nagomilaju karmu? Zemljotresi, požari, poplave, pa čak i epidemije i ratovi.

Sa ratovima se vraćamo na našu temu. Pitanje postaje osetljivo ako ga dalje elaboriramo. Ovo što sam upravo rekao zapravo predstavlja istinu univerzuma. Zato mi dopustite da ovde stanem. Ništa na ovom svetu nije slučajno. Pošto ne želim da se petljam u politiku, niti da se mešam u društvo svakodnevnih ljudi, i zato što sam odgovoran samo za vas kultivatore, ovde ću stati. Želim da prepustim vama da sami izanalizirate.

Pitanje: Ljudi iz drugih škola nas često uznemiravaju na našem mestu za vežbu.

Učitelj: Kad vam niko ne bi smetao dok vežbate pravedni Fa, ne biste uspeli u njemu. Kad vam niko ne bi stvarao probleme, ne biste imali sredinu za popravljanje svog šinšinga. Ako se ne susrećete ni sa kakvim problemima, biće vam nemoguće da uspete u kultivaciji. To je princip koji je na snazi. Ipak, kad se neki od naših učenika suoče sa takvim uznemiravanjem, oni obično u ime našeg Dafe potisnu problem. Umesto da preispitaju sebe, oni se oslanjaju na Dafu da bi potisnuli probleme. Na primer, oni kažu: “Došao je da naškodi našem Fa!“ Oni ne tragaju za uzrokom unutar sebe, niti se pitaju zašto su se stvari na taj način odigrale: „Je li to zato što smo nešto učinili kako ne treba? Radi li se o tome da nešto nisam dobro uradio? Da li nas to upozorava na nešto, ili nas testira?“ Istina je da niko spolja ne može uticati na Fa. Takve stvari najverovatnije se dešavaju da bi popravile naše učenike. U jednom mestu, učenici koji su imali različite stavove su počeli da se obračunavaju. Oni to od početka nisu smatrali sredinom u kojoj treba da poprave što bi trebalo - dobrom prilikom da otkriju svoje nedostatke. Rezultat je da su problem povećali. I na kraju su stvari rešavali kao što to čine svakodnevni ljudi. Tako su oni pali, barem što se ovog tiče, u domen svakodnevnih ljudi. Znači, slični problemi će se u budućnosti ponovo dešavati, jer vam ja moram omogućiti da se prođete ovu teškoću. Ne smete omašiti – morate proći. Znači, kažem vam kako ide ova kultivacija: nije vam dopušteno da zadržite nikakvu vezanost. Ako zaista budemo u stanju da ostanemo mirni i onda kad grom udari, videćete da će ti ljudi sami otići. 

Ipak, postoji još jedna situacija. Mi, ljudska bića, imamo karmu. Želite da se kultivišete, a ipak ima toliko bića u Tri domena koja nisu dostigla Istinsko dostignuće. Ako imaju da izravnaju dug s vama, ili ako ste im ostali dužni u ma kojem od svojih prethodnih života, oni će stvarno doći da se osvete. Stvarno će pokušati da vas spreče da se kultivišete, i upotrebiće svakojaka sredstva da vas ometu. Čak bi mogli izvesti čudne stvari, da vas zaplaše. Svejedno, na vas to ne treba da utiče. Sada se kultivišete, pa čega onda imate da se bojite? Vi se kultivišete dostojanstveno i čestito. Pored toga, vi se kultivišete u pravednom Fa. Zato posle smetanja ovakvog ili onakvog, ta izopačena, opaka bića će shvatiti da je uzaludno, i otići će. Ona ništa ne mogu učiniti. Pošto će se sa ovim mnogi susresti, spomenuo sam to i u Džuan Falunu.

Pitanje: Šta je „uništenje tela i duše“?

Učitelj: To je nešto zaista užasavajuće – krajnje užasavajuće! Kad bih vam preneo detalje, stepen do kog su jezivi ne biste mogli da podnesete. Naprosto je suviše zastrašujuće! Ljudi misle da imaju samo jedan život, dok je zapravo ovaj životni vek naprosto kao san, jer vaše pravo biće igra malu ulogu. Kad izađete iz ljuske svog fizičkog tela, otkrićete da ste lagani i živahni. Otkrićete da vam je um potpuno otvoren, jer tada ste slobodni od ograničenja ljudskog mozga. Kad uđete u tu dimenziju, vreme će se promeniti u odnosu na dimenziju običnih ljudi. To je baš kao buđenje iz sna: odjednom ćete shvatiti da se sve što ste uradili tokom svog života jasno i živo nalazi pred vašim očima. Pojaviće se svaka mala stvar, kao da ste je upravo uradili – toliko će biti jasno. Mozak će odjednom biti oslobođen. Znaćete sve dobro i loše što ste učinili. Možeš li tvrditi da stvari koje si učinio među običnim ljudima nisu tvoje sopstveno delo? Ne možeš se naprosto ponovo reinkarnirati i nastaviti da činiš loše. Bogovi gledaju na tvoje biće u celini, a ne samo na jedan tvoj životni vek. U skladu s tim, ti, kao biće, moraš platiti za sve što si učinio. Takav je princip. Zato, ako je neko činio loše stvari, za to mora platiti.

Ako treba da se desi uništenje, to je naprosto užasavajuće! Kad telo i duša treba da budu potpuno zatrti, kako se zatiru? To se čini ubijanjem i iskorenjivanjem materijalnih bića sveukupnog života te osobe. U momentu kad mu se telo ubije, njegova duša i sva njegova inteligentna bića - koja mogu postojati u domenima na tom istom nivou – biće ubijena. Ali pošto je ubijen, on nije stvarno mrtav. On je samo napustio ovaj nivo, a njegova mikroskopskija bića i dalje postoje. Onda se istovremeno ubijaju i mikroskopskija bića. A za vreme procesa ubijanja, on na svakom nivou mora otplatiti svoju karmu. Kako to on plaća? On plaća bolom koji nastaje zatiranjem, i trpljenjem svih muka – baš kao kod patnje od svih vrsta mučenja u Paklu, poput prženja usijanim gvozdenim limom. Ukratko, sve se mora otplatiti mukama, a onda on biva ubijan nivo po nivo. Pošto je ubijen, njegovo postojanje i dalje nije okončano, jer i dalje ima bića sačinjena od mikroskopskijih čestica. Bića na tom nivou moraju nastaviti da pate, nastaviti da budu ubijana. A onda i njegova tela na još mikroskopskijim nivoima nastavljaju da se muče, i nastavlja se njihovo ubijanje, dok sva ne budu potpuno uništena. Ta agonija je užasavajuća do najvišeg stepena!!! Neki ljudi kažu: „Kad budem umro, biće svršeno sa svim lošim stvarima koje sam učinio.“ Kako bi moglo biti tako lako!? Pre nego što „bude svršeno“, moraš platiti za sve loše stvari koje si počinio. Ipak, ovo „svršeno“ nije u potpunosti svršeno: bivaš bačen negde gde je neverovatno prljavo – na najprljavije mesto u kosmosu. Svi bogovi kažu da je ljudska pljuvačka nešto najprljavije. Bićeš odbačen u lonac pun pljuvačke. Vama se čini da je pljuvačka bolesnika prljava – nešto najprljavije. Ali moram vam reći da se ne može ni uporediti sa tim najprljavijim među prljavim mestima. Ova osoba će biti bačena na najprljavije od svih prljavih mesta, ali ostaće joj tračak svesti, i znaće da je prljavo. Vi mi recite kakav to mora biti osećaj? Ona će tu ostati večno, bez mogućnosti da ikad izađe. Eto, to je nešto zaista užasno! Šakjamuni o ovom nije govorio do ovog stepena. On je samo pričao o Paklu, pominjući osamnaest nivoa Pakla. Svaki naredni nivo pakla je žalosniji od prethodnog. Ponekad kažem da čak ni osamnaest nivoa Pakla nisu dovoljna kazna za greh za narušavanje Dafe. Upravo sam vam ispričao nešto užasavajuće!

Pitanje: Ja sam među onim srećnicima, koji su učestvovali u prevođenju Učiteljevih knjiga. U Džuan Falunu, Učitelj pominje „ludog sveštenika koji je pomeo Čina“. Je li to nečije ime, ili istorijska anegdota?

Učitelj: Anegdota sa „ludim sveštenikom koji je pomeo Čina“ se zaista desila. Priča se odigrala u hramu Lingijin, u Handžuu u Kini. Zli ministar Čin Huo iz perioda Južnog Songa došao je u hram da zapali tamjan. Jedan sveštenik je nekoliko puta, metlom, poterao prašinu na zlog ministra Čin Huija. To jest, Čin Hui je došao u hram dok je ovaj čistio patos. Tada je on metlom mahnuo prema Čin Huiju, tako da su se oči Čin Huija zacrvene od besa. Budući da je bio premijer, hteo je da pošalje svoje ljude da uhvate sveštenika, ali onda je shvatio da je sveštenik poremećen. Reklo bi se da je bio poremećen, jer je izgledao poremećeno, ali zapravo nije bio poremećen. Zapravo je bio prilično razuman. U prošlosti su metodi kultivacije bili čudni. Mi vas ne možemo navoditi da sledite takve puteve. Mislim da bi društvo bilo u problemu kad biste svi vi bili rastrojeni. U ovom slučaju, ovakvu situaciju kod sveštenika je proizveo njegov stepen kultivacije. „Čin“ se odnosi na Čin Huija, onog koji je prouzrokovao smrt Jue Feija. To je priča o kultivaciji iz drevne Kine. 

Pitanje: Koliko vremena prođe pre nego što se neko ponovo reinkarnira?

Učitelj: O, ti pitaš: „Nakon smrti, koliko se tamo ostaje pre ponovne reinkarnacije.“ Malo se previše brineš za stvari koje nisu tvoja briga. Ove stvari uređuju određeni bogovi, odgovorni za reinkarnaciju i stvari u ljudskom svetu. Oni postupaju u skladu sa svačijom situacijom i karmičkom situacijom. Ipak, postoji određena situacija, kad neki ljudi treba da čekaju dosta vremena pre nego što se reinkarniraju; drugi čekaju kratko. Zašto? Pretpostavimo da reinkarnirajući se u društvu, ljudska bića imaju tendenciju da stižu u grupama. Tada, umesto da se negde nasumično reinkarniraju, oni često stižu u grupama. Ljudi unutar grupe stvaraju među sobom, u jednom životnom veku, određene društvene odnose, a u narednom životu se ponovo uređuje da imaju društvene odnose. Često se čini da oni koji nisu u vezi sa tvojom grupom nemaju ništa s tobom. Svako ko živi na ovom svetu ima osećaj da neki ljudi u društvu nemaju nikakve veze s njima, dok drugi ljudi stalno imaju neku vezu s njima. Vrlo lako, takvi bi mogli biti ljudi iz njihove grupe. Tako se grupa često skupa reinkarnira kad dođe vreme za reinkarnaciju. Ali oni ne moraju živeti na istom mestu, niti svi moraju stići u isto vreme. Prvo dođeš ti, onda kasnije dođe onaj; neki su stari, neki mladi. Kako bilo, tako oni dolaze. Kad stigne ovamo, ti mu u ovom životu plaćaš ono što si mu ostao dužan u prošlom. Tako stoje stvari. Ako si prema njemu, u njegovom prethodnom životu, bio dobar, u ovom životu će ti on pomagati i uzvratiti ti nečim dobrim. Naprosto je tako. Ovo se odnosi na neke od stvari koje se dešavaju za vreme reinkarnacije onima koji nisu nakupili puno karme. Oni čija je karma masivna, možda neće ponovo moći da se reinkarniraju kao ljudska bića. Oni se reinkarniraju u biljke, životinje i na kraju supstance. Bivaju eliminisani samo na samom kraju.

Pitanje: Kažete da čovek ne može preuzeti tuđu karmu, pa čak ni sopstvene dece. Moje dete, staro 21 godinu, postaje moralno iskvareno. Šta da radim da ponovo stekne osećaj za odgovornost?

Učitelj: Hajde da najpre odgovorim na prvo pitanje. Suština je u tome da čovek apsolutno ne može promeniti tuđe živote. Ne možeš kontrolisati ni sopstveni život, a da ne pominjemo živote drugih. Koliko god uporno pokušava, čovek jedva hoda putem sopstvene egzistencije. Možda ti izgleda da si nešto postigao sopstvenim naporima, kad je to zapravo bilo neizbežno. Da se nisi puno trudio, ne bi to dobio. To je zato što uporno pokušavati takođe postaje normalan deo tebe, i podrazumeva se da ćeš tako postupati kad dođe vreme. Svejedno činiš zločin ako ne vaspitavaš svoju decu, ne učeći ih kako da se ponašaju. Roditelji dele deo karme koju generišu njihova deca kad rade loše stvari, koje su posledica slabog vaspitanja. Ali druga je stvar kad se dete ne može poučavati od malih nogu, jer je sve unapred uređeno. Zašto onda i dalje treba da ih vaspitavate? Ako ih naučite da budu dobri ljudi, ona više neće generisati puno karme, kvalitet života biće im drugačiji, i čak bi mogli postati kultivatori.

Što se tiče plaćanja karme umesto drugih, to je jedna jeziva stvar! To je stoga što kad biste tuđu karmu dodali svojoj, ne biste mogli da preživite više od nekoliko dana - umrli biste. Karma bi bila ogromna – nije to onako kako ljudi zamišljaju. Ja sam vam otkrio stvari iz visokih sfera, ali vi ih često pojmite ljudskim načinom razmišljanja. Tako ne ide. Što se tiče deteta koje je postalo iskvareno, mi kao roditelji imamo odgovornost da ih dobro naučimo. Ali ovo dete je već odraslo, i ono neće hteti da sluša. Niste ga strogo vaspitavali dok je bilo malo, pa ste ga razmazili. Bilo je neizbežno da će se iskvariti kad odraste. Mislim da ga je sada teško disciplinovati. Ako vas sluša, možete mu ponuditi blagonaklon savet, onda kad je spremno da sasluša. Najbolje je da ništa ne govorite kad je iritirano, jer kad se tada nešto kaže, isto je kao da se ništa ne kaže, pa biste se čak mogli isfrustrirati. Nije vaša krivica ako se uopšte ne može disciplinovati. Ali i dalje smo odgovorni što ga u prošlosti nismo učili kako treba - tu nema spora. Ako naredna generacija čovečanstva nastavi na ovaj način, starija generacija je zgrešila.

Ako osoba i dalje može da bude razborita, i sposobna je da pronađe sebe - to jest, kad je razumna – možete joj dati knjigu da čita. Ako može da je pročita, možda još uvek postoji rešenje. Neki koji su u prošlosti počinili zločine, oporavili su se kroz kultivaciju Dafe. Ima i narkomana koji su se izlečili zavisnosti kad su prišli našoj praksi. Ali ovo ću vam reći: pobrinite se da zavisnika od droge ne dovedete kod nas da bi se očistio od zavisnosti – tada biste naudili mom Dafi. Naša praksa to ne radi za ovakve ljude. Ljudi sami čine loše stvari, pa stoga treba da pate. Mi vam ovde kažemo: moć našeg Dafe je bezgranična, ali to je za ljude da bi se kultivisali. Ako se zaista kultivišete, to nećete moći s tako prljavim telom i umom. Zato vas mi pročišćavamo. Ovo znači da ćete se fizički osećati bolje, nestaće vaš zdravstveni problem, ili će možda biti uklonjene vaše loše navike. Proizvešće ovakve rezultate. To se radi u svrhu kultivacije, a ne za lečenje ljudi ili čišćenje otrova u ljudima.

Pitanje: Rekli ste da sve na svetu ima život. Kako to da neki ljudi mogu da se sete stvari koje su radili u svojim prethodnim životima, ali malo njih se seća da su ranije bili biljke ili životinje?

Učitelj: To je zato što za takve niste čuli. Što ne znači da ne postoje. Zapravo ih ima prilično. Neki ljudi mogu da se sete stvari iz svojih prethodnih života, jer im um nije potpuno prebrisan. Tokom njihove reinkarnacije, mozak im nije do kraja očišćen, ili im memorijski deo nije bio čvrsto zapečaćen. Malo je ostalo, pa imaju sećanja iz prethodnih života. Što se biljaka tiče, kad sam u Kini držao Fa-seminare, učenici su mi nakon deset dana učenja i kultivacije pisali šta su naučili kroz svoja iskustva, i mnogi ljudi su pominjali ovakve stvari. Znali su iz koje biljke su se reinkarnirali. Ali dozvolite da vam kažem: to nije izgled njihovog pravog bića, to je samo njihov izgled u tom konkretnom životnom veku. Tokom ciklusa smrti i ponovnog rađanja, osoba se može reinkarnirati u bilo šta. Ono što zaista jesi, zavisi od toga šta je tvoja duša – samo to je tvoj pravi lik.

Pitanje: Možemo li na širokoj osnovi predstavljati Džuan Falun sveštenicima i časnim sestrama?

Učitelj: Ja ih zapravo sve smatram svakodnevnim ljudima. Oni će postati bogovi samo ako zaista uspeju u kultivaciji. Sada su oni i dalje ljudi, obični ljudi. Samo se radi o tome da imaju drugačiji posao. Tako ja to vidim. Ipak je njihov posao, na kraju krajeva, u vezi s kultivacijom, pa je religija prepreka za njih. Oni se tvrdoglavo drže svoje religije, i nisu sposobni da je se oslobode – to je najveća prepreka da dobiju Dafu. Ali nema načina da im se prenesu principi Fa. Ako im srca nisu ganuta ovim ogromnim Fa univerzuma, više ne treba da se bavite njima. A imaju još jednu veliku prepreku: Oni i ne čitaju knjigu [Dafe]. Ovo je teško rešiti. To je njihova najveća prepreka. Ima li načina da se ukloni prepreka? Možete s njima razgovarati. Ako uzmu u sebe ono što kažete, tada će vas čuti. Ako nisu voljni da prime ono što kažete, tu ništa ne možete.

Pitanje: Životinje ne mogu da odu na Nebo, pa u nebeskim rajevima ne bi trebalo biti  životinja. Je li ovaj zaključak ispravan?

Učitelj: Nije slučaj da ja nešto pokušavam da iznesem; ja predajem principe Fa kosmosa i njegovu pravu situaciju. Znači, vaš um mora biti načisto sa ovim. Životinjama je strogo zabranjeno da idu na Nebo. Ako hoće da odu u nebeske rajeve, moraju se reinkarnirati kao ljudi i kultivisati se pre nego što mogu otići. Ima li onda životinja u nebeskim rajevima? Da. Sve su to pitome i dobre životinje. Ima slonova i lavova, kao i zmajeva i feniksa. One se ne mogu porediti sa životinjama u ljudskom svetu – one su bogovi, baš kao zmajevi, koje obožavaju na istoku. Ali takođe ima i drugih organizama i životinja, od kojih je većina rođena u tim dimenzijama. Njih je stvorio Fa za bića na tim nivoima, a ona su stvorena da obogate sredinu uzvišenih bića na tim nivoima. Ali ima i onih koja su se uspela sa Zemlje, iako tamo gore nisu stigla kroz kultivaciju. Rajevi nekih buda imaju životinje. Kako su tamo dospele? Ima drugih načina. Na primer, možda su se tamo uspele tako što su ih bude spasile, iako su mogle biti nešto drugo osim životinja, dok su bile na Zemlji. Možda su bile ljudi. Ovo neću elaborirati. Drugim rečima, treba da prestanete da razmišljate o tim božanskim stvarima. One stvarno ništa nemaju sa vašom kultivacijom. Tokom kultivacije, treba da požurite da se oslobodite svojih loših misli. Treba da postanete izuzetna osoba, da se promenite u još boljeg čoveka, i na kraju da dostignete standard za boga.

Pitanje: U kojoj dimenziji je glavna duša? Da li ona istovremeno upravlja telima u svim dimenzijama?

Učitelj: Tako je. Ali nije sasvim tako, jer deo nje koji je zaveden i blokiran iluzijama običnog ljudskog društva nije u mogućnosti da stupi na scenu.

Mislim da je ova Fa-konferencija bila veliki uspeh. Dok ste razmenjivali svoja iskustva i shvatanja, ja sam uglavnom slušao, tamo gore. Na ovoj konferenciji nalazim da su beli učenici u Evropi brzo napredovali, i da je njihovo razumevanje Fa duboko. Ovo se nikad pre nije desilo – to je nešto izuzetno. Drugim rečima, ova Fa-konferencija je potpuni uspeh, postigla je svoj cilj. Mislim da će ova konferencija, makar među učenicima koje trenutno imamo, zapaliti varnicu učenja Fa. Cenićete ovaj Fa još više, i zajedno sa ovim širiti Fa i omogućiti da više ljudi dođe da uči ovaj Fa. Vi sve više i više shvatate dragocenost ovog Fa, a to je zato što kroz svoju neprestanu kultivaciju i napredovanje saznajete principe Fa na različitim nivoima. To vam omogućava da shvatite šta je. Što više učite Fa, otkrivate da je sve dragoceniji. Znači da je intenzivno čitanje knjige ono što nam omogućava da najbolje napredujemo. Intenzivno čitanje knjige nam omogućava da brže napredujemo. 

Od početka, svaki od naših učenika koji ovde sede, stvarno je pažljivo mogao da sluša, stvarno da razmišlja i povezuje stvari sa sobom. To je odlično. Takođe se nadam da ćete u bliskoj budućnosti, pomoću ove Fa-konferencije, još brže napredovati – još brže napredovati crpeći moć ovog Dafe, i moć Dafa-konferencije. Kad vas sledeći put budem sreo, sigurno ćete učiniti još veće proboje i pretrpeti još veće promene. Ovo se podrazumeva, tu nema sumnje. Vi samo još više i više možete napredovati, i još više se primaći Ispunjenju. 

Pošto sam već dosta pričao, više ništa neću reći. Svi vi – posebno studenti-veterani – znate šta treba da radite. Samo se nadam da možete pronaći ravnotežu između učenja Fa, svog posla, i drugih stvari koje radite među svakodnevnim ljudima. Nadam se da ćete se kultivisati dostojanstveno i na čestit način, i nastojati da dostignete Ispunjenje.

� Primedba prevodioca: na ovom i mnogim drugim mestima gde se pojavljuje „srce“ ili „um“, ili oba, kineski original je „šin“, a može se prevesti na oba načina.

